|  MERENSKY-BIBLIOTEEK 
| JNIVERSITEIT VAN PRETORI 


| —kaE 


26 -A4-1969 


Klasnommer 























Jaargang LX No. 2 


MEI 1969 


By die poswese as 


nuusblad geregistreer 





DIE OLYFBERG — plek 
van die Hemelvaart. 

Die donker bome regs 
kan Gethsemané wees. 








Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike. ge- 
Spierde masjien wat jaar n jaar 
uit onophoudelik werk om lewe 
en gesondheid te bewaar. 


Soms word die hart wel `n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal (n saak 
vir die spesalis!) te wyte nie 
Dikwels dui dit eenvoudig op 
verswakte hartspiere en gevolg- 
like ondervoeding van u liggaam 

. en dit kan u baie afmat en 
uitput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan 
deling wat u ondergaan nie, maar 
as u wel 'n dokter raadpleeg. sê 
hom dat u hulle gebruik. 


Dr. Allens- 
 Watersug- 
Pille 


85c by apteke oral. 

(doe veilig is 
u Gesin? 


Laat 
RENTMEESTER 

u help om 
volkome rekenskap 
te gee van u 
rentmeesterskap 

WETTELOOSHEID 


Namate die wêreld na sy einde neig, neem die 
wetteloosheid almeer toe. Die gesag word bevraag- 
teken en dit geskied op alle terreine van die volkere 
lewe. Dit begin by die gesag in die gesinslewe. Dit 
eindig by die uittarting van die gesag van die ower- 
heid. En hierdie omverwerping van die gesag word 
deur linksgesinde agitators, aangevuur deur hulle 
ideologie, en met die oog op wêreldheerskappy, 
gestimuleer, beplan en gelei. 


Die bedenklikste van dit alles is, dat die jeug, 
die toekomstige volksleiers, daarvoor gebruik word. 


So goed is dit alles georganiseer, dat dit van 
wêreldomvang geword het met uitsondering van die 
kommunistiese lande, waar daar al lank geen vry- 
heid is nie, waar die gesag van die totalitêre staat 
hardhandig en genadeloos op die bevolking afge- 
dwing word. Daar geld totale onderwerping aan die 
almagtige” staat Of uitwissing. 


Om wêreldheerskappy te bewerkstellig het 
daar nou 'n nuwe metode bygekom by die ou 
manier van verowering en onderwerping deur brute 
wapengeweld. Nou word ook gebruik gemaak van 
ondermyning van die moraal. Die innerlike krag van 
'n volk word gebreek. Die rysmiertaktiek word be- 
oefen. Sy godsdienstige oortuiging word verswak 
en sover moontlik vernietig. 


Vir hierdie doeleindes is daar 'n magtige or- 
ganisasie wat verder gebruik maak van agitators, 
terroriste, spioene, anargiste e.s.m. Hulle dring 
orals in, in arbeidersvakbonde, studente-organisa- 
sies, politieke partye en beleidsbepalers, in die on- 
derwys, die handel, die nuusmedia, selfs in kerklike 
liggame. En so word die lewensgebou van 'n volk 
ondergrawe en sy lewensappe opgesuig. 


Dan is die tyd ryp dat die jeug hande uitruk, 
dat die publiek kant kies teen die polisie, die hand- 
hawers van wet en orde, ten gunste van die mis- 
dadiger wat die verbreker daarvan is, kant kies 
teen die wettige owerheid ten gunste van die op- 
roermakers wat die gesag wil omverwerp. Wette- 
loosheid is dan aan die orde van die dag. Wette- 
loosheid op die gebied van die openbare lewe en 
wetteloosheid in die godsdienstige lewe gaan dan 


C] Blaai om 


WETTELOOSHEID 





[7] Vervolg van vorige bladsy 


hand aan hand. Daar is ook geen eerbied vir die 
goddelike wette meer nie. Goddelike gesag word 
ook nie meer gevind nie. Weg met God, is dan die 
roep. Laat ons eet en drink en vrolik wees. Laat 
elkeen doen wat goed is in Sy eie oë. 


Bybelkenners stel tereg die vraag: Is dit nie 
die begin van die einde nie? Sê die Woord nie, dat 
die ongeregtigheid vermeerder sal word by die 
nadering van die wêreldeinde nie? (Mat. 24:12). 
Aan Timotheus skrywe Paulus dat die mense dan 
,bandeloos” sal wees (2 Tim. 3:3), terwyl Petrus 
leer, dat ,,verderflike ketterye” heimlik ingevoer sal 
word (2 Petrus 2:1). en aan die gemeente van 
Thessalonika spreek Paulus van hulle wat ,,behae 
in die ongeregtigheid” het (2 Thess. 2:12). 


Hierdie bandelose gees sal die klimaat skep 
vir die koms van die groot wettelose, die antichris 
(vers 8). Hy sal die verteenwoordiger wees, die 
verpersoonliking van die gees van ongeregtigheid 
wat dan hoogty sal vier onder die mensdom. Hy 
sal die kulminasiepunt wees van die godevyandige 
mag. Misleiding en leuens sal sterk strydmiddels 
wees in die hand van hierdie ,mens van sonde, die 
Seun van die verderf”. (vers 3). Hy sal as ,teen- 
stander” van God ,hom verhef bo al wat God ge- 
noem word ... en voorgee dat hy God is". (vers 4). 


Vir hierdie toestand en vir die koms van hier- 
die diktator is die mensdom besig om ryp te word. 


Die verwerping van gesag, ook van goddelike ge- 
sag, wys die ondermyning en verdrukking van die 
godsdiens, die s.g. nuwe moraal, die verheerliking 
van die mens, die op die voorgrond stoot van ,die 
waarde van die mens', die ondermyning van die 
huwelik (1 Tim. 4:3), die goedpraat van sodomie 
en voorhuwelikse geslagsverkeer (Romeine 1:32), 
die verwerping van ,die gesonde leer” (2 Tim. 4:3), 
die afvalligheid van die geloof en die aanhang van 
verleidende geeste en leringe van duiwels, dit 
alles en nog soveel meer wys almal in die rigting 
van die antichris. 


Wanneer die ongeregtigheid also vermeerder 
word (Mat. 24:12), dan, so sê die profetiese mond: 
“Laat hy wat lees, oplet” (vers 15). Ons moet die 
tekens van die tye onderskei. Die tekens word elke 
dag duideliker vir hom wat sien. En hy wat sien, 
dit alles sien, moet hoor wat die Gees tot die ge- 
meente spreek. Hy moet wakende en biddende bly. 


Maar hy moet ook weet, en dit tot sy troos, 
dat die tyd van die wettelose kort is, want die toe- 
koms behoort aan die Here. Die paasfees het ons 
weer geleer dat Hy, onse Heer, die opgewekte, dat 
Hy die magte van die bose verbreek het, dat Hy, 
en Hy alleen, triomfator is. En met Pinkster het ons 
die Trooster ontvang, wat ons in al die waarheid 
sal lei. 

Joh. Dreyer. 





HEMELVAART 


Op 15 en 25 Mei word vanjaar onderskeidelik 
die Hemelvaart herdenk en Pinkster gevier. 


Dit is onverstandig om die twee feesdae met 
mekaar te vergelyk om so die belangrikste te pro- 
beer vasstel. Altwee die geleenthede is baie belang- 
rik en is vir die kerk van groot betekenis. 


In sommige kerklike kringe word aan Pinkster 
die meeste aandag van al die kerklike feesdae ge- 
gee. Sonder om Pinkster geringer te skat wil ons 
daarop wys dat Hemelvaart, waarskynlik omdat dit 
in die middel van die week val, nie die aandag kry 
om die werklike betekenis te peil nie. Sommige 
gemeentes reël nie eers 'n erediens op die dag nie. 
Dit is nie in ooreenstemming met die wens van die 

— PINKSTER 


Kerk nie. Die Kerk het meer as eens hom al daar- 
voor beywer dat die dag in alle opsigte as 'n kerk- 
like feesdag eerbiedig sal word. In die twee oor- 
denkings in hierdie uitgawe word die betekenis van 
die feesgeleenthede noukeurig behandel. 


Die vertroue word uitgespreek dat kerkrade be- 
tyds daar aandag aan sal gee sodat albei geleent- 
hede in eredienste gedenk sal word. Die troonsbe- 
styginggedagte: ,,Ek gaan om vir julle plek te 
berei . . . "Die koms van die Trooster - gedagte: 
“ - .. maar as Ek weggaan, sal Ek, Hom (Die 
Trooster) na julle stuur . . .' 


P. M. Smith. 











ele Td 


Ek is met julle al die dae tot aan die 
voleinding van die wêreld. 

— Matt. 28:20. 
AFSKEID: 


Hemelvaart verkondig die afskeid 
van die Here van sy dissipels. Lukas 
vertel: ,En terwyl Hy hulle seën het 
Hy van hulle geskei en is in die hemel 
opgeneem”. In Handelinge sê dieselfde 
Lukas: ,'n Wolk het Hom voor hulle 
oë weggeneem”. Daarmee het ons ge- 
kom by die eindfase van die omwande- 
ling van die Here op aarde — eindpunt 
van die besondere openbaring van God 
in Jesus Christus. Skeiding dus — in 
tydruimtelike sin — tussen God en die 
mense? Dit bevredig nie! Hemelvaart 
omvat veel meer. Die Here het gesê: 
“Ek sal julle nie as wese agterlaat nie 
... Ek kom weer na julle toe”. 


HERSTEL VAN GEMEENSKAP. 


Daarmee verkondig Hemelvaart te- 
gelyk herstel van die gemeenskap. En 
dit wel in radikale sin: ,,Ek is met 
julle al die dae tot aan die voleinding 
van dit wêreld! Hoe kan dit? Die 
menslike gees kan dit moeilik vat. 
Hart en gees sal betrek moet word in 
'n ander dimensie van bevatlikheid 
waar die geloof ook te pas kom. As 
ons hier 'n vergelyking mag waag: 
Vader, moeder of bekende het onder 
ons gewoon. Ons was met hulle doen 
en late bekend en hulle het deel uitge- 
maak van ons lewenspatroon. By hulle 
dood en begrafnis het die liggaamlike 
verskyning verdwyn, maar hulle kom 
tot ons in 'n nuwe gestalte, soos in `n 
huis nie met hande gemaak nie. Hulle 
is ontdaan — onbegryplike wonder — 
van hulle liggaamlike beperktheid en 
tekortkominge, en 'n nuwe gemeen- 
skap van gees en hart kom tot stand 
wat ons bybly tot die einde van ons 
dae. So moes die liggaamlike versky- 
ning van Jesus Christus ook net tyde- 
lik wees, net lank genoeg om die 
grondslag te wees van 'n nuwe ge- 
meenskap met `n toekomsverwagting 
wat sou duur tot aan die voleinding 
van die wêreld. Dit is egter tydig om 
hier te waarsku teen 'n gangbare be- 
vinding dat hierdie gemeenskap louter 
geestelik van aard is, 'n voorstelling 
van die menslike gees dus (al word 
dit ook gedra deur die geloof). Die 
gemeenskap van die Here met sy 
volgelinge is veel inniger, meer dina- 
mies. Ons moet hier dink aan die 
werking van die Heilige Gees, wat, 
hoewel in die verborge, alles wat daar 
in Jesus is aan ons openbaar, daarvan 


getuig, ia Homself aan ons opdring. 
So raak ons nie heeltemal los van die 
liggaamlike nie en word ons bewaar 
om andersins verlore te raak in `n 
onmeetlike wêreld van die geestelike. 
Daar is byvoorbeeld nog die sakra- 
mente, die uiterlike tekens waar in 
die Here self teenwoordig is. 





DS. W. HUYZERS 





VERWAGTING: 


Hemelvaart: Skeiding! Gemeenskap! 
... Nee, nog veel meer. In die predi- 
king van die engele dring daar `n 
nuwe element sig aan ons op: Ver- 
wagting! ,.Hierdie Jesus, wat van julle 
Oopgenesm is in die hemel sal net so 
kom soos iulle Hom na die hemel sien 
wegvaar het”. Verwagting skep span- 
krag. Dit jaag `n mens op tot die 
daad. Die ou profeet het dit reeds 
geweet: ,Die wat die Here verwag 
kry nuwe krag ... ” Lukas vertel dat 
dit die dissipels opgewek het: ,,En 
hulle het Hom aanbid en na Jeru- 
salem teruggegaan met groot blyd- 
skap”. Verwagting! . . . Wag op die 
wederkoms! — Hierin sien baie sektes 
en ook groot groepe binne kerkver- 
band die volle betekenis van Hemel- 
vaart. Miskien deur teleurstelling, teë- 
spoed of ontmoediging het hierdie 
mense net nog maar oog op die eind- 
tyd. Hulle laat die tyd vergly in hulle 
verwagting op die wederkoms. Nou is 
verwagting ook 'n element in ons be- 
sinning van Hemelvaart maar dit al- 
leen ontneem die mens sy verant- 
woordelikheid. Tussen Hemelvaart en 
Wederkoms gaan die lewe voort en 
die geskiedenis verloop; in die kerk 
word die geroepenes versamel en die 
Heilige Gees doen die werk Gods. 
Hemelvaart en Paasfees lê te dig byme- 
kaar dat daar `n lugleegte sou kan 
bestaan. Jesus is met Hemelvaart ver- 
heerlik, met eer gekroon, en alle dinge 
is aan Hom onderwerp. Maar die ge- 
meente leef nos in die tyd, in 'n 
wêreld van sonde en oordeel. Die oor- 
blyfsels van sy lyde moet nog deur 
sy volgelinge gedra en vervul word. 
Ons moet toegee dat die situasie van 
die kruis verander het, want ons is in 
die geloof met Hom begrawe en op- 
gestaan: en ons lewe is met Hom ver- 
borge in God — ons burgerskap in 
die hemele! Maar hierdie sielsverhef- 
fing mag ons nie losmaak van ons 


HEMELVAART 


aardse binding nie. Hemelvaart en 
Wederkoms is die eindpunte van die 
laaste span tyds. Die gemeente mag 
nie by een daarvan stilstaan nie. Die 
tyd daartussen moet gevul word; en 
daarmee is die Here (aan wie alle 
mag gegee is) besig: ,Hy wat neer- 
gedaal het is dieselfde as Hy wat op- 
gevaar het bokant al die hemele, so- 
dat Hy alles kan vervul”. 


VERVULLING: 


Van die laaste span tyds! Dit is 
tenslotte wat met Hemelvaart verkon- 
dig word. Met die koms van Jesus 
Christus het die volheid van die tyd 
of die vervulling van die tyd aange- 
breek. Die krag van sy opstanding het 
alle dinge deurtrek en daar word 
herskepping gewerk van kosmiese om- 
vang. 'n Reuk van die Ewige Lewe 
styg op uit die afgrond en 'n glans 
van hemelse heerlikheid hang oor die 
stoflike. Die dinge buite tn binne die 
aardse dampkring kry hul eintlike be- 
stek na Gods bedoeling. In Jesus 
Christus kry die sienlike en onsienlike 
dinge sin en betekenis in diepere ver- 
band. Maar buite Christus om is alles 
sinloos, chaoties. In die tussentydse 
span tyds werk die Heilige Gees on- 
vermoeid voort aan die vulling van die 
tyd. Deur apostolaat en kerk word die 
tyd ,,bedien”. ,.De Apostoliese kerste- 
ning der eeuwen roept het beeld van 
Christus op in de existensie” (Van 
Ruler). Maar Christus en die kerk is 
nie dieselfde nie. Die Here wat die 
tyd vervul is opgenesm in die ewig- 
heid. Daarom ook het die grense van 
die tyd en die ewigheid vervloei. Ons 
sien nou die dinge in die skvnsel van 
die ewigheid. Of andersom: Ons sien 
nou die lig van die Ewigheid in dié 
dinge. So is die hemel ook nie meer 
'n abstrakte begrip nie, maar dit is 
gevul met die tyd, met ons tyd, want 
ons vlees het sy bestemming in die 
hemel (Geloofsbelydenis). 


Eindelik word die gemeente, die kerk 
gevul met die Ewigheid want die Here 
wat ewig is vind in die gemeente sy 
liggaam. Hy het Hom daarin en daar- 
aan gegee en Hy wil daarin woon. Met 
Hemelvaart is die gemeente nie meer 
net tydruimtelik omvat nie, maar veel- 
meer hemels. Eintlik ook nie net maar 
hemels in beperkte sin nie maar veel- 
meer kosmies, want as liggaam van 
Christus omvat dit alle dinge. 


— Amen. 

SKRIFVERKLARING 


In die vierde strofe (vers 19-23) ves- 
tig die psalmis die aandag op die reël- 
maat in die opsenvolging van tye: 


Hy het die maan gemaak vir di.e 
vaste tye; 
die son ken sy tyd om onder te 


gaan. 
U beskik die duisternis, en dit 
word nag, 
waarin al die diere van die bos 
uitkruip. 


Die jong leeus brul om roof 

cn begeer hulle voedsel van God. 

As die son opgaan, dan trek hulle 
hul terug 

en gaan Iê in hul slaapplekke. 


Die mens gaan uit na sy werk 
ca na sy arbeid tot de aand toe. 


Die fases van die maan dien tot 
bepaling van die vaste tye waarop die 
Israelitiese feeste plaasgevind het en 
so ook vir die kalendertye van weke, 
maande en jare. Die son dien vir die 
dag- en nagwisseling. God het hulle 
gemaak en hulle is sy dienaars, wie 
se gang Hy bepaal het. Die ondergang 
van die son bring die nag met sy 
duisternis. Dit is die tvd waarin die 
wilde diere uit hulle skuilplekke in 
die digte bos tevoorskyn kom om 
voedsel te vind. Die gebrul van die 
leeus is hul roepstem tot God, wat 
in sy weldadige voorsienigheid selfs 
die roofdiere in sy sorg laat deel. Die 
opgang van die son bring 'n omwente- 
ling; die wilde diere trek hulle terug 
om te slaap. Hulle maak plek vir die 
mens. Die dag is aan hom toegesê. 
Dan wy hy hom aan die arbeid om 
den brode, want so het God dit bepaal: 
die leeus vind hulle voedsel deur roof, 
die mens syne deur werk. 


In die vyfde strofe (vers 24-26) is 
dit die see wat aandag ontvang: 

Hoe talryk is U werke, o Here! 

U het hulle almal met wysheid 
gemaak! 

die aarde is vol van U skepsele. 

Daar is die see, groot en alkante 
toe wyd — 

Daar is 'n gewemel sonder getal, 

klein d'ere saam met grotes. 

Daar gaan die skepe 

en die Leviëtan wat U geformeer 
het om daarin te speel. 


Nog voor sy beskrywing van die 
skepping klaar is, breek die digter 
reeds in verwondering uit. Die aarde is 
vol van Gods skeppinge, en alles ver- 
toon die wysheid van die Skepper en 
Voorsiener. Van die aarde af wend hy 


sy blik oor die see wat eindeloos na alle 
kante toe strek. Daar is éérs 'n ge- 
wemel van skepsels — die groot see- 
diere in die dieptes wat aan die see- 
vaarders bekend is, en ook die klein- 
tjies wat in die rotspoele en vlak 
water in so `n ryke verskeidenheid 
wemel. Daar op die see vaar ook die 
skepe — 'n gevaarlike onderneming 
wat alleen kan geskied deur die wel- 
dadige bewaring van God (Lees Psalm 
107:23-32). Die see is ook die plek 
waar die Leviatan speel. Dié monster 
word ook elders in die Bybel genoem. 





J. P. OBERHOLZER 





In Jes. 27:1 en Psalm 74:13, 14 is hy 
die verpersoonliking van die watermag 
in die vorm van `n slang of draak, 'n 
godsvyandelike mag wat deur die Here 
oorwin word. `n Ander naam vir hom 
is Rahab (Job. 26:12; Jes. 51:9). Hy is 
ook bekend in die mitologie van ander 
volke. Hier in Ps. 104 is hy egter nie 
'n mag wat homself teen God verset 
nie — hy is `n skepsel van God en 
onskadelik: `n groot waterdier wat 
deur God geformeer is en in die see 
speel. 


Daarmee is die digter se beskouing 
van Gods skepping afgehandel. In die 
sesde strofe (vers 27-30) spreek hy 
samevattend sy verwondering uit oor 
alles wat hy aanskou: 


Hulle almag wag op U, 
dat U hulle voedsel kan gee op die 
regte tyd. 
U gee dit aan hulle, hulle tel dit op; 
U maak U hand oon, hulle word 
versadig met die goeie. 
U verberg U aangesig, hulle word 
verskrik; 
U neem hulle asem weg, hulle 
sterwe 
en keer terug tot hulle stof. 
U stuur U Gees uit, hulle word 
geskape; 
en U maak die gelaat van die 
aarde nuut. 


Hulle almal — die diere van die 
veld, die voëls van die hemel, die 
mens, die roofdiere — is vir hulle lewe 
en bestaan van God afhanklik. Hy het 
ryklik voorsien vir al sy skepsels. Hy 
laat lewe. Hy laat ook sterwe. As hy 
so besluit, keer hulle terug tot die 
stof. In hulle plek kom ander soos 

DIE SKEPPING 


(Psalm 104 — vervolg) 


hulle. Die vernuwing van die skepping 
in die lente, of na die reën, is Gods 
werk. Sy skepping is dus nie `n een- 
malige saak nie. In sy voorsienigheid 
bly Hy Skepper en Onderhouer. 


Die psalm begin met 'n selfoproep 
van die digter om die Here te loof; 
daarom eindig dit met lofprysing en 
bede: 


Laat die heerlikheid van die Here 
vir ewig wees, 

laat die Here bly wees oor sy werke, 

Hy wat die aarde aankyk, en dit 
bewe; 

Hy raak die berge aan, en hulle 
rook. 

Ek wil sing tot eer van die Here 
solank as ek lewe, 

ek wil psalmsing tot eer van my 
God solank as ek daar is. 

Mag my oordenking Hom 
welgevallig wees: 

ék sal bly wees in die Here! 

Mag die sondaars omkom van die 
aarde 

en die goddelose mense nie meer 
wees nie! 

Loof die Here, o my siel! 

Halleluja! 


Uit hierdie lofprysing moet ons dus 
weer eens, aflei dat dit vir die digter 
nie gaan om `n sistematiese leer oor 
die skepping nie; dit gaan vir hom om 
die lof van die Skepper. Hy wil sing, 
en vir sy lied wend hy sy waarneming 
van die skepping rondom hom aan soos 
`n digter dit sal doen. @ 








PINKSTEROORDENKING — 


Lees: Johannes 16. 


Teks: Johannes 16:8: ,,en as Hy kom, 
sal Hy die wêreld oortuig van sonde 
en van geregtigheid en van oordeel”. 





Dat daar baie en snaakse opvattings 
oor die Heilige Gees bestaan en geglo 
word, is seker die gevolg van die feit 
dat vir baie mense die Heilige Gees 
'n vae en newelagtige begrip is. Die 
mens kan nog op `n manier in God 
glo omdat die wêreld en alles wat 
daarop is tog deur iemand geskep moes 
gewees het. Dat Christus op die 
wêreld geleef en gesterf het, kan ook 
nog geglo word omdat historiese be- 
wyse bestaan. Ten opsigte van die Hei- 
lige Gees wat waai en werk, waar en 
soos Hy wil, het die mens nie raad 
nie. Indien die Heilige Gees so 'n vae 
en newelagtige begrip vir die mens 
is, hou hy uit die aard van die saak 
nie veel rekening met Hom nie. 





DS. A. J. ZWARTS 





Aan die ander kant is daar weer 
hulle wat meen dat hulle oor die 
werking van die Heilige Gees beskik. 
Dit is hulle wat beweer dat hulle 
siekes op 'n vooraf bepaalde nlek en 
tydstip kan genees deur die werking 
van die Heilige Gees of wat kan bid 
dat die Gees van God op `n bepaalde 
tyd en nlek vaardig sal word oor die 
doodsbeendere van die geestelike dooie 
kerk om hom te vernuwe tot `n nuwe 
begeesterde lewe. 


Nou is dit egter ook so dat ons tereg 
die oordrewe toeëiening van die wer- 
kinge van die Heilige Gees vir die 
genesing van krankes en die vernu- 
wing van die doodsheid in die kerk 
sal teengaan, maar dan moet ons ver- 
sigtig wees om nie in presies die teen- 
oorgestelde rigting te verval nie, waar 
die Heilige Gees iets vaags is waarmee 
nie rekening gehou hoef te word nie. 


Van die Heilige Gees sê Christus: 
,en as Hy kom, sal Hy die wêreld 
oortuig van sonde en van geregtigheid 
en van oordeel”. Let wel Christus sê: 
,en as HY kom, sal HY die wêreld 
oortuig”. Daar staan nie ,As Hy kom, 
sal ONS die wêreld oortuig” nie. Ons 
beskik en besit Hom nie. Ons kan nie 
die wêreld oortuig van sonde en van 
geregtigheid en van oordeel nie. 


Dit is dus ook so dat ons nie die 
Heilige Gees sal kan dwing om op 'n 
plek en tyd deur ons benaal sekere 
wonderlike genesings te verrig nie. Hy 
kom nie na die wêreld deur ons be- 


moeienisse of ons voorbereidings nie. 
Daarom kan ons Hom ook nie gebruik 
om `n geestelike vernuwing in die kerk 
te bewerkstellig wanneer en waar ons 
wil nie. 

Aan die ander kant is dit ook so 
dat ons nie sy werk kan oorneem nie. 
Christus sê dit is Hy wat die wêreld 
sal oortuig van sonde, geregtigheid en 
oordeel. Hierdie oortuigingswerk ge- 
skied in die binneste van die mens, 
daarom noem die Bybel dan in die 
besonder die Heilige Gees wanneer 
daar sprake is van die werk van God 
in die binneste van die mens. Dit is 
die Heilige Gees wat die wêreld die 
sonde laat verstaan. Die mens wat 
van nature daartoe geneig is om God 
en sy naaste te haat, sal dit eers deur 
die werking van die Heilige Gees in 
sy hart erken en bely. Deur die Heilige 
Gees word die mens tot die heils- 
waarheid gebring dat dit hyself is wat 
wil beslis wat goed en kwaad is. Soos 
Adam en Eva in die Paradys, wil die 
mens nie van God verneem wat goed 
en kwaad is nie. Nee, hy wil self 
beslis. Die sonde bestaan dus eintlik 
daarin dat die mens homself in die 
plek van God wil stel. So oortuig die 
Heilige Gees die een wat die evangelie 
wil hoor van sy sonde, ondanks sy 
voorbeeldige lewe. Die apostel Paulus 
sê: ,,Daar is niemand regverdig nie, 
selfs nie een nie. Daar is niemand 
wat verstandig is nie, daar is niemand 
wat God soek nie. Hulle het almal 
afgewyk, saam het hulle ontaard. Daar 
is niemand wat goed doen nie, daar is 
selfs nie een nie”. As selfs hy wat in 
die oë van die wêreld `n goeie en 
voorbeeldige lewe voer deur die 
apostel Paulus oor dieselfde kam ge- 
skeer word en van di: bogenoemde 
beskuldig word, dan is dit net die 
Gees van God wat ons daarvan kan 
oortuig dat ook daardie persoon vol 
sonde is. 

So ook geregtigheid. Die geregtig- 
heid soos God dit aan ons deur die 
soenverdienste van sy Seun skenk, is 
vir die natuurlike mens 'n struikel- 
blok en `n dwaasheid. Dit is 'n strui- 
kelblok omdat dit ons verhinder om 
deur ons verdienste onsself te regver- 
dig by die Vader. Dit is `n dwaasheid 
omdat dit vir ons onverstaanbaar is 
dat een persoon terwille van die sonde 
van baie ly en sterf, uit die dode 
opstaan en in die hemel opvaar. Wat- 
ter gewone natuurlike mens, hoe 
skrander hy ookal is, kan ons van 
hierdie dinge oortuig. Maar tog is dit 
so dat die Gees van God die getuienis- 
se van hulle wat reeds glo, wat ge- 
grond is in die Woord van God, ge- 


bruik om hulle wat nog nie van die 
sonde, die geregtigheid en oordeel oor- 
tuig is nie, te oortuig. 


Die oordeel waarvan die Heilige 
Gees die wêreld sal oortuis, is nie die 
oordeel wat die mense sal tref nie, 
maar die oordeel wat die owerste van 
hierdie wêreld, die Satan, reeds getref 
het. Die Satan meen dat hy Jesus oor- 
win het. Tog is dit Jesus wat uit die 
dode opgestaan het en die Heilige 
Gees gestuur het as teken daarvan 
dat die Satan oorwin is. Daarom kan 
die Heilige Gees die mens ook oortuig, 
want dit is sless skyn as die omstan- 
dighede in die wêreld die mens daar- 
toe bring om te meen dat die heer- 
skappy van die Satan nog nie gebreek 
is nie. Dit lyk asof die sonde, dus die 
Satan onverpoosd heerskappy voer in 
die wêreld. Dit is skyn, want dit is 
die Heilige Gees wat ons daarvan sal 
oortuig dat Jesus alreeds die Satan 
geoordeel en oorwin het. 


In hierdie oortuigingswerk maak die 
Heilige Gees van die apostels en ook 
die gelowiges, hulle wat on grond van 
die getuienisse van die apostels in die 
Woord van God deur die Heilige Gees 
oortuig is, gebruik. Die gelowiges wat 
slegs die draers of kruiwaens is waar- 
mee die evangelie aan ander gebring 
word, word in ons teks nie genoem 
nie, want hulle tree geheel in die 
skadu teenoor die heerlikheid van die 
Heilige Gees wat die oortuigingswerk 
in die binnests van die mens verrig. 


Dit is seker so dat ons ons nie skul- 
dig maak aan daardie oordrewe toe- 
eining van die werking van die Heilige 
Gees in die midde van die gemeente 
nie, maar dit is seker ook so dat ons 
wel daardie oortuigingswerk wat eie 
is aan die Heilige Gees as `n prestasie 
van die mens beskou en die mens die 
lof gee wat God toekom. 


Gebeur dit nie dat ons die sigbare 
vooruitgang in 'n gemeente toeskryf 
aan die ywerige arbeid van die mens 
nie? Is dit nie eerder so dat die Hei- 
lige Gees van daardie mense met be- 
sondere genadegawes gebruik maak 
om op 'n besondere wyse van die evan- 
gelie in die wêreld te getuig nie? Vir 
die getuieniswerk in die midde van 
die wêreld roen God baie mense. Som- 
miges van hulle het die gawe van wel- 
sprekendheid, ander die gawe van uit- 
leg. ander die gawe van wysheid en 
kennis. Tog blv dit dieselfde Gees wat 
van al hierdie besaafde mense se ge- 
tuienisse gebruik maak om ander te 
oortuig van die heil in God. 


7] Vervolg op bladsy 14 

EKUMENIESE LEIERS 

poging aangewend om Nkomo en 
Sithole so ver te kry om 'n demokra- 
ties-georiënteerde politieke party te 
stig. Dit het egter nie geluk nie. In 
Junie 1963 stig Nkomo die Peoples 
Caretaker Council en Sithole, wat op 
daardie stadium sterker stappe vir 
die bevryding van Rhodesië eis, breek 
dan weg van Nkomo en stig sy eie 
Zimbabwe African National Union, 'n 
voluit rewolusionêre organisasie wat 
netsoos die vroeëre NDP deur middel 
van intimidasie en terreur aanhangers 
gewerf” en teenstanders uitgewis het. 
Die totstandkoming van Sithole se eie 
groep het 'n hewige stryd tussen die 
PCC en ZANU ontketen en dit is as 
volg beskrywe: ,, . . . African town- 
ships became ,hells' of terror. After 
dark no one ventured out. Places of 
entertainment were silent and empty, 
petrol bombs, explosives, stabbings, 
extortion, threats — the grim record 
mounted steadily. Uiteindelik het die 
Rhodesiese Owerheid die PCC en 
VANU verban en beide leiers ingeperk 
en toe het daar weer rus en vrede in 
Rhodesië gekom. 


Interessant genoeg het die NDP, 
ZAPU, PCC en ZANU nooit enige ge- 
brek aan fondse getoon nie. Dat Sithole 
die geleentheid gehad het om 'n uit- 
gebreide reis na Rooi-Siina te onder- 
neem en hom daar laat fotografeer 
het saam met ,,African saboteurs train- 
ing in Communist China” gee wel 'n 
indikasie waar die geld vandaan gekom 
het. Daarbv het sowel ZAPU as die 
PCC beskik oor groot voorrade hand- 
granate, plofstowwe, wapens en am- 
munisie van Russiese en Oos-Europese 
kommunistiese oorsprong. 


En tog, terwyl Sithole op hierdie 
wyse in sy eie land opgetree het, is 
hy genooi na die verskillende WCC- 
berade wat in die vroeë sestigerjare 
in Afrika gehou is. Op die beraad wat 
in 1963 in Kampala gehou is, is Sithole 
as eerbiedwaardige teoloog en verant- 
woordelike Afrika-leier on die hande 
gedra. Daar het Sithole ook 'n lesing 
gehou oor African Nationalism and 
Christianity. As mens die stukke oor 
die Kamnala-beraad wat beskikbaar is 
deurlees, kry mens onwillekeurig die 
indruk dat die beraad alles in sy ver- 
moë gedoen het om Sithole se leiding 
in organisasies soos ZAPU, NDP, PCC 
en ZANU te regverdig. Om my stel- 
ling te staaf, wil ek tog graag die 
volgende juweeltiie aanhaal uit die 
amptelike verslag van die beraad: 
sDrumbeats of Kampala. Dit gee ter- 
selfdertyd 'n kostelike kykie in die 
Christelike visie van hierdie beraad. 


Daar is gestel: ,,The history of African 
nationalism is marked with violence 
in varying degrees . . . The history 
of Christianity also shows violence 
from the first to the twentieth cen- 
tury. In this respect, Christianity can- 
not boast over African nationalism. 
The two.are egually guilty of violence. 
People do not embark on non-violence 
and violence campaigns for the sheer 
joy of it, but do so seriously in order 
to remove socialy iniustice”. Is dit nie 
kostelik nie! 


Daaruit moet mens konkludeer dat 
die beraad van oordeel is dat Sithole 
en die organisasies waarin hy opgetree 
het as leier volkome korrek opgetree 
het. Dit is nie hulle wat skuldig is nie 
maar die witman van Rhodesië omdat 
hy verantwoordelik is vir social in- 
justice. Omdat die Roomse Kerk in 
1572 die Bartholomeusnag-bloedbad 
aangerig het, daarom is dit volkome 
in orde, volgens die ekumeniese denke, 
as `n African nationalist movement 66k 
massamoord op protestante beplan. 
Petrolbomme, masjiengewere, knop- 
kieries, kommunistiese handgranate en 
plofstowwe is volgens hierdie soort 
ekumeniese denke d'e uitnemende mid- 
dele van die Christen om teen ,,social 
injustice” te protesteer. Want nêrens 
in al die stukke van die Kampala- 
beraad kom daar een enkele woord 
van veroordeling van die optrede van 
Sithole en sy soort boewe voor nie. 
Wat `n vrolike organisasie is die WCC 
tog nie. Maar daarom is Sithole `n 
groot Afrika-leier van die ekumene en 
ek is daarvan oortuig dat noudat 
Sithole skuldig bevind is dat hy saam- 
gesweer het om `n drietal Rhodesiese 
kabinetministers te laat vermoor, sy 
aansien in die ekumeniese beweging 
enorm sal styg. Want die Rhodesiese 
owerheid is mos, volgens die denke 
van die ekumene, nie alleen onwettig 
nie maar dit handhaaf ook ,.social in- 
justice” en daarom is Sithole se op- 
trede volkome Christelik en regverdig- 
baar. Geen enkele ekumeniese ,,Chris- 
ten” sal dan ook `'n woord van 
veroordeling téén Sithole spreek nie. 


As mens so kyk na die ontrede van 
die WCC en sy groot leiers in Afrika, 
dan word één ding weer baie duidelik: 
Die WCC, die ekumeniese beweging 
van ons tvd, is nie die draer van die 
Bybelse evangelie van Jesus Christus 
nie, maar is die draer van die sosialis- 
tiese interpretasie van die evan- 
gelie, is die liggaam wat alles 
in die werk stel om die evangelie 
met die eise en doelstellings van die 
sosialisme gelyk te skakel. Daarom is 
terroriste-leiers soos Mondlane en 
Sithole groot leier-figure van die eku- 
mene in Afrika; daarom het Martin 

Niemëêller, `n president van die WCC, 
die kommunistiese Stalinprys vir vrede 
ontvang; daarom is Patriarg Germanos 
van Joegoe-Slawië gekies as president 
van die WCC. Daarom word die Af- 
rikanervolk en die Afrikaanse kerke 
wat weerstand bied teen die ver- 
sosialisering van die evangelie oorlaai 
met haat en hoon. Daarom word elk- 
een wat waarsku téén die WCC en sy 
koers swartgesmeer . .. 


Maar let op, die apostel Johannes 
vermaan en leer ons: ,Kinders dit is 
die laaste uur; en soos julle gehoor 
het dat die antichris kom, bestaan daar 
ook nou baie antichriste; waaruit ons 
weet dat dit die laaste uur is .. . Dit 
is die antichris wat die Vader en die 
Seun loën. Elkeen wat die Seun loën, 
het ook nie die Vader nie. Wat julle 
dan van die begin af gehoor het, laat 
dit in julle bly. As in julle bly wat 
julle van die begin af gehoor het, dan 
sal julle ook in die Seun en in die 
Vader bly”. @ 








Blindederm- 
ontsteking 


DIE DR. MULLERS- 
BLINDEDERMMIDDEL 


TYDENS die afgelope kwarteeu het 
die Dr. Mullers - Blindedermmiddel 
vrywel honderde lewens gered. Dit 
het duisende lyers in staat gestel om 
die doktersmes vry te spring. Hier- 
die middel het dit moontlik gemaak 
dat blindedermlyers deesdae 'n des- 
kundige behandeling kan ondergaan 
teen geringe koste. 


KENTEKENS 


@ Pyn in die regtersy 
@ Aangepakte tong 


@ 'n Temperatuur 
(koors) tussen 100 
en 102 grade 


@ Hardwording van 
die maagwande 


Die Dr. Mullers- 
Blindedermmiddel 


is verkrygbaar by aptekers teen 70c 
per bottel of posvry van ... 


NORWOOD COAKER 
POSBUS 89 LADYBRAND 











DIE ROOMS-KATOLIEKE KERK 
PRAAT AFRIKAANS 
(VIID) 


In ons vorige artikel het ons beloof om 
terug te kom na sekere sake waarheen 
daar verwys word in die ,Afrikaanse 
Katolieke Kategismus vir die Klein- 
span”. in genoemde artikel het ons 
daarop gewys dat die Roomse Kerk 
ten volle erns maak met die vraag hoe 
om die jeug van alle bevolkingsgroepe 
in ons land te bereik deur middel van 
die skole (Roomse skole). Ons het be- 
weer dat `n ouer wat onder die waan 
verkeer dat die kinders in Roomse 
skole slegs ,,geleer” word en wel so 
dat hulle lewensbeskouing nie daar be- 
invloed word en gevorm word nie, 
met stomme blindheid geslaan is. Ons 
wou hierdie bewering nogeens onder- 
streep. 

Keer ons nou terug tot bogemelde 
,Katolieke Kategismus vir die Klein- 
span”, lees ons vraag 39. ,,Wat is die 
Vaevuur?” Antwoord: ,,Die Vaevuur is 
`n plek waar die siele na die dood nog 
`n tyd lank moet ly weens hul sondes”. 
Hieroor wil ons `n paar opmerkings 
maak. Hierdie vuur is maar taamlik 
vaag omdat dit in die Bybel nie voor 
kom nie. Iets wat in die Bybel nie 
gevind kan word nie, is gewoonlik 
vaag en dof. Die Roomse bedoeling 
met hierdie vuur is egter dat dit die 
betekenis het van 'n vuur waarin die 
siele na die dood skoon ,,gevaag” (ge- 
vesgd, gevee) word. Hoewel hierdie 
woord nie in die Bybel staan nie, 
word dit tog uit die Bybel uitgehaal, 
as 't ware daaruit ,getrek” en ,,gerek”. 
Die Roomse leer oor die vaevuur word 
nie uit die Skrif uit-gelees nie, maar 
daaringelees. Ons verwys hier na | 
Korinthe 3 vers 15: ,As iemand se 
werk verbrand word, sal hy skade ly; 
alhoewel hy self gered sal word, maar 
soos deur vuur heen”. Lees mens die 
teksverband van hierdie vers nou- 
keurig deur, dan is dit duidelik dat dit 
hier gaan nie om ongelowiges nie, 
maar om mense wat meewerk aan 
die opbou van die gemeente. Deurdat 
hulle die boodskap van die evangelie 
so verkeerdelik aanpas om in die 
smaak te val van die Grieke met 
hulle menslike wysheid en voortreflike 
welsprekendheid, kan daar wel 'n skyn 
van welslae vir hulle arbeid ontstaan. 
Die apostel waarsku dat hierdie ar- 
beid tog eenmaal deur die vuur van 
die oordeelsdag op die proef gestel 
sal word, as synde 'n arbeid wat niks 
blywends opgelewer het nie. Die ar- 
beider bly ondanks sy onwaardige ar- 
beid, deur die geloof tog nog in 
Christus gegrondves; daarom word hy 


DIE VAEVUUR 


wel gered, maar dit geskied soos met 
iemand wat op die laaste oomblik uit 
die vuur gegryp is. Die profeet Amos 
gebruik ook hierdie beeld wanneer hy 
skryf: ,Ek het julle omgekeer soos 
God Sodom en Gomorro omgekeer het, 
sodat julle soos `n stuk brandhout was 
wat uit die vuur geruk is .. .”, son- 
der die inlesing van `n leer oor `n 
vaevuur. (Amos 3 vers 11). Vergelyk 
ook Sagaria 3 vers 2, wat met die 
Roomse leer van die vaevuur niks, 
maar dan ook gans en al niks te doen 
het nie. Ons is dit met die verklaring 
van die Afrikaanse Bybel met kant- 
tekeninge ('n Bybel wat elke gesin 
behoort te besit) roerend eens wanneer 
hulle verklaar: ,,Hier is geen grond vir 
die Roomse leer omtrent die vaevuur 
nie”. (Sien kanttekening by I Kor. 3 
vers 15.) Nee, dis nie die Bybel nie, 
maar die Roomse Kerk wat die vae- 
vuur-idee die wêreld ingestuur het. 





P. J. THEO. KOEKEMOER 





Pous Pius die vierde (iaar 1559) skryf: 
“Ek hou voortdurend vol dat daar `n 
vaevuur is en dat die siele daarin 
aangehou, aangehelp word deur die 
smeekbede van gelowiges”, aldus die 
Geloofsbelydenis van Pous Pius IV, 
artikel 6. Ons vergelyk ook hier die 
ensikliek van pous Pius die negende 
wanneer hy op 10 Augustus 1863 aan 
die Italiaanse biskoppe skryf: ,,Dit is 
aan ons bekend dat hulle wat in 
volkome onwetendheid omtrent ons 
heilige godsdiens verkeer, maar nog- 
tans nougeset die natuurwet en die 
gebooie van God wat in die mens se 
hart geskrywe is, naleef, en diegenes 
wat bereid is om God te gehoorsaam 
en 'n eerlike en regsinnige lewe te 
lei, gehelp sal word deur God se ge- 
nade om die ewige lewe te beërwe. 
Want God wat die hart, die neiginge, 
bedoelinge en gedagtes van elkeen dui- 
delik deurskou, ondersoek en ken, kan 
in sy opperste goedheid en ontferming 
op geen wyse toelaat dat iemand die 
ewige straf van die hel inloop, terwyl 
hy nie uit eie vrye wil in die sonde 
geval het nie .. . ” Waar land so 'n 
siel dan wel? Binne in die vaevuur 
alwaar hy eers deur die vuur ,,skoon- 
gevee” moet word. Wie is egter, na- 
derbepaald, hierdie mense wat in die 
vaevuur te lande kom? Onder hulle is 
daar die onbewuste ketters, diegene 
wat sonder dat hulle dit weet, met 
die Roomse leer in stryd is. Daar is 
egter veral die ongedoopte kindertjies, 
wat volgens hierdie leer, in die vae- 
vuur gehou word. Nou is dit juis en 


veral op hierdie punt waaroor ons 
so bekommerd is. Dit is merkwaardig 
hoe ver hierdie ONBYBELSE Roomse 
leer onder ons mense ingesuur het. 
Dit is verontrustend om te sien dat 
daar so veel Protestantse Hervormde 
(seker ook N.G. en enkel-Gerefor- 
meerde ouers is, wat aan hierdie in- 
vloedsfeer van Rome nie volkome ont- 
kom het nie. Dit is nie vreemd dat 
'n dominee in groot haas ,,ontbied” 
word na die hospitaal om met spoed 
'n kindjie te gaan doop nie. Die ouers 
is bekommerd! Vanselfsprekend is `n 
ouer bekommerd by die siekbed van 
'n kind. Skrywer van hierdie artikei 
staan voorwaar nie onsimpatiek teen- 
oor 'n ouer by die siekbed (sterfbed) 
van sy kind nie; hy het dit aan sy eie 
lyf in sy eie siel ondervind. Maar ... 
'n Protestantse ouer staan by die siek- 
bed van sy kind, wel wetende dat die 
God van sy kind `n Verbondsgod is, in 
lewe en in sterwe; dat ook sy kind, 
gebore uit gelowige ouers, die eiendom 
is (met liggaam en siel) van my ge- 
troue Saligmaker, Jesus Christus. Hy 
staan daar by die siekbed op grond 
van hierdie verbond waarvan die apos- 
tel Petrus dan ook spreek wanneer hy 
skryf: ,,Want die belofte is vir julle 
en vir julle kinders en vir almal wat 
daar ver is, die wat die Here onse 
God na Hom toe sal roep”. (Luister 
maar net weer 'n keer hoedat die 
kerk die doop verstaan in ons pragtige 
doopsformulier . . . op grond van die 
Bybel). Moet dit nie vir ons tot troos 
wees nie? Pasop vir 'n doops-opvatting 
as 'n magiese handeling met byna 'n 
towerkrag. 

Hoe kom hierdie siele egter weer 
uit die vaevuur? Die Roomse Kerk 
is baie seker dat hulle wel daar 
sal uitkom deur ,goeie werke”, aflate 
en misse (Roomse nagmale) van hulle 
dierbares en/of ander mense. Veral 
die sogenaamde ,,aflate” is nog altyd 
merkwaardig. Ook die woord ,,aflaat” 
KOM BESLIS NIE IN DIE BYBEL 
voor nie. Oorspronklik het dit beteken 
om vry te kom van kerklike strawwe 
hier op aarde. Dit is daardie strawwe 
wat die geestelike (byvoorbeeld die 
priester) die gewone lidmaat (,leek”) 
opgelê het by oortreding of sonde, 
mits die lidmaat berou het en mits hy 
`n ,aalmoes” gee vir die armes. Later 
het hierdie denkbeeld van die aflaat 
ook uitgebrei tot die beskouing dat 
die geestelike ook by die volbrenging 
van gebede en aalmoese en misse 
(nagmale) `n sekere gedeelte van die 
straf in die vaevuur kon verkort of 
kwytskeld. In Luther se dae kon selfs 


7] Blaai om 

DIE VAEVUUR 


] Vervolg van vorige bladsy 


skriftelike kwytskelding verkry word. 
Die dokument waarop hierdie kwyt- 
skelding verleen word, heet 'n aflaat- 
brief. In Luther se tyd, toe die pous 
baie geld nodig gehad het vir die bou 
van die Petruskerk te Rome (St. 
Pieter) is daar druk gewerk met hierdie 
aflaatbriewe. Die oorspronklike by- 
komstige aalmoes het nou meer en 
meer op die voorgrond getree. Die 
aartsbiskop van Mainz was aangestel 
as ,agent” vir die aflaat-,handel” ter- 
wyl die dominikaanse monnik, Johann 
Tetzel, ,sub-agent” was. Dit is te be- 
gryp waarom so 'n belangrike deel 
van Luther se 95 besware teen die 
Roomse Kerk, juis oor hierdie deel, 
die aflaat, gehandel het. Ook in ons 
dae word steeds deur die Rooms- 
Katolieke Kerk soveel en soveel dae 
of selfs jare ,aflaat” belowe, deur 
die prestasie van gebede en goeie 
werke. Die bedoeling is dan dat mens 
soveel dae of jare korter in die vae- 
vuur sal vertoef. Ek kry egter die in- 
druk dat die ,,dae” nie al te letterlik 
opgevat moet word nie, maar dat by- 
voorbeeld drie of vier ,,dae” aflaat 
in die vaevuur, beteken dat 'n kort 
tydjie kwytskelding uit die vuur ver- 
leen word, terwyl 'n aflaat van 100 dae 
mag beteken dat `n hele lange tyd se 
kwytskelding vergun word. Die Duitser 
Franz Beringer skrywe in sy deur die 
Roomse goedgekeurde werk oor die 
aflaat (,Die Ablisse), dat die presiese 
hoeveelheid van die vermindering van 
die straftyd in die vaevuur nie na- 
gevors kan word nie en dat dit `n 
geheimenis is waaroor God alleen be- 
skik. Tot eer van die Roomse Kerk 
moet hier uitdruklik gekonstateer word 
dat die aflaat as `n soort van geld- 
makery of as 'n soort handel definitief 
nie meer toegelaat word nie. Dit is 
lank reeds deur die Roomse Konsilie 
(Algemene Kerkvergadering) van Tren- 
te afgeskaf, welke vergadering plaas- 
gevind het tussen 1545 en 1563. Laat 
dit egter duidelik verstaan word dat 
daar die MISBRUIK van die aflaat 
verbied is maar nie die Praktyk van 
die aflaat assodanig losgelaat is nie. 
Trouens, hoe ongelooflik dit ookal in 
die ore van 'n Protestant mag klink, 
feit is dat pous Pius XII nog so 
kort gelede as 1950 die pouslike gebed 
vir die Mariajaar bekroon met 'n aflaat 
van vyf jaar in die vaevuur, `n aflaat 
van vyf jaar wat elke Saterdag verdien 
kan word, mits dit met godsvrug en 
ootmoedigheid gebid word. Ons is dus 
nie hier besig om ou koeie wat in die 
dae van Luther reeds gevrek het, nou 
uit die slote te grawe nie. (n Deel 
van hierdie gebed, gerig aan die adres 


van Maria, lui so: ,U het die dood 
en die sonde oorwin . . . bekeer die 
sondaars en droog die trane van die 
beproefdes en onderdruktes . . . mag 
die mense by die hoor van u naam, 
wat eensgesind in die hemel weerklink, 
mekaar as broeders beskou; mag die 
volkere hulself as lede van een gesin 
voel en. so hulle koester in die son 
van 'n ware en algemene vrede. O, 
liefste moeder, aanvaar ons nederige 
bede .. . ” (Indien Jesus Christus nie 
in hierdie gebed ontsettend leed aan- 
gedoen word nie, verstaan ek die By- 
bel nou nie meer nie.) 

Vir my is dit werklik nie snaaks 
dat Calvyn, wanneer hy hom uitiaat 
oor die leer van die vaevuur, sterk 
taal gebruik nie. In sy Institusie boek 
3, hoofstuk 5, paragraaf 6 lees ons: 
,Laat hulle ons verder ook nie lastig 
val met hulle vaevuur nie, wat deur 
hierdie byl (bedoel word die evange- 
lie) gebreek, omvergegooi en geheel 
en al van die fondamente af neerge- 
werp is nie. Ek is dit nie eens met 
sommige wat meen dat mens in hier- 
die stuk (oor die vaevuur) maar dinge 
oor die hoof moet sien nie, waaruit, 
soos hulle beweer, slegs heftige stryd 
ontstaan en weinig opbouends verkry 
kan word nie. Ook ekself sou aanraai 
om dergelike onbenullighede maar te 
laat staan indien hulle dit nie as iets 
ernstig sou voorhou nie. Maar aan- 
gesien die leer oor die vraevuur uit 
baie lasterlike dinge saamgestel is en 
nog daagliks deur nuwe dinge geskraag 
word, en daar dit baie en swaar erger- 
nisse verwek, moet mens dit werklik 
nie deur die vingers laat glip nie. 
Hulle het wel op een of ander wyse 
vir 'n tyd lank dit kon laat deurgaan, 
dat dit buite Gods Woord om deur 
nuuskierige en stoutmoedige vermetel- 
heid uitgedink is; dat mense aangaande 
die vaevuur geloof geskenk het aan 
'n soort van deur die duiwel versinde 
openbaring; dat tot bevestiging hier- 
van enkele Skrifbewyse verdraai is, 
hoewel die Here nie duld nie dat 
menslike stoutmoedigheid so deur 
breek in die verborge skuilhoeke van 
sy oordele nie, en dat Hy dit streng 
verbied het (Deut. 18 vers 11) om met 
tersydestelling van sy stem, by die 
dode te soek na die waarhe'd, en dat 
Hy nie toestaan dat sy Woord so on- 
eerbiedig besoedel word nie. Laat ons 
dit toegee dat al hierdie dinge vir `n 
tyd lank geduld kon word as 'n saak 
wat nie groot gewig dra nie; wanneer 
egter die versoening van die sonde 
elders gesoek word as in die bloed 
van Christus, wanneer die voldoening 
van Christus elders heen oorgebring 
word, dan is swye gevaarlik. Ons moet 
dus uitroep, nie alleen met inspanning 
van die stem nie, maar ook met in- 
Spanning van die keel en die longe, 

dat die vaevuur `n verderflike versin- 
sel van Satan is wat die kruis van 
Christus leeg maak, wat die barm 
hartigheid van God `n ondraaglike 
smaad aandoen, wat ons geloof laat 
wankel en terneer werp. Want wat is 
die vaevuur vir hulle anders as `n 
voldoening wat na die dood deur die 
siele van die afgestorwenes betaal 
word vir hulle sondes? Wanneer die 
mening geld dat (deur Christus) vol- 
doen is, is die vaevuur onmiddellik 
tot die grondtoe verniel. Indien dit 
deur bostaande uiteensetting duidelik 
is, dat die bloed van Christus die 
en'gste voldoening, versoening en rei- 
niging van die sondes van die gelo- 
wiges is, wat bly daar dan anders oor 
as dit, dat die vaevuur `n loutere en 

AANHOUDENDE 
MOEGHEID 


DR. HEINZ-KLIERSTOFPILLE 
ONSKATBAAR vir 
KLIERAANDOENINGS 
AFGEMAT EN LUSTELOOS 


,Ek het al 'n bottelvol van die 
beroemde Dr. Heinz-Klierstofpille 
uitgebruik en voel geheel en al 'n 
ander mens. Ek is nie meer So 
moeg en afgemat en ook nie meer 
so koud en lusteloos nie. Ek het 
nog nooit vantevore by enige medi- 
syne soveel baat gevind as by 
hierdie Klierstofpille nie”. — Meij. 
Leriche, Nieuwoudtville. — (Geval 
928.) 

HART 10 SLAE ONDER 
NORMAAL 


“Ek moet erken dat Dr. Heinz- 
Klierstofpille uitstekend vir my 
was. Ek het nooit gedink dat ek 
ooit weer my werk sou kon doen 
nie. My hart het 10 slae onder 
normaal gewerk. Ek was altyd 
moeg en lam deur my hele lyf. Die 
Klierstofpille het wondere verrig”. 
— Mev. R. Bester van Ladysmith. 
(Geval 562) 





Aanhoudende moeg 
heid, droë vel, hare 
en naels, oormatige 
vet, swak geheue, 
ongereeldheid by 
vrouens, stadige 
polsslag — al hier- 
die aandoeninge is 
gewoonlik aan 
Klieruitdroging te 
wyte en die enigste 
uitweg is behande- 
ling met Klier- 
stowwe. 
DR. HEINZ - KLIERSTOFPILLE 

kos 75e per bottel 

by alle aptekers 


N 





PASTORALE RUBRIEK 





As daar een saak is wat geweldig 
diep ingegryp het in die lewe van die 
moderne mens, dan is dit industriali- 
sasie. Maar daaroor wil hierdie artikel- 
tjie nie handel nie. Om die saak in sy 
volle draagwydte te behandel, daar- 
voor is skrywer ook nie opgewasse nie. 
Ons wil alleen maar volstaan deur aan 
te toon hoe dit die lewe van die kerk 
raak binne `n swaar geindustrialiseerde 
gebied. 





DS. L. A. BREEDT 





Die groot industrie met sy swaar 
masjinerie wat ingestel is op massa- 
produksie is `n onderneming waarin 
duisende mense ononderbroke werk 
elke uur van die jaar. Ons verwys hier 
veral na die staalnywerheid waarby 
nagenoeg 80% van die broodwinners 
van `n dorp van 36,000 blanke inwo- 
ners by betrokke is. 


Om ekonomiese redes moet die be- 
dryf dag en nag voortgesit word. Om 
'n hoogoond af te skakel en te laat 
afkoel beteken hoë koste om dit weer 
te verhit. En omdat die hoogoonde dag 
en nag voortgaan met die smeltproses 
beteken dit dat die ganse bedryf in al 
sy afdelings dag en nag besig is om 
die produk van die oonde te verwerk. 
Eweneens word die versending van 
die verwerkte produk onafgebroke 
voortgesit. Dit is nie net 'n probleem 
van ekonomiese produksie nie, maar 
ook van die doeltreffende gebruikma- 
king van spoorwegtrokke. 


Dit alles beteken dat die werkne- 
mers van so 'n bedryf aangewese is 
op skofwerk. Die 24 ure van die dag 
word verdeel in drie skofte van 8 uur 
elk. 


Skofte assodanig raak die kerk nie 
ernstig nie. Maar die feit dat skof- 
werkers ses dae in die week werk en 
die feit dat Sondag 'n gewone werks- 
dag is binne die groot bedryf dan raak 
dit wel die lewe van die kerk. As dit 
waar is dat die erediens die brandpunt 
is van die lewe van die kerk, dan is 
die geloofslewe van die onderskeie lid- 
mate wel ernstig gemoeid by skof- 
werk. Dit beteken dat die lidmate van 
die kerk wat skofte werk nie meer kan 
lewe van Sondag tot Sondag, van ere- 
diens tot erediens en van nagmaal tot 
nagmaal nie. 


Die Kerk binne die Industriele gebied 


Hoe die skofwerkery die erediens op 
Sondae raak, daarvoor dien die vol- 
gende uiteensetting: Iemand wat mid- 
dagskofwerk eindig skof om 6 vm. 
Sondagoggend. Die nuwe skof vir die 
volgende week begin dan vir hom om 
8 nm. dieselfde Sondag. Tussen 6 uur 
vm. en 2 nm. moet hy rus. Doen hy 
dit nie, loop hy gevaar om by die werk 
te verongeluk of skade aan die fabriek 
te berokken. Gevolglik is dit vir hor 
nie moontlik om 10 vm. in die erediens 
te wees nie. En al sou hy daar wees, 
sal hy by gebrek aan die nodige kon- 
sentrasie nie kan deel in die erediens 
nie. Vanaand om 7 nm. wanneer die 
erediens weer begin is hy nog steeds 
aan diens. 


Die volgende week werk hy elke dag 
van 2 nm. tot 10 nm. tot Saterdag 
aand. Die nuwe skof vir die derde 
week begin dan om 6 vm. Sondagmêre 
en eindig om 2 nm. Sondagmiddag. 
Sondagaand kan hy vir die eerste keer 
in die kerk kom na twee weke. Die 
volgende week werk hy gereeld mêre- 
skof tot Saterdagmiddag om 2 nm. Die 
derde Sondag kan hy beide eredienste 
bywoon. Saterdagaand om 10 nm be- 
gin hy dan weer met die nagskof. 


Uit voorgenoemde blyk dit dus dat 
'n lidmaat van die kerk wat skofte 
werk verhinder word om 3 uit die 6 
eredienste by te woon. Die moontlik- 
heid om die erediens by te woon word 
tot 50% gesny teenoor diegene wat nie 
skofte werk nie. 


Die vraag is waarom word daar 
skofte geruil op Sondae en nie in die 
week nie. Feit is dat werknemers dit 
verkies om op Sondae skofte te ruil 
om verskeie redes. Ten eerste is Son- 
dag gewoonlik `n stil dag en dit bied 
hulle die geleentheid om goed te kan 
rus tussen die skofte. Die tweede rede 
is dat hulle dan ten minste een Sondag 
uit drie vry het waarop hulle nie hoef 
te werk nie. Andersins sou hulle elke 
Sondag gewerk het behalwe natuurlik 
elke sesde Sondag wanneer hulle ge- 
woonlik lang naweek het. 


Die skofwerkery is in elk geval nie 
die grootste probleem nie. Wat die 
saak egter bemoeilik is dat daar mense 
met siekteverlof of met verlof gaan 
binne `n bepaalde afdeling. Dan is die 
werkers verplig om oortyd te werk. 
En dan werk hulle twaalf ure skofte 
in die nag en twaalf ure oor nag. 
Dit beteken dat hy dan geen erediens 
kan bywoon vir `n bepaalde tyd nie. 


Hoe raak dit nou alles die kerkby- 
woning? Vyftigpersent van die kerk- 


raadslede van die twee gemeentes 
binne die Vanderbijlparkdorpsgebied 
is betrokke by skofwerk. Of die per- 
sentasie verteenwoordigend is van die 
manlike lidmate van die gemeente is 
nie seker nie. Vir alle praktiese redes 
kan dit egter so aanvaar word. 


Skofwerk raak nie alleen die brood- 
winner nie, maar ook sy gesin. In 
die meeste gevalle is hulle afhanklik 
van hom vir hulle vervoer na die 
kerk. Waar hy andersins van die bus 
gebruik maak om Sondae by die werk 
te kom, ry hy nou met sy motor. So- 
doende kan hy langer rus. 


As 80% van die broodwinners van 
'n gemeente van 1,000 lidmate by so 
'n groot bedryf werksaam is, en die 
helfte van hulle is betrokke by skof- 
werk dan beteken dit vir alle praktiese 
redes dat 500 lidmate net 3 uit elke 6 
eredienste kan bywoon. Die helfte van 
die gemeente kan dus slegs die helfte 
van die eredienste bywoon. Die won- 
der van dit alles is egter dat van die 
skofwerkers en hulle gesinne van die 
gereeldste bywoners van die rediens- 
te is. 


Om die probleem van die bywoning 
van die eredienste enigsins die hoof 
te bied word die volgende aan die 
hand gedoen: 


1) Om die skofwerker die geleentheid 
te bied om meer eredienste by te 
woon kan die erediens van Sondag 
een aand in die week herhaal 
word. Die nagmaal word alreeds 
in die mêre en die aand bedien. 


2) Om die vervoerprobleme van die 
gesinne van die skofwerkers te ver- 
lig kan die gemeente `n busdiens 
instel. Dit word reeds deur twee 
gemeentes hier gedoen. 


3) Nog 'n saak wat van belang is, 
is die vooruitbeplanning waar nuwe 
gemeentes afgestig moet word. Die 
doel hiervan is om toe te sien om 
betyds 'n kerkperseel te bekom wat 
redelik maklik bereikbaar is vir die 
meeste lidmate. In die verlede is 
daarmee nie rekening gehou nie, 
tot groot ongerief van baie lidmate. 


Die posisie op Sasolburg is soortge- 
lyk aan dié van Vanderbijlpark. In 
Vereeniging is die posisie enigsins an- 
ders. Daar is dit nie soseer die skofte 
wat probleme lewer nie, maar die oor- 
tyd en die toesig wat sekere werkers 
moet hou oor bepaalde prosesse wat 
oor die naweke binne sekere bedrywe 
geskied. [) 


(Word vervolg.) 

VRAEBUS 





VRIENDE DEUR DIE 
ONREGVERDIGDE MAMMON 





Vraag: 


Iemand uit Drie Riviere stel die 
volgende drie vrae: 


1) Wat bedoel die Here Jesus met wat 
Hy sê in Lukas 16:9? 





DS. JOH. DREYER 





Antwoord: 


Dit gaan hier oor die woorde van 
onse Here: Maak vir julle vriende deur 
die onregverdige Mammon. 


Ons moet dadelik daarop wys dat 
sommige Bybellesers moeilikheid met 
hierdie (teks kry, omdat hulle nie goed 
lees nie. Hulle vat dit op asof daar 
staan: Maak vir iulle vriende VAN die 
onregverdige Mammon. Maar so staan 
daar nie. Inteendeel, maak vir julle 
vriende DEUR die onregverdige Mam- 
mon, of anders vertaal: MET behulp 
van, deur middel van. 


Jesus spreek hierdie woord direk 
na die gelykenis van die onregverdige 
bestuurder. Hierdie bestuurder het die 
besittings van sy heer verkwis en 
omdat hy opgeroep is om verslag van 
sy bestuur van sake te gee, daarom 
verwag hy om sy ontslag te kry (vers 
3). Wat gaan dan van my word? so 
redeneer hy by homself. Sy oplossing 
van die problesm is om al die skulde- 
naars van sy heer afslag te gee, sodat 
wanneer hy afgesit is, hulle hom 
,in hulle huise kan ontvang” (vers 4). 
Deur sy optrede bind hy hulle aan hom 
en verplig hulle teenoor hom. 


Met die oog hierop sê Jesus dan: 
Maak vir iulle vriende met behulp van 
die onregverdige Mammon. 


Die les in hierdie gelykenis is dan 
dat stoflike besittings gebruik moet 
word om bande te 1ê in belang van 
die ware en blywende waardes van 
die lewe. 


Daar is immers twee maniere om 
met 'n mens se gelde te werk. Die een 
is die van die ryke dwaas uit die ge- 
lykenis (Lukas 12:20) wat alles in 
selfsug vir homself behou, en die an- 
der is om daarmee goed te doen. 'n 
helpende hand te bied, bande van 


vriendskap daarmee aan te knoop. 
Ware rykdom 1êé immers nie daarin 
hoeveel 'n mens kan opgaar en by- 
mekaar bring nie, maar in hoeveel `n 
mens daarmee kan dien en ander ge- 
lukkig maak. En dit is saliger om te 
gee as om te ontvang (Hand. 20:35). 


WAT IS ASASEL? 


Vraag 2) gaan oor Asêsel waarvan ons 
lees in Lev. 16:8-10. 


Antwoord: 


Asêsel hou verband met `n ou volks- 
gebruik by Israel wat tot na die bal- 
lingskap voort geduur het. Volgens 
hierdie gebruik word twee bokke vir 
Aaron gebring en `n bul. Die bul word 
geslag as sondofferbul om die sonde 
van A#ron en sy huis te versoen. Sy 
bloed moet Af#ron vir die doel 
sprinkel voor en op die versoendeksel 
van die tabernakel. 


Dan word die een bok geslag wat 
as sondofferbok vir die volk bedoel 
is. Ook van hierdie bloed moet Airon 
ter versoening van die sonde van die 
volk sprinkel op en voor die versoen- 
deksel van die tabernakel. 


Van die bloed van die bul en van die 
bok moet Aron ook neem en dit 
rondom die horings van die altaar 
stryk en met sy vinger van die bloed 
sewemaal daarop sprinkel om dit te 
reinig en te heilig van die onreinhede 
van die kinders van Israel. 


Hierna kom die ander bok aan die 
beurt waar die lot vir Asasel op ge- 
kom het. Aron moet sv twee hande 
op die kop van hierdie lewendige bok 
lê en oor hom belydenis doen van al 
die ongeregtighede van die kinders van 
Israel. Deur hierdie simboliese daad 
word dan deur hierdie bok, wat die 
sondebok genoem word, die ongereg- 
tighede na Asasel in `n woeste land 
weggedra. Na die mening van som- 
mige Skrifverklaarders word met Asê- 
sel `n bose woestyngees bedoel, en dat 
die sondebok dan van `n steil krans 
in die woestyn te pletter afgestoot 
word. 


Soos hierdie sondebok het Christus 
ook buite die laer gely (Hebr. 13: 
12, 13). 


BOESEMSONDE 


Vraag 8: 


Wat word onder boesemsonde ver- 
staan? 

Antwoord: 


Die sonde word in verskillende vor- 
me en soorte onderskei: in gedagte, 
woord en daad; teen die eerste en teen 
die tweede tafel van die wet, d.w.s. 
teen God en die naaste; deur die doen 
en nalating; stille en roepende sonde; 
sonde tot die dood en sonde nie tot 
die dood nie (1 Joh. 5:16-17); vergeef- 
like én onvergeeflike sonde nl. dié 
teen die Heilige Gees (Mat. [2:31; en 
daar is openbare en geheime of 
boesemsonde. 


Hierdie laaste soort sonde is die 
,stille” sonde, die verborge sonde, die 
sonde wat in die boesem of hart ge- 
koester word. 


Van die openbare, ergerlike sondes 
word soms deur iemand afstand ge- 
doen, maar nie van die ongemerkte, 
boesemsondes nie. Sommige mense 
noem hulle ,,dierbare” sondetiies, 
sondes wat ons liefhet en nie graag 
afstand van doen nie. @ 





DIE VAEVUUR 


[7] Vervolg van bladsy 10 


huiweringswekkende godslastering teen 
Christus is?” (Onderstrepings deur my.) 


Een saak is duidelik: Calvyn se be- 
stryding van die Roomse leer van die 
vaevuur hang ten nouste saam met sy 
beskouing oor die genoegsaamheid van 
die Heilige Skrif en die ALGENOEG- 
SAAMHEID van die versoenende lyde 
en sterwe van Jesus Christus. Dit staan 
lynreg teenoor die aflate, misse en ge- 
bede waarmee die siele van afgestor- 
wenes gehelp sou kon word. Calvyn 
gaan terug na die Bybel: ,,Maar as 
ons in die lig wandel soos Hyv in die 
lig is, dan het ons gemeenskap met 
mekaar; en die bloed van Jesus 
Christus sy Seun, reinig ons van alle 
sonde”. |I Joh. 1 vers 7. En: ,Die 
volgende dag sien Johannes Jesus na 
hom toe kom, en hv sê: ,Daar is die 
Lam van God wat die sonde van die 
wêreld wegneem”. Joh. 1 vers 29. Ons 
lees: ,En d'e saligheid is in niemand 
anders nie, want daar is ook geen 
ander naam onder die hemel wat onder 
die mense gegee is, waardeur ons ge- 
red moet word nie”. Handelinge 4 vers 
12. 


Ons vra: Indien die bloed van Jesus 
Christus reinig van die sonde, wat bly 
daar dan oor wat nog in die vaevuur 
Ook gereinig moet word? @ 





Tera 





TERUGPLASING VAN DIE KIND IN 
DIE GEMEENSKAP EN NOGEENS 
SOSIALISASIE 


Waarmee kry die maatskanlike wer- 
ke,, wat met die toesig van die uit- 
geplaasde kind toevertrou word, te 
dcan? Primêr met `n kind waarvan die 
sosialisasie aanvanklik gebrekkig ver- 
loop het, waar die inrigting gepoog het 
om in leemtes te voorsien, die hele 
proses in 'n gesonde rigting te kanali- 
seer en, in die ernstige gevalle, om 
die sosialisasiestruktuur wat tot op 
daardie stadium gevorm is, heeltemal 
af te breek en van meet af aan, `n 
nuwe struktuur op te bou. Die kind 
word onder toesig geplaas ten einde 
hom van 'n persoon aan sy sv te voor- 
sien wat hom in die aanpassing en 
sosialisasie van onmiddellike hulp kan 
bedien. 





DR. C. DAWEFRE ROODE 





Dit is noodsaaklik om in gedagte te 
hou dat die sosialisasie van 'n kind 
onder normale en die mees ideale om- 
standighede, in die moderne lewe `n 
uiters moeilike en veeleisende taak is. 
Nog moeiliker is die taak om die 
sosialisasie van die kind, waarvan die 
eerste gedselte van die sosialisasie- 
proses reeds gebrekkig verloop het, op 
die skouers te neem. Om maar een 
aspek in hierdie verband te meld: In 
ons voorafgaande bespreking van die 
wese van die sosialisasieproses, is 
daarop gedui dat hierdie proses ook 
beteken dat die kind die heersende 
normsisteem van die gemeenskap tot 
'n eie waardesisteem moet internali- 
seer, dat hv die norme ,,sy eie moet 
maak” sodat dit as't ware die grond- 
slag van sy daaglikse handelinge uit- 
maak. Indien die gekommitteerde kind 
se sosialisering gebrekkig verloop het, 
beteken dit ondermeer ook dat hy `'n 
stel norme geinternaliseer het, ,,sy eie 
gemaak het”, wat in stryd verkeer 
met dié van die gemeenskan. Om hier- 
die geinternaliseerde waardesisteem tot 
niet te maak en 'n nuwe stel norme, 
die aanvaarde gemeenskapsnorme, by 
hom te internaliseer, verg veel meer as 
om net in die verbygaan of by ge- 
leentheid vir hom daaron te wys dat 
sy eie waardesisteem nie rym met die 
normsisteem van die gemeenskap nie. 
Hierdie aanvaarde stel norme moet 
aan hom tuisgebring word op 'n wyse 
dat hy dit geleidelik en uiteindelik sy 


DIE AANPASSING VAN DIE 
INRIGTINGSKIND NA ONTSLAG 


eie kan maak, en dit opsigself is `n 

lang en moeisame proses. 

Teoreties is die legio probleme waar- 
mee die inrigtingskind na sy ontslag 
te dcen kry, asook dié van die maat- 
skaplike werker onder wie se toesig 
hy verkeer, dus baie duidelik. Dat 
hierdie probleme ook in die praktyk 
bestaan, kan enige maatskaplike wer- 
ker met praktiese ervaring van ge- 
tuig. 

Indien noukeuriger gelet word op 
die taak van die maatskanlike werker 
wat met die aanpassing van die uitge- 
plaasde inrigtingskind behulpsaam is, 
kan die volgende gestel word: 

i) Uit die aard van die saak sal hy 
gebruik moet maak van sy kennis 
en ervaring ten opsigte van die 
prinsipiële aard, grondbeginsels, 
metodes, ens. van die maatskaplike 
werk in die algemeen Binne die 
kader van ons onderhawige onder- 
werp sou dit onnodig wees om 
verder op hierdie aspek uit te brei. 

ii) Daar moet besef word dat hier aan 
die sosialisasie van die kind gewerk 
word, en ook wat die belangrikheid 
van hierdie proses vir enige kind 
is. Hy moet veral baie duidelik 
besef dat die proses van hersosiali- 
sasie, om dit so te stel, in die in- 
rigting maar slegs begin is, en nooit 
daar gefinaliseer kan word nie, om- 
dat dit steeds op die kind se 
eventuele terugplasing in die ge- 
meenskap gerig is. Sy taak in die 
heropbou van die kind is derhalwe 
van eweveel betekenis en belang as 
dié van die inrigting. 

iii) Dit is veral belangrik dat die maat- 
skaplike werker moet besef dat hy, 
as persoon, nou sv plek as sosiali- 
serende instansie naas die ander 
primêre instansies inneem. Uit ons 
kort ontleding van die funksies van 
die sosialiserende instansies het dit 
geblyk dat dit veel meer behels as 
slegs feitelike aanwesigheid en be- 
staan. Dit is dus veel meer as net 
'n passiewe teenwoordisheid; dit is 
'n dinamiese meedoen en meeleef 
met elke ingewikkelde faset van die 
kind se lewe. 

iv) Afgesien van die feit dat die maat- 
skaplike werker nou as uiters be- 
langrike sosialiserende instansie op 
die toneel verskyn, moet hy ter- 
selfdertyd dien as koërdineringsen- 
trum van die aktiwiteite van die 
ander sosialiserende instansies wat 
steeds hul belangrike rol vervul. 
Soms gebeur dit natuurlik dat 
sekere van die sosialiserende in- 


stansies op die stadium na uitpla- 
sing, van die toneel verdwyn — 
die kind word byvoorbeeld in sen 
of ander beroep geplaas, en die rol 
van die skool verval derhalwe. Dog 
dan nog blv die rol van die huis- 
gesin en portuurgroep in hierdie 
verband so belangrik as ooi!. Die 
maatskaplika werker moet dus nie 
slegs op hoogte van sake wees met 
die funksies van hierdie instansies 
in die sosialisasieproses nie, dog hy 
moet ook in staat wees Oom pro- 
bleme wat bestaan of ontstaan, te 
kanaliseer”. Hierdie ander instan- 
sies, en in die besonder die huis- 
gesin, moet dus daadwerklik be- 
trek word bv, en geaktiveer word 
met betrekking tot die sosialisasie 
van die kind. 

v) Die maatskanlike werker moet in- 
tens daarvan bewus wees dat hier- 
die taak vir die gemeenskap van 
die allergrootste belang is, geen 
gemeenskap, en allermins die 
blanke Suid-Afrikaanse gemeen- 
skap, kan bekostig dat potensiële 
waardevolle mensemateriaal verlore 
raak. Terselfdertyd moet hy egter 
besef dat hy te doen het met `n 
indiwidu wie se lewe in 'n meer- 
dere of mindere mate georden moet 
word, `n skepsel van die Aller- 
hoogste wat in een of ander mate 
die spoor byster geraak het, en ten 
opsigte van wie hy, as maatskap- 
like werker die voorreg gegun 
is om as een van die belangrikste 
wegwysers te dien. 


vi) Die maatskaplike werker moet be- 
sef dat sy rol as sosialiserende 
instansie van die inrigtingskind na 
uitplasing, impoliseer dat hy moet 
deurdring tot alle dimensies van die 
kind se bestaan, tot elke gekompli- 
seerde faset van die kind se mens- 
wees. Hy moet soms simpatiek 
luister, en soms beslissend betig, 
soms vertroostend beskerm en soms 
doelbewustelik weier om te be- 
skerm. Hy moet soms op die voor- 
grond wees, en soms op die agter- 
grond. Maar altvd, altvd moet hy 
daar wees. Dit vereis van hom 
liefde, geduld, verdraagsaamheid, 
leiding, begrip, kennis, doelgerigt- 
heid, verantwoordelikheid. 

Vereis dit soms bomenslik veel van 
die maatskaplike werker? Inderdaad 
vereis dit veel, maar die eise wat aan 
die maatskaplike werker gestel word 
is nooit min nie, sy drag nooit 


[7] Blaai om 

ERNS EN PRET IN DIE KERKLIKE LEWE 


HUISBESOEK MET KAR EN PERDE 





So ongeveer 'n half eeu gelede het 
die leraars nog geen motorkarre gehad 
nie. Die konsulentsgemeentes, en dié 
was daar altyd baie van, is per trein 
bereik, terwyl die huisbesoek per kar 
en perde was of, soos in die berg- 
wêreld van Oos-Transvaal, te perd. En 
dit het dae geneem om 'n kleinerige 
wyk op die platteland te besoek. Die 
plase was toe groter as nou. Die 
platteland was yler bewoon. As jy dan 
`n myl of tien gery het, moes die 
perde tog eers weer rus en tyd kry 
om te vreet. Daarom het die huis- 
besoek so kuier-kuier geskied n dus 
langsaam gevorder. 





DS. JOH. DREYER 





Die gesprek tussen predikant en ou- 
derling was ook naderhand op. So het 
wyle ds. Vermooten vertel van die 
huisbesoek in Mariko se wêreld, sy 
eerste gemeente. Hy en die ouderling 
ry drie dae saam in dieselfde wyk. Die 
klimaat is dié van die bosveld, warm 
en droog. Die grondpad is stowwig 
met klippe en gate volop. Die twee 
bruines is nat van die sweet en is ook 
al moeg van die trek so `n paar dae 
aaneen. Hulle proes nou en dan na die 
karwats oor hulle geklap het en een 
wat sy stringe bietjie slap laat hang 
'n raps gekry het. 


Die eerste dag het die gesprek so 
min of meer aan die gang gebly. Dit 
het begin oor gemeentelike sake en 
kerkraadsbesluite, met so af en toe 'n 
grappie tussenin. Watter Boere domi- 
nee en ouderling hou nou nie daarvan 
nie! Daarby kom dat hierdie Marikose 
predikant van die twintigerjare nogal 
grappig-plaend kon wees. 


Toe die onderwerp goed uitgeput 
was, het die boerdery aan die beurt 
gekom en die geklae oor droogte, oor 
veesiektes, oor slegte pryse, oor swak 
oeste en honderd en een ander ding 
waaroor 'n boer kan kla en, wie weet, 
dit beter kan doen as enigiemand an- 
ders. 


Intussen het die dominee die een 
sigaret, in dié dae C to C en Flag, na 
die ander uitgerook. Hy het al die so- 
veelste opgesteek toe suig die ouder 
ling nog aan sy pyp met sy gekerfde 
roltabak gevul, wat so sterk is dat 


die dominee bly is as die windjie nie 
na sy kant toe waai nie. 


Die tweede middag het die ouderling 
so versigtig moontlik dit begin waag 
om iets oor die politiek te sê. Dit was 
in dié dae na die eerste wêreldoorlog 
toe die gevoelens soms hoog geloop 
het tussen Sap en Nat. Miskien het die 
warm, droë klimaat van die Marikose 
bosveld deur die gesprek bietjie vog- 
tiger gevoel! 


Maar die derde dag toe wou niks 
meer vlot nie. Daar was niks meer 
om oor te praat nie. Dan kom 'n rook- 
dingetjie darem maar handig in! Die 
ure gaan bykans stilswyend verby net 
onderbreek deur die eentonige getok- 
tok van die draaghout teen die dissel- 
boom, afgewissel met die geklap van 
die perdehoewe op die harde rooi pad 
en so nou en dan die stem van die 
ouderling wat sy troue diere aanspoor 
met die noem van hulle name. ,,Fleur! 
Robyn! Haait julle!” en dan met sy 
sweep 'n klap gee. 


Die son brand ekstra. Die karperde 
is nat van die sweet. Die twee manne 
is diep in gedagte. Meteens vra die 
ouderling: ,Dominee, en waaroor dink 
u nou?” En wat antwoord die ,,on- 
deunde”, tergerige dominee? ,,Ouder- 
ling ek dink: Wanneer sal die tyd tog 
aanbreek waarvan die Bybel skrywe, 
dat elke man sewe vroue hê?” Die 
waardige ouderling, Hansie Coetzee, 
in die wandel Hansie Meerkat genoem 
om hom te onderskei van die ander 
Coetzees met dieselfde naam, wat toe 
al met sy sesde vrou getroud was, sien 
die grappige verwysing na hom nie 
in nie en antwoord bietiie verontwaar- 
dig: ,,Maar, dominee, hoe kan u nou 
so ydel wees?” DO 





PINKSTER- 
OORDENKING 

Indien ons dus in die midde van 
die gemeente ook die werk van die 
Heilige Gees erken en dit nie self 
probeer doen nie, sal alles tot eer 
en roem van God geskied en nie tot 
die roem van die mens nie. Dit is die 
Gees van God wat van ons getuienis- 
werk gebruik maak om ander te oor- 
tuig van die sonde en die geregtigheid 
en die oordeel. — Amen. 

Aanpassing 

van die 
Inrigtingskind 

[] Vervolg van vorige bladsy 


lig nie, op welke van die vele terreine 
van maatskaplike werk hy ookal 
werksaam is. 


Is dit nie waar dat al die vooraf- 
gaande beginsels deur die oorgrote 
meerderheid van maatskanlike werkers 
ondersteun en begryp word nie, maar 
dat daar dikwels, selfs meestal, nie tyd 
ingeruim kan word om hierdie mate 
van aandag aan die toesigkind te be- 
stee nie? Inderdaad kan weinig van 
ons maatskaplike werkers soveel tyd 
aan toesigleerlinge bestes, omdat hulle 
werkprogram reeds oorvol is. 


Die vraag wat egter dikwels onbe- 
antwoord gelaat word, is waarom hier- 
die toesigtaak 'n mindere waarde toe- 
geken word teenoor ander take van 
die maatskaplike werker. Waarom 
word so dikwels baie tyd afgestaan 
aan die kommitteringsproses, maar aan 
toesig word daar dikwels nie dieselfde 
aandag gewy nie? Laat daar geen illu- 
sies bestaan omtrent die feit dat ons 
met een groot behandelingsproses te 
doen het nie; `n proses met varskillen- 
de fases, wat begin wanneer die eerste 
aandag aan die gesin geskenk word, 
besliste rigting inslaan met die ver- 
wydering en kommittering van die 
kind, in 'n bepaalde rigting gestuur 
word met die inrigtingsbehandeling 
van die kind, en afgesluit word met 
die terugplasing van die kind in die 
gemeenskap. Aan geeneen van hierdie 
fases kan 'n meerdere waarde teenoor 
die ander toegeken word nie. 


Perspektiwisties is hierdie aange- 
leentheid helder as besef word dat 
hierdie fases aspekte van die sosialisa- 
sieproses is: Eerstens gebrekkige 
sosialisasie, daarna die begin van 'n 
nuwe sosialisasie (wat beteken die op- 
bou van nuwe waardes in die plek 
van waardes wat afgebreek moes 
word, of die omvorming van bestaande 
waardes tot nuwes), en uiteindelik die 
voortsetting en afronding van die 
sosialisasieproses wanneer die kind uit 
die inrigting ontslaan en in die gemeen- 
skap teruggeplaas word. Die sukses 
van alle pogings in die verskillende 
fases word bepaal deur, en die kroon 
gespan deur, die ywer waarmee die 
laaste fase aangepak en deurgevoer 
word. 














JEUGRUBRIEK 


Daar is baie vrae wat gevra kan 
word oor die posisie van die jong- 
mens in die kerk. Dit is seker waar 
dat daardie selfde vrae ook ten op- 
sigte van die ouer lidmate gevra kan 
word, want `n jongmens is tog nie 
wesenlik 'n ander mens as sy vader 
of moeder nie. Maar die vrae wat daar 
te stel is, word gewoonlik aan die 
adres van die jeug gerig. Hoekom? 
Ek glo dit is omdat die jeug die toe- 
koms van die kerk is. Die kerk weet, 
en weet dit baie goed, dat die jonge 
heer en jonge dame van vandag, die 
lewe van die kerk gaan wees oor 'n 
paar dekades verder. Nou is die vraag 
wat onwillekeurig by mens opkom dit: 
Wat gaan die kerk wees oor 'n ver- 
dere, sê nou maar, 20 iaar? En nou 
moet ons tog hierdie vraag baie goed 
verstaan. Dit gaan nie hier om die 
vraag of die kerk dan nog sal bestaan, 
al dan nie. Ons geloof verseker ons 
daarvan dat die kerk sal bly bestaan. 
So sing ons dan tog ook, nie waar 
nie? 

Hou Christus self sy kerk in 
stand, 


Vergeefs die hel se woede”. 


En wanneer ons sê dat ons sê glo, 
sê ons nie maar as gevolg van die 
feit dat ons graag so wil glo nie, 
maar omdat ons van ons Here, Chris- 
tus die versekering het, dat Hy Sy 
eiendom nooit sal verlaat nie; en dat 
Hy met ons sal wees tot aan die 
einde van die dae. 


Die vraag is dus nie 'n vraag na 
die bestaansmoontlikheid van die kerk 
nie. Dit gaan om iets anders. Ons kan 
die vraag miskien anders formuleer en 
dit dan sê stel: Watter stempel gaan 
die jongmense van vandag op die 
uiterlike kerk afdruk? M.a.w., op die 
geinstitueerde kerk soos ons dit leer 
ken het en vandag nog ken? As ons 
die vraag sê stel verloor dit enigsins 
van sy skerpheid. Want dan word dit 
baie duidelik dat ons met hierdie 
vraag nie na die wese van die kerk 
vra nie, maar na die uiterlike vorm 
wat die krek sal aanneem. 


In `n sekere opsig is die kerk in 
die hande van die mense gelaat. Wat 
die boodskap van die kerk aanbetref, 
gelukkig nie. Want hier geld dit as 
`n absolute waarheid, dat die enigste 
boodskap van die kerk, die Woord van 
God moet wees. (Dit wil natuurlik nie 
sê dat die verskynsel nie voorkom 
dat die kerk of sekere kerke, iets 
anders in die plek van die Woord stel 


JONGMENS 


nie. Maar die oomblik wanneer dit 
gebeur, is daar in werklikheid nie 
meer van `n kerk sprake nie. Want 
die kerk is God se kerk, deur Hom 
in die lewe geroep en ook deur Hom 
in die lewe gehou. Wanneer God se 
Woord dus uit die kerk verdwyn, ver- 
dwyn ook die kerk. En wat dan agter- 
bly, het nie meer die voorreg om as 
kerk bekend te staan nie.) Maar wat 
die reëling van die uiterlike kerk aan- 
betref, wel deeglik. Nou is dit seker 
nodig dat ek tos net duidelik stel wat 
ek bedoel met die snaakse uitdruk- 
king: uiterlike kerk. Kom ons verstaan 
daaronder, daardie gesig van die kerk 
wat ons sien — daardie gesig, of noem 
dit ook aansig. wat die kerk aan die 
wêreld wys. Ons kan die saak ook 
ietwat anders formuleer: Hier is daar 
sprake van daardie beeld wat die 
wêreld van die kerk het of sal hê. 





DS. G. C. VELTHUYSEN 





Die antwoord op die vraag wat ek 
sopas gestel het, nl. Watter stempel 
die jeug vandag (m.a.w. die kerk van 
mêre) on die kerk van die toekoms 
sal afdruk, is opgesluit in die antwoord 
op `n ander vraag: Wat is die houding 
teenoor die kerk van die jongmens 
van vandag? Wat is m.a.w. 6ns hou- 
ding teenoor die kerk waarvan ons 
belydende lidmate is? Dit is die vraag 
waaroor ons as jongmense vir onsself 
uitsluitsel moet verkry. Hierdie vraag- 
stuk kan ons miskien die beste beant- 
woord deur aan onsself die volgende 
twee vrae te stel: Wat verwag ek 


EN DIE KERK 


van die kerk? Wat is ek bereid om 
aan die kerk te gee? 


U moet nou gerus reël dat op 'n 
eersvolgende vergadering van u 
N.H.J.V. een van hierdie sake ter 
sprake kom. Dit sal goed wees as u 
die geleentheid ten bate neem om as 
jongmense in mekaar se teenwoordig- 
heid, oor hierdie sake te besin. Dan 
vra ek ook dat u tog maar laat weet 
wat die resultaat van u besprekings 
is. Dit bied miskien aan ons 'n prag- 
tige geleentheid om on breë vlak ge- 
dagtes te wissel. En as daar enigeen 
van u is wat verkies om ook persoon- 
lik aan die rubriek te skryf en u 
menings te lug is u hartlik welkom. 
Daarby nog net dit: Enigeen is welkom 
om dit te doen. nie net noodwendig 
die jeug nie. Miskien sal dit ook tog 
goed wees as ons hier 'n gesprek kan 
laat vlot tussen die verskillende gene- 
rasies in die kerk. 


Wat verwag ons van die kerk? Dit 
is miskien die vraag waaroor ons eers- 
te sal wil besin. Nie omdat die saak 
waarom dit hier gaan (die taak of die 
plig van die kerk ten opsigte van my 
as lidmaat), 'n sekere prioriteit sou 
hê ten opsigte van die ander vraag 
(t.w. mv verantwoordelikheid teenoor 
die kerk) nie, maar omdat dit nou 
eenmaal die aard van die mens is om 
eers te hoor wat dit is wat h6m toe- 
kom. voordat hy belangstelling kry 
vir die vraag: Wat moet ek gee? Nou 
kan ons seker maar een keer die weg 
van die minste weerstand volg, en by 
hierdie vraag begin. `n Goeie tema vir 
`n besprekingsaand van die aard sal dus 
wees: Wat ek van die kerk verwag. 





Toegespoelde 


Ek wil tog graag `n oomblik stil- 
staan byv die resultaat van `n soort- 
gelyke besprekingsaand wat ons gehou 
het by `n vergadering van die H.S.V. 
tak van die Potchefstroomse Universi- 
teit. Die tema by die geleentheid was: 
Bereik die kerk die doel wat in Gods 
Woord van hom geëis word? Dit is 
natuurlik 'n baie breër tema as die 
waaroor dit tans vir ons gaan, maar 
uit die aard van die saak is ook die 
vraag wat ons nou besig hou by dié 
geleentheid aangeraak. Uit die baie in- 
teressante besprekings van dié aand 
het die volgende saak baie sterk na 
vore gekom: 


Die kanale tussen die kerk (en dan 
word hier aan kerk gedink in die sin 
van die geinstitueerde kerk soos be- 
liggaam in die onderskeie ampte binne 
die raamwerk van die kerk) en die 
jongmens, het verstop geraak. Wat 
wou die jongmense hierdeur sê? Dit: 
Hulle voel hulleself, as lidmate van die 
kerk. tog tot 'n mate as vreemdelinge 
in die kerk. En dit, volgens hulle me- 
ning. omdat die kerk nie kontak maak. 
of dan, kontak behou met die jone 
lidmate van die kerk nie. 

Kontak? Is dit dan werklik so 'n 
belangrike saak? Is dit nou werklik 
waarom dit in die kerk gaan? Gaan 
dit nie veeleer om `n ontmoeting tussen 
die mens en Christus nie? Is dit dan nie 
die doel en betekenis van die kerk nie? 
Is dit dan nie die instrument waar- 
deur God sy genadewerk aan die mens 
wil verrig nie? Is die kerk dan nie 
juis die liggaam van Christus en die 
draer van sy kruisevangelie nie? Moet 
ons dan nou ook na ander goed in die 
kerk gaan soek? 


Die sake wat ek hierbo genoem het 
is alles waar, en so het het die dael- 
nemers aan die debat dit ook ingesien. 
Meer as dit wil hulle nie van die kerk 
eis nie. Hulle wil die kerk ook nie 
dwing om sy roeping te versaak en 
ander evangelies as die van ons Here 
Jesus Christus aan ons voor te hou 
nie. Hulle verwag ook nie van die 
kerk om sy boodskap sê te verdoesel 
dat daardie boodskap ingestel word om 
hulle te bevredig nie. Al wat hulle nog 
van die kerk vra, is dat die kerk vir 
hulle `n tuiste moet wees. `n Geeste- 
like tuiste. M.a.w., `n kerk waarin die 
jongmens van vandag tuis kan wees is 
volgens hulle `n behoefte, wat op die 
oomblik nie bevredig word nie. 


Wanneer `n mens so '`'n stelling 
maak, moet jy natuurlik gemotiveerd 
wees. Jy moet redes kan verstrek vir 
jou mening. Die redes het ek al so in 


TOEGESPOELDE KANALE 


die verbygaan aangehaal. Dit kom 
grootliks hierop neer. Die gedagte wat 
telkens in die debat na vore gekom 
het was die volgende: Geen mens hou 
daarvan om net maar 'n anonimiteit 
te wees nie. Wat daarmee bedoel 
word is die volgende: Geen mens wil 
net maar een van 'n massa wees nie. 
Elke mens het tog ook `n behoefte 
daaraan om in die volle sin van die 
woord `n persoon te wees — hy wil 
die geleentheid hê om persoonlik be- 
trokke te wees. HY wil graag per- 
soonlik betrek word. En nou sien hulle 
die feitelike situasie sê, dat die jeug 
eintlik `n bietiie deur die kerk ver- 
waarloos word — in die sin dat daar 
nie genoeg van die kant van die kerk 
kom om die jongmens in werklikheid 
'n tuiste in die kerk te gee nie. 


Een van die sprekers het dit sê 
geformuleer: Die mens is 'n wese wat 
ontmoet wil word. Hy wil nie alleen 
wees nie — dit is teen sy aard om die 
eensaamheid te begeer. Inteendeel; die 
mens soek gemeenskap, hy is daarop 
aangewese om die gemeenskap met 
ander te soek en daarin te lewe. As 
hy dus om een of ander rede nie ten 
volle deel kan neem aan `n bepaalde 
gemeenskap nie, word hy gefrustreerd, 
vereensaam hy, en as 'n reaksie soek hy 
ook nie weer die gemeenskap op wat 
hom aanvanklik ontuis laat voel het 
nie. Gemeenskap, of die moontlikheid 
tot gemeenskap, begin op daardie oom- 
blik wanneer daar `n ontmoeting plaas- 


vind, met aan die eenkant die reeds 
gevestigde gemeenskap, en aan die 
ander kant die ben.alde indiwidu. Dit 
is tydens hierdie ontmoeting dat die 
moontlikheid tot toekomstige gemeen- 
skap geskep word. Dit is hier waar 
kanale aangelê word, waardeur die 
kommunikasie in die toekoms kan ge- 
skied. As voorvereiste vir die voortbe- 
staan van daardie besondere gemeen. 
skap, geld die absolute eis dat daardie 
kanale oopgehou moet word. Dit impli- 
seer dat daar van die kerk na elke 
besondere jongmens `n kanaal moet 
loop. Want die kerk is die bron. Dit 
is vanuit die bron dat die water met 
die kanale na hulle bestemming vloei, 
en nie omgekeerd nie. Die kerk is die 
draer van die boodskap — dit is die 
kerk wat moet voed. Waarmee moet 
die kerk voed? — met die Woord. Van 
die kant van die kerk moet geestelike 
versorging in die volle sin van die 
woord, uitvloei na almal wat deel is 
van daardie kerk — dit moet uitvloei 
deur die kanale wat deur die ontmoe- 
ting daargestel is. Maar hierdie vloei 
kan nie meer voortgaan nie Die 
stroom bereik nie meer die bestem- 
ming nie, want die kanale het verstop, 
hulle is toegespoel. Dit is in elk ge- 
val waar van die kanale wat na die 
jongmense lei, want die kerk is gerig 
op die ouer mense, en vergeet van die 
jongeres. 


Dit is van die dinge wat tydens 


genoemde debat na vore gekom het. 
Wat dink u hiervan? 





NUUS VAN DIE VERSKILLENDE TAKKE 


Sedert die verskyning van die eerste 
aflewering van die rubriek waarin ons 
die takke uitnooi om te laat weet van 
hulle werksaamhede, het ek 'n baie 
interessante brief gehad van mnr. P. 
C. van Schalkwyk, die sekretaris van 
die Ringsjeugraad van die Ring van 
Trichardtsfontein. Hy het een en ander 
te vertel oor 'n baie geslaagde kamp 
wat dié jeugraad oor die naweek van 
21 September verlede iaar by die Los- 
kopdam gereël het. 


Dit is natuurlik al baie ou nuus, 
maar dit was nogtans goed om te 
verneem van `n kamp waar alles blyk- 
baar vlot en sonder haakplek verloop 
het, en wat getuig het van deeglike 
voorbereiding en organisasie. Die kamp 


het plaasgevind onder leiding van ds. 


en mev. N. C. Bravshaw van Ermelo. 
Naas die gebruiklike kampjolyt, wat 


ook hier aan die orde van die dag 
was, het dr. Oberholzer die kamp- 
gangers toegespreek oor die Christelike 
Instituut, en gevare wat dit vir die 
kerk inhou. Dit is duidelik daar by 
hierdie kamp genoeg van alles was, 
sodat die kamp nie net vir almal baie 
aangenaam was nie, maar geeneen ook 
vir `n oomblik kon vergeet dat dit `n 
byeenkoms van kerklike jeug was nie. 
Ons sou net graag wou weet wat die 
resultaat was van die koorkompetisie, 
wat dié Ring se jeug gedurende De- 
sember gehou het. Laat weet ons ge- 
rus. 

Die voorgestelde kongreskamp van 
die H.S.V., wat gehou sou word by 
die Pienaarsrivierdam, oor die naweek 
van 14 Maart, moes toe a.g.v. weers- 
omstandighede uitgestel word tot 'n 
later datum. Sodanige datum is op 
die oomblik nog nie bekend nie. 


Bogenoemde is 'n goeie voorbeeld 
van wat ons wil verstaan onder nuus- 
berigte van die verskillende takke. Laat 
tog nou maar van u hoor — ons publi- 
seer graag enige nuuswaardige item. 


Die adres weer eens: 
Malherbestraat 4, 
Potchefstroom. 


U kan alle korrespondensie na hier- 
die adres stuur. 


[7] Vervolg op volgende bladsy 


'N BELANGRIKE VERGADERING 


Op 26 April is daar in die Dirk van 
der Hoff-gebou in Pretoria `n verga- 
dering gehou van al die ouderlinge 
van jeugwerk van die kerk, onder 
beskerming van die raad vir jeug- 
werk. 


Die doel van hierdie vergadering 
was die volgende: (met die ter perse 
gaan hiervan was die vergadering nog 
in die toekoms). Die taak van die jeug- 
ouderling moet omskryf word, en hy 
moet leiding ontvang vir die uitvoering 
van sy taak. 


Die Raad vir Jeugwerk beskou dit 
s6 dat die jeugwerk in die kerk, ten 
laste 1ê van die kerk. Dit klink mis- 
kien na `n eenvoudige stelling. Wie an- 
ders moet of kan dit dan doen? Dit is 
juis die punt: Wie anders? Wie an- 
ders moet dit doen as die kerk dit 
nie doen nie? Daar is niemand nie. En 
as die kerk nie dis jeugwerk doen wat 
haar ten laste gelê is nie? Wat dan? 
Dan sou ons `n chaotiese toestand 
aantref. 


Nou mag dit tog nog vir u klink 
na `n gejaag na wind. Maar die kerk 
doen mos sy jeugwerk? Natuurlik. 
Maar in wie se hande is dit? IN die 
hande van die N.H.J.V. Is dit hoe dit 
behoort te wees? Sekerlik. tog nie 
Want dan maak ons van hierdie, po- 


tensiëel pragtige vereniging, `n kerk 
binne `n kerk. Dit mag nie gebeur 
nie. Die kerk is nie in staat om sy 
verpligting aan 'n vereniging vanuit 
die kerk oor te dra nie. So kan die 
kerk nie verantwoordelikheid ontvlug 
nie. Die jeugwerk hoort tuis in die 
kerk, dit is werk van die kerk aan 
die kerk, en iuis daarom is dit pri- 
mer dis taak van die kerkraad. 


Die bedoeling met alles wat nou 
hierbo gesê is, is nie om alle inisiatief 
aan die kant van die jeugvereniging 
self te versmoor nie. Geensins nis. 
Die bedoeling is maar met dat die 
kerkraad hom nie mas losmaak van sy 
verantwoordelikheid teenoor die jeug 
van die kerk nie. Dit is die kerkraad 
wat moE€t toesien dat die jeugwerk in 
die gemeente voortgang het, en niks 
of niemand anders nie. 


Dit is met die oog hierop; om aan 
die kerkraad leiding te verskaf ten 
opsigte van hierdie uiters belangrike 
saak dat die betrokke vergadering ge- 
reël is. Ons kan maar net die hoop 
uitspreek dat die resultaat hiervan tot 
voordeel van die kerk, en veral tot 
voordeel van die jeug van die kerk 
sal wees. 


In dié verband noe net die volgende: 
Mens hoor dikwels die klagte van die 
kant van jeugverenigings dat die 
kerkraad nie voldoende belangstelling 


in hulle werksaamhede toon nie. In 'n 
groot mate is dit heelwaarskynlik die 
waarheid. Die toestand word ernstig as 
`n kerkraad hoegenaamd geen belang- 
stelling toon nie. Maar miskien lê dit 
op die weg van die jeugvereniging self 
om hierdie saak in die reine te bring. 
Dit is net so waar dat daar sekere 
takke van die N.H.J.V. is wat liefs nie 
onder die iurisdiksie van die kerkraad 
wil staan nie, en gevolglik kom daar 
van hulle kant ook geen poging om 
die kerkraad by hulle werksaamhede 
te betrek nie. Die saak kan nie sê ge- 
laat word nie. Flke tak behoort te 
reël dat daar naas die ouderling vir 
jeugwerk, `n staande uitnodiging tot 
elke lid van u plaaslike kerkraad gerig 
word om u vergaderings by te woon. 
Om samewerking te verseker sal dit 
verder `n goeis gedagte wees om die 
kerkraad op een of ander manier by 
die vergaderings te betrek. Ons dink 
hier byvoorbeeld aan die moontlikheid 
van `n vasvrawedstryd tussen die 
kerkraad en die jeugvereniging. Verder 
lê dit natuurlik oo die weg van die 
jeugvereniging om sy hulp en same- 
werking vir die kerkraad aan te bied. 
'n Goeie voorbeeld hiervan is hulp met 
die jaarlikse sensusopname wat in 
elke gemeente gemaak moet word. Hoe 
dit ookal sv, die kerkraad en die jeug- 
vereniging moet nader aan mekaar 
beweeg. Dit is die dure plig van albei 
instansies. 





BYBELSTUDIE 


Hiernaas vind u die eerste aflewe- 
ring van die geprogrammeerde Bybel- 
studie wat ons in die vorige uitgawe 
beloof het. Ons hoop dat u almal die 
beste gebruik daarvan kan maak. Dit 
sal tog goed wees as ons by hierdie 
geleentheid net op die volgende wys: 
Die gedagte is sekerlik nie dat dié ge- 
deelte wat u hier vind in die nlek moet 
kom van selfstandige studie nie. Wan- 
neer ons dit gebruik, sonder om tel- 
kans weer na die Bybel self terug te 
keer mis ons die hele doel van dit 
wat ons graag wil doen, nl. die sinvolle 
en sistematiese bestudering van die 
Bybel. U moet dit wat ons aan u gee, 
slegs beskou as `n handleiding, 'n aan- 
duiding van hoe 'n mens te werk gaan 
by die Bybelstudie. U moet nie hiermee 
volstaan nie. As u egter hierdeur ge- 
prikkel word om self te gaan delf in 
die grenselose skat van die Woorr! van 
God, het ons ons doel bereik. 

Heilwense tot volgende maand. Mag 
u seën op u werksaamhede gedurende 
hierdie maand hê. s) 


DIE MATTHEUS EVANGELIE 


1:1a: Die geslagsregister van 
Jesus Christus. 


Terwyl Markus sy evangelie begin 
het met `n opskrif wat alreeds iets 
van die nuwe inhoud weerspieël, het 
Mattheus met `n ander opskrif begin 

waarin hy `n gebruiklike Ou Testamen- 
tiese uitdrukking aanwend . Terwyl 
Markus begin deur Jesus Christus die 
Seun van God te noem, begin Mattheus 
deur te spreek van die menslike ge- 
stalte en herkoms van Jesus Christus. 
Markus begin onmiddellik met die 
evangelie van Jesus Christus terwyl 
Mattheus hom eers met die geslags- 
register van Jesus wil besig hou. 


GESLAGSREGISTER. 


Hierdie uitdrukking wat deur Mat- 
theus gebruik word was aan hom be- 
kend uit die Ou Testament en ook uit 
latere Joodse geskrifte. Ons tref dit 
hier aan in Gen. 2:4; 5:1; 6:9; 11:10, 
25:12, I Kron. 17:11 ens. Dit kan die 
betekenis hê van ontstaansgeskiedenis, 
geskiedenis van toekoms, stamboom 
en dan soos hier vertaal geslagsregis- 
ter. Letterlik vertaal moet ons lees 
,boek van herkoms” (of oorsprong). 


In die Ou Testamentiese geskiedskry- 
wing merk ons dat alreeds in die 
eerste boeke, elke tydperk in die ge- 
skiedenis van God met die mense, in- 
gelei word deur 'n nuwe en verdere 





] Blaai om 

BYBELSTUDIE 


geslagsregister. Hierdie gebruik word 
voortgesit in bv. die Koningsboeke en 
in die geskiedskrywing in die tyd van 
die ballingskap. Dit is dus as van die 
uiterste: belang geag, dat die geslagte 
wat die geskiedenis meegemaak het, 
vermeld moes word. 


Na aanleiding van hierdie gebruik 
is dit te verstane waarom Matt. hier- 
die nuwe en laaste hoofstuk in die 
geskiedenis van die Godsvolk, inlei 
met die geslagsregister van die Ver- 
losser van hierdie volk en die nasies. 


'n Verdere grond vir die aanwen- 
ding van 'n geslagsregister was om, 
by die beskrywing van die lewens- 
geskiedenis van iemand, aan te toon 
dat so `n persoon nie van twyfelagtige 
herkoms was nie. Indien so 'n register 
kon terugloop tot stamvaders wat ko- 
nings of manne van aansien was, is 
dit as van groot belang gesien vir die 
persoon wie se lewensseskiedenis on- 
der die soeklig is. Die geloof het ook 
bestaan dat God oor elke besondere 
geslag beskik het en dat Hy veral aan 
die priester families reine bloed gegee 
en en dat dit hulle taak was om dit 
suiwer te hou, d.w.s. binne die pries- 
ter families, anders kon hulle nie voor 
die Here die offers bedien nie. Dit is 
ook bekend dat die verwagting bestaan 
het dat die Messias uit die geslag van 
Dawid sou wees. Alhoewel Matt. die 
geslagsregister tot by Dawid terug- 
voer, gaan hy egter ook verder terug 
tot by Abraham vanwaar hy die regis- 
ter tot op Josef laat loop. 


Die rede waarom by Abraham begin 
word, kan die feit wees dat daar on- 
der die Jode ook die opvatting bestaan 
het dat wanneer die uitverkore geslag 
van Abraham sou eindig, die huidige 
een tot 'n einde sou kom en 'n nuwe 
een of tydperk sal aanbreek, nl. die 
tydperk van voleinding. Met hierdie 
opvatting in gedaste wil Matt. dus 
aantoon dat met die laaste spruit 
uit die geslag van Abraham, die 
tyd en die draer van die voleinding 
van die eindtyd gekom het, dat in 
Hom die geskiedenis van die ou 
Abrahamsvolk eindig en die ewige 
jaar van Sy volk begin. 


'n Vraag wat egter nou gevra moet 
word is waarom Matt. die moeite doen 
om 'n geslagsregister as inleiding tot 
die geskiedenis van Jesus Christus op 
te stel, as hy onmiddellik daarna, soos 
ook die Evangelie van Lukas, juis be- 
weer dat Jesus geen menslike vader 
gehad het nie, maar deur die toedoen 





CO] Vervolg van vorige bladsy 


van die Heilige Gees in Maria verwek 
is. Het dit dan enige sin om die ge- 
slagsregister in die manlike tyd on te 
stel as dit hoegenaamd nie ter sake 
is nie? Die naaste wat hierdie register 
met Jess self verbind word is wanneer 
die evangelis sê (vers 16) dat Josef 
die man was van Maria ,,uit wie gebore 
is Jesus wat Christus genoem word”. 
Uit die Griekse grondteks is dit duide- 
lik dat hierdie ,,uit wie gebore is”, nie 
in verband staan met Josef nie, maar 
met Maria omdat die vroulike lid- 
woord hier gebruik word. 


Ons kan nou verder vra daarom die 
evangelis dan nie maar probeer het 
om die geslagsregister van Maria op 
te stel nie. Verskeie persone het be- 
weer dat Maria ook uit die geslag van 
Dawid was. Of dit so is weet ons nie 
en die vraag is of Matt. dit met seker- 
heid sou weet. Matt. se probleem was 
dat die beskikbare geslagsregisters al- 
leen in die manlike lyn opgestel was 
en daarom slegs die stamvaders aan- 
gedui het. Dit sou vir Matt. ook die 
verbreking van 'n vaste tradisie wees 
om die register langs die vroulike lyn 
op te stel. Dat Maria uit die geslag 
van Abraham kon wees is nie 'n pro- 
bleem nie want Abraham was die 
eerste stamvader van Israel, die pro- 
bleemvraag is of sy uit Dawid ge- 
spruit het. Sommige persone het ook 
beweer dat hierdie geslagsregister oor- 
spronklik nie deel van die evangelie 
was nie, maar eers veel later bygevoeg 
is. Hiervoor is daar egter geen be- 
wys nie. 


Ons kan ook nie aanvaar dat Matt. 
`n sekere bewering kon maak en daar- 
mee iets anders kon bedoel het Of 
die geslagsregister sonder enige bete- 
kenis of slegs as versiering kon ge- 
bruik het nie. Matt. gaan ongetwyfeld 
uit van die profesie aangaande die 


nageslag van Abraham en die beloftes 


van God soos vervat in Sy verbond 
met Abraham. Hy ken ook die profesie 
en verwagting aangaande die verlos- 
sing wat bewerk sou word deur die 
Messias wat uit die geslag van Dawid 
sou wees, 'n spruit uit die stomp van 
Isai. 


Alhoewel Jesus nie uit Josef gebore 
is nie, is Hy uit Josef se huwelik of 
huis gebore. Die feit dat Josef van 
God opdrag gekry het om Maria nie 
te verlaat nie moes sonder twyfel dié 
betekenis hê dat Jesus as 'n wettige 
kind van Josef beskou moes word, wat 
by wyse van aanneming geskied het al 
was Hy nie by wyse van verwekking die 

Seun van Josef nie. In hierdie verband 
moet ons ook let on die uitsprake in 
Lk. 2:38c en 51. In vers 48 sê Maria: 
“Kyk, jou vader en ek het jou met 
angs gesoek”, en in vers 51 word 
gesê dat Jesus hulle (d.w.s. sy ouers) 
onderdanig was. Alhoewel die ver- 
wekking van Jesus iets geheel nuuts 
en enig was kan die vraag gestel 
word of Hy as gawe aan die geslag 
van Abraham en Dawid, minder eg 
kind van hierdie geslag was, as bv. 
Tsak. 


Al sou ons hierdie moontlike op- 
vatting buite rekening laat sou dit vir 
die vroeg Christelike kerk en daarom 
Ook vir Matt. voldoende wees om te 
aanvaar dat God in Jesus Christus 
sy belofte, aan die Abrahamsgeslag 
i.v.m. die eindtvd, waar gemaak het. 
Of die Verlosser van die Abrahams- 
volk fisies uit die geslag van Abraham 
was of nie, feit is dat Hy die Voleinder 
is van die belofte en die geskiedenis 
wat met Abraham begin is. In hierdie 
gang van die heilsgeskiedenis na die 
voleinding in die eindtyd, het die ge- 
slag van Abraham, oor Dawid tot 
op Josef, 'n sentrale rol gespeel. Met 
die koms van Jesus Christus het die 
belangrikheid van hierdie geslag tot 
`n einde gekom en so die geslag self. 
Van hier af aan volbring God nou 
in Jesus Christus die belofte wat Hy 
deur die geslag van Abraham en 
Dawid vir die nasies en vir sy volk 
laat dra het. 


Hoofsaaklik om hierdie rede ag 
Matt. dit as noodsaaklik om met die 
,geslagsregister van Jesus Christus” 
te begin voor hy oor Jesus en Sy 
werk berig wil gee. Die geslag van 
Abraham het sy diens gedoen in die 
geskiedenis van God met die wêreld. 
In Jesus Christus beëindig God die tyd 
van hierdie geslag en begin Hy `n 
nuwe geslag, 'n nuwe Godsvolk, die 
Israel na die Gees en nie na die vlees 
nie, 'n nuwe mensheid in Christus. 


Ten slotte is dit nodig om daarop 
te wys dat hoewel die Lukas evangelie 
ook 'n geslagsregister bevat, die 
evangelis hoegenaamd nie so uitge- 
sproke as Matt. oor die aangeleentheid 
is nie. In Lk. 3:23 word slegs gesê: 
,en Hy was, soos hulle gemeen het, 
die Seun van Josef” en dan word die 
register aangegee. Hierdie ,,soos hulle 
gemeen het” kan vir Lk. die- 
selfde betekenis hê as wat ons probeer 
aantoon het by Matt. Gy 


Fk gaan om vir jull 
DIE KINDERS SE HERVORMER ed “Er 


Liewe maats, as ek vir 
julle sou sê: ,,Teken vir 
my 'n appel”, dan sal 
almal omtrent dieselfde 
prentjie teken — een 
miskien `'n rooi appel 
en 'n ander een 'n groen 
appel wees. Maar as ek 
sou sê: ,,Teken vir my 
jou huis”, dan sal daar 
baie verskillende pren- - Ee 
tjies wees. Party sal sê E ME: RE 


lyk: EF 














Ander sal hulle huis sê 


teken: 























En tweehonderd jaar 
gelede sou 'n maatjie 
miskien hulle huis sê 


geteken het: 

EK GAAN OM VIR JULLE PLEK 


[7] Vervolg van vorige bladsy 


Daar is honderde soorte huise: groot 
huise met baie vensters, kleiner huise 
met mooi tuintiies, dubbelverdieping- 
huise, grasdakhuise, plaashuise en 
dorpshuise. 


Ons sal nog baie meer prentjies kry 
as ons na ander lande gaan. Dink 
maar aan die ,iglo” van die Eskimo 
wat van ys gemaak word, of die strooi- 
hut van die Basoetoe in Basoetoeland, 
en nog baie meer. 


'n Huis is 'n plek; `n plek waar 'n 
gesin woon: 'n Pappa en 'n Mamma 
en boeties en sussies. In dié nlek slaap 
hulle, eet hulle, gesels hulle en woon 
hulle. Dit is die één plek in die wêreld 
waar hulle veilig voel en waar die 
gesin bymekaar kom. N4 werk haas 
Pappa hom na die huis toe, want 
Mamma en die kinders wag vir hom. 
Na skool kon Boet en Sus nie wag 
om by die huis te kom nie, want 
Mamma wag vir hulle met 'n lekker, 
warm bord kos en netnou sal Pappa 
ook van die werk af kom. Almal kom 
by daardie één plek bymekaar. Hulle 
hou dit skoon en netiies, want dit is 


hulle s'n. Dit maak ook nie saak of 
die huis groot of klein is nie, as die 
mense wat daar woon mekaar lief het, 
sal dit `n lekker nlek wees om in te 
woon. 


Jesus het ook dikwels van huise en 
plekke gepraat, alhoewel Hyself nie 
`n huis of `n plek gehad het nie, soos 
Hyself gesê het: Die iakkalse het gate 
en die voëls van die hemel neste, maar 
die Seun van die mens het geen plek 
waar Hy sy hoof kan neerlê nie”. 


Jesus het ook vertel van twee soorte 
huise wat gebou kan word — die een 
op rots en die ander on sand. Ons weet 
almal wat gebeur heat toe die winde 
en watervloede gekom het. Lees maar 
self in Lukas 6 verse 48 en 49. 


Maar nou weet ons dat alle huise 
op aarde op een of ander tyd afge- 
breek word, party na 10 jaar, ander 
na honderde iare. Geen huis op aarde 
bly vir ewig staan nie. 


As gelowige kinders en jong mense 
weet ons egter ook van één plek wat 
nooit sal vergaan nie, een Vaderhuis 


IE BEREI 


wat ewig sal staan: daar waar Jesus 
vir ons gaan plek voorberei het. 


Fendag moet ons almal afskeid neem 
van ons aardse plek, van ons woning 
hier op aards. En wat `n heerlike voor- 
uitsig om weer 'n plek te hê waar ons 
almal weer saam kan woon, waar net 
skone en rein liefde is, waar ons al- 
tyd welkom is. 'n Plek wat ewig sal 
staan. So `n plek is alleen in die 
hemel, die Vaderhuis waar daar vir 
almal plek is. 


Hierdie plek het Jesus met sy hemel- 
vaart vir ons gaan berei; vir Pappa en 
Mamma en Boet en Sus en almal wat 
in Hom glo en Sy wil op aarde gedoen 
het. ,Ek gaan om vir julle plek te 
berei”. So het Jesus gesê en Hy hét 
gegaan, met sy hemelvaart. 


Op Donderdag 15 Mei 1969 is dit 
Hemelvaartdag, die dag wat ons her- 
denk as dié dag wat Jesus gegaan het 
om vir ons `n plek in die hemel te 
berei. 


M. en J. Roos. @ 





Vermeerder en toets julle Bybelkennis 


VASVRA VIR DIE KLEINTJIES 
VUL DIE REGTE WOORDE IN: 


1. . was Adam se vrou. 

2. . . . . . se broers het hom as 
slaaf verkoop. 

BEE. EE n het die reus Goliat ver- 
slaan 

AR ER se mamma het hom in 'n 
mandjie weggesteek toe hy `n 
baba was. 

DE ME is in die leeukuil gegooi. 

GE was Jesus se moeder. 

7. Van die . . . . berg het Jesus op- 
gevaar na die hemel. 

8. Ek gaan om vir julle . . . . te 
berei”, het Jesus vir sy dissipels 
gesê. 


Oe. ede was die dissipel wat op 
Pinksterdag gepreek het. 

OE vaartdag vier ons vanjaar 
op 15 Mei. 


(Antwoorde elders.) 


VASVRA VIR DIE GROTERES 


Wat beteken Bet-el? 

En Betlehem? 

Wat is die vyfde gebod? 

Wie van die 4 skrywers van die 

Evangelies was ook dissipels van 

Jesus? 

5. Wie het die Handelinge van die 
Apostels geskrywe? 

6. Wat was sy beroep? 

7. Wat was die naam van die tuin 

waar Jesus gevange geneem is? 


EA DE 


8. Watter Fariseër het in die nag 
na Jesus gekom? 

9. Vanwaar het Jesus na die hemel 
opgevaar? 

10. Waar staan dit in die Bybel ge- 
skrywe: ,Ek gaan om vir julle 
plek te berei?” 

11. Hoeveel dae nê die kruisiging is 
die Hemelvaart? 

12. En hoeveel dae nd Hemelvaart is 
dit Pinksterdag? 

13. Watter dissipel het kragdadiglik 
op Pinksterdag gepreek? 

14. Hoeveel mense is op dié dag 
bekeer? 

15. Watter dissipel het vir `n kreupel 
man gesê: ,,Silwer en goud het ek 
nie; maar wat ek het, dit gee ek 
vir jou”, 





PINKSTERFEES 


'N EENVOUDIGE VISSER GETUIG 


Dit is 50 dae na die Paasfees. Tien 
dae gelede het die dissipels Jesus vir 
die laaste maal gesien. Dit was op die 
Olyfberg. Hier het Jesus sy laaste op- 
dragte aan `n verslae klompie volge- 
linge gegee. Hulle moes in Jerusalem 


wag totdat hulle die krag van die 
Heilige Gees ontvang het en daarna 
moes hulle gaan tot aan die uiterstes 
van die aarde om van Hom te getuig. 


Nou was dit al die tiende dag nd die 

VAN JESUS 


Hemelvaart en nog steeds wag hulle, 
die 120 volgelinge van Jesus, onder 
wie ook sy dissipels. 


[7] Vervolg op volgende bladsy 





Toe gebeur daar meteens 'n hele 
aantal wonderlike dinge. Eers hoor 
hulle 'n geluid soos van `n geweldige 
rukwind, alhoewel daar geen teken 
van wind was nie. Die geluid was so 
hard dat die mense in die strate dit 
ook gehoor het en om die huis begin 
saamdrom het. Toe gebeur die volgen- 
de wonder: `n groot vuurvlam verskyn, 





verdeel in klein vlammetiies en daal 
op die koppe van die aanwesiges neer, 
en dadelik besef hulle dat dit die teken 
is van die Heilige Gees wat Jesus be- 
lowe het. Almal het gelyk begin praat 
en vertel van die groot en wonderlike 
dinge wat Jesus gedoen het. 


Nou was daar in Jerusalem baie 
mense wat van ver af gekom het vir 
die Pinksterfees wat die Jode destyds 
gevier het om die insameling van die 
oes te herdenk. Sommige van hierdic 
mense het so vér as Mesopotamië, 
Arabië, Klein Asië, Kreta, Rome en 
Egipte gekom. (Lees Handelinge 2:9- 
11 en kyk dan op `n Bybelkaart waar 
al dié plekke is.) 


be rli€ 


Moord- O#frka 


Almal wat die geluid van die ruk- 
wind gehoor het, stroom na die ver- 
gaderplek toe om te gaan kyk wat 
gebeur het. En hoor hulle meteens die 
eenvoudigs vissers van Galilea wat 
in al hierdie tale praat. Die mense kyk 
mekaar verwonderd aan. Soos gewoon- 
lik was daar egter ook die spotters 
(lees ook Psalm 1) wat gelag het en 







Macedonié. 


gesê het: ,Ag, hulle het seker te veel 
wyn gedrink!” 

Toe kom die apostels uit die huis 
uit en die skare mense word stil. 
Petrus stap vorentoe en begin praat, 
die heel eerste preek na Hemelvaart. 
Die visser begin praat en almal besef 
dat hierdie eenvoudige man, opreg en 
met geloof praat. Verby is die tyd van 
wegkruip vir die Fariseërs, die Hei- 
lige Gees dwing hom. 


Eerstens sê hy dat die apostels nie 
dronk is nie, want dit is nog maar 
9 uur in die oggend. Daarna vertel 
hy aan die skare die verhaal van 
Jesus, van die Profesië en die Ou 
Testament, tot by die kruisiging en 


Frigié€ ' 


Z ipte 


opstanding en hemelvaart. Nêrens hui- 
wer hy; die woorde van Geloof en 
Oortuiging, maar ook van gesag vloei 
oor sy lippe. Dit is nou nie meer die 
bang Petrus wat wegkruip vir `n diens- 


meisie nadat hy sy Heiland verloën 
het nie, dit is nou die Geloofsheld wat 
getuig van Jesus. Hy eindig met die 


Smit See. 






Fbrtus. 









ersië. 
Moppadoci€. 

Alem Jsië. 
FamE he. 













(rabië. 


woorde: ,,Laat dan die hele huis van 
Israel sekerlik weet dat God Hom Here 
en Christus gemaak het, hierdie Jesus 
wat julle gekruisig het”. In doodse 
stilte het die skare geluister en toe 
hy stilbly vra hulle: ,,Wat moet ons 
nou doen?” En Petrus antwoord: ,,Be- 
keer julle en laat julle doop in die 
Naam van Jesus Christus”. 


Ons lees verder dat daar op dié dag 
omtrent 3,000 gedoop is. 


So kan God deur die krag van sy 
Heilige Gees selfs die eenvoudigste 
mens gebruik om vir Hom te 
getuig. 

M. en J. Roos. @ 





Antwoorde van Vasvra vir die 
Kleintjies 


1. Eva; 2. Josef; 3. Dawid; 4. Moses; 
5. Daniël; 6. Maria: 7. Olyf; 8. Plek; 
9. Petrus; 10. Hemel. 


VARVRA — 


Antwoorde vir die Grooteres 


1. Huis van God; 2. Huis van Brood; 
3. Eer jou vader en jou moeder; 4. 


Johannes en Matthéiis. 5. Lukas; 6. 


ANTWOORDE 


Geneesheer (dokter); 7. Getsémane; 8. 
Nikodémus; 9. Olyfberg; 10. Johannes 
14:2: 11. 40 dae; 12.7 10 dae; 13: 
Petrus: 14. 38,000; 15. Petrus. 


] Blaai om 

Daar was eendag 'n seuntjie wat in 
'n baie arm huisie saam met sy Pappa 
en Mamma gewoon het. Maar alhoewel 
Sy ouers arm was, was hulle baie 
goeie mense. 


Nie ver van hulle af nie, het daar 
ryk mense in 'n baie mooi huis gebly. 
Oe, dit was 'n pragtige huis! Vir 
Gertjie, want dit was die seuntjie se 
naam, het dit gelyk of die mooi huis 
se vensters van goud was. Die goue 
vensters het altyd geblink en geskitter 
as die son daarop skyn. Gertjie het 
gewens dat hy eendag in die pragtige 
huis kon woon saam met sy Pappa en 
Mamma. 


Een mêre vroeg besluit hy om na die 


GOUE VENSTERS 


huis met die goue vensters te gaan 
kyk. Gou-gou hardloop hy by die hek 
uit en oor die veld na die huis toe. 
Die huis was darem nie baie ver nie. 
Nog voordat Gertjie baie moeg was, 
staan hy voor die huis. Hy kyk en 
hy kyk, maar hy sien geen goue 
venster nie. Net 'n ou groot huis met 
gewone groot vensters. Net toe hy 
teleurgesteld wou omdraai, kom daar 
'n dogtertjie net sou oud soos hy, uit 
die huis uit. ,,Goeie mêre”, sê Gertjie. 
“Ek het net gou kom kyk na julle mooi 
huis met die goue vensters”. ,,Mêre”, 
sê die dogtertjie. “Maar jy het na die 
verkeerde huis kom kyk. Ons huis het 
nie goue vensters nie. Dit is daardie 
huisie daar oorkant teen die bult wat 


die goue vensters het”. Gertjie draai 
om en kyk. Die son se strale skyn op 
hulle eie ou huisie se vensters en hulle 
skitter en blink soos pure goud. 


Gertjie staan verstom. Hulle eie huis 
het die goue vensters en hy het ge- 
dink dis die ander mooi huis. 


Gou draai hy om en hardloop terug 
na hulle huis. Dis darem die pragtigste 
huisie in die hele wêreld. 

Liewe maatjies, sien ons nie party- 
maal net die mooi dinge in ander 
huise raak nie, en vergeet van al die 
lieflike dinge in ons eie huisie nie? 


M. en J. Roos. @ 








Sias en Mias, nr. 12: ,Die Harp”, deur 
Mikro. Uitgewers: Voortrekkerpers, 
Johannesburg 1968. Prys: R1.05. 


,Die Harp” is die twaalfde boekie 
in Mikro se geliefde Sias-Mias -reeks. 
Sias en Mias is die tweelingseuns van 
die sendeling Jan en sy vrou Lenie. 
Hulle het ook nog 'n ousus, Anna en 
'n klein boetie met die naam van 
Kleinjan. 


In hierdie storie het almal wat leef 
en beef op Bieslieslaagte, waar Sias - 
hulle woon, 'n goedkoop harpie wat 
hulle by ou Willem Ras se winkel 
koop. Nou lees ons van al Kleinjan 
se slim planne om ook so 'n harp te 


Koop hierdie boek. 


besit. Want as Kleinjan iets wil hê, 
neem hy nie nee vir `n antwoord nie. 
Naderhand het hy vir oom Faas sover 
dat die vir hom een koop en ou 
Volstruis, die kleurling wat by Ras se 
winkel werk, wys hom hoe om te 
speel. Maar ds. Viljoen en sy vrou 
wil niks daarvan weet nie. Eindelik, 
na baie soebat en mooipraat van 
Kleinjan en oom Faas se kant, besluit 
hulle om die harp te bêre totdat 
Kleinjan oor twee maande verjaar. 
Maar Kleinjan het tog nog baie planne 
en maniere waarmee hy die harp voor 
die tyd in die hande kry. 


Intussen gaan Sias en Mias op die 
dorp skool en Sias is nie baie gelukkig 

daar nie, want sy juffrou Rens hou 
niks van hom nie. As daar geld weg- 
raak by die skool, word Sias verdink 
en ten onregte gestraf. Gelukkig kom 
Sias en Mias se vorige onderwyser `n 
naweek by hulle kuier en hy help vir 
Sias en gee hom mooi raad. 


Op die ou end kom alles reg en is 
almal weer gelukkig, selfs ook Klein- 
jan, veral as ou Volstruis sy intrek 
in die pastorie se leë buitekamer neem. 


,Die Harp” — in eenvoudige taal 
geskryf — is `n boeiende boekie wat 
kinders met groot genot sal kan lees. 


EF. A. Velthuysen. @ 


LESERS AAN DIE WOORD 


Weer eens die Dordtse Leerreëls 


Van broeder J. J. van Rensburg van 
Vom Backstroomstraat 4, Standerton, 
het ons `n vraag gekry na aanleiding 
van ons artikel in ,,Die Hervormer” 
van November 1968 oor die Dordtse 
Leerreëls. 


1) Voordat ons die vraag van broe- 
der Van Rensburg hier stel en na die 
beste van ons vermoë sal probeer 
beantwoord, wil ons net eers ons 
waardering uitspreek oor die feit dat 
hy soveel belangstelling toon dat hy 





PROF. DR. B. J. ENGELBRECHT 





i.v.m. hierdie moeilike, maar tog baie 
belangrike vraag, navraag doen. Uit 
sy skrywe blyk dat hy nie net ons 
artikel oor die Dordtse Leerreëls ge- 
lees het nie, maar dat hy ook die Leer- 
reëls self noukeurig gelees het. 


2) Broeder Van Rensburg skryf soos 
volg: ,In sy stelling 3: Die eksterne 
formulerings waarteen Dordrecht hom 
eweeens moes afgrens, skryf professor 
Engelbrecht, volgens dit my lyk, is of 
die Dordtse vaders die stelling dat 
sekere persone voor iets bestaan het, 
uitverkies is en sekere mense nie, ver- 
werp het. As ek dit dus reg verstaan 
dat prof. Engelbrecht meen dat die 
Dordtse vaders hierdie stelling ver- 
werp, sal u so goed wees om my te 
laat weet waar in die Leerreëls ek dit 
kan lees, en hoe ek die Dordtse Leer- 
reëls 1:7 moet verstaan? Na my me- 
ning gee leerreël 1:7 die tekste van 
Ef. 1:4-6 en Rom. 8:30 juis as bewyse 
ten gunste van so `n stelling aan”. 


3) In Punt 3:2 van die artikel in 
,Die Hervormer” het ek die volgende 
voorbeeld van 'n ekstreme formule- 
ring aangehaal: ,,dat God sê voorge- 
stel word as sou God (voordat iets 
nog bestaan het en voordat daar nog 
sprake van `n sondeval was) 'n ewige 
raadsbesluit? geneem het dat sekere 
spesifieke mense onherroeplik verlore 
Sou gaan en sekere spesifieke mense 
onherroeplik die ewige lewe sou be- 
erwe”. Ek het dan verder gewys dat 
dit die heilswerk van Jesus Christus 
Sou aantas, deurdat Hy dan slegs as 
instrument sou volvoer wat alreeds 
van ewigheid af vasstaan en wat bui- 
tendien sou gebeur, al sou Hy nie ge- 
kom het nie. Wat ekstreme voorstel- 
lings van die verwerping betref, het 
ons afgesluit deur te sê: ,dan is die 
outeurskap van die sonde deur God, 
onvermydelik. 


4) Die eerste vraag is: Op grond 
waarvan sê ons dit, m.a.w. waar kan 
`n mens dit in die Leerreëls lees? Die 
antwoord is: In die ,BESLUIT” lees 
ons dat daar sekere dinge is ,,wat die 
Gereformeerde Kerke nie alleen nie 
bely nie, maar ook van ganser harte 
met verfoeiing verwerp”. Hulle noem 
o.a. die volgende: 


(a) ,dat hierdie leer (van die Leer- 
reels soos daarbo uiteengesit) God tot 
'n outeur van die sonde .. . maak”. 
Volgens ons stelling in punt 3 hierbo, 
is daar wel ekstreme formulering wat 
i.v.m. die verwerping God tot outeur 
van die sonde maak, en dit verwerp 
die Dordtse vadere uitdruklik. 


(b) Onder die dinge wat hulle nie 
bely nie, maar met verfoeiing verwerp, 
is (volgens die BESLUIT ook die vol- 
gende: ,,dat God enkel en alleen deur 
die goeddunke van sy wil, sonder om 
enigsins enige sonde in aanmerking te 
neem, die grootste deel van die wêreld 
vir die ewige verdoemenis voorbeskik 
en geskape het” met die gevolg dat 
selfs kindertjies van die gelowiges ,op 
tirannieke wyse in die helse vuur ge- 
werp word, sodat n6ég die bloed van 
Christus nog die doop n6g die gebed 
van die kerk by hulle doop hulle kan 
baat”. Ons het hierdie sy van die 
verwerping volgens ons aanhaling in 
punt 3 hierbo, so gestel: Dit is vol- 
gens die Leerreëls verkeerd dat God 
SO voorgestel word as sou God (voor- 
dat iets nog bestaan het en voordat 
daar nog sprake van `n sondeval was) 
'n ewige raadsbesluit geneem het dat 
sekere spesifieke mense onherroeplik 
verlore sou gaan”. Ek meen dat ek 
met hierdie woorde byna woordeliks 
herhaal het wat die Leerreëls in die 
BESLUIT ,,nie alleen nie bely nie, 
maar ook van ganser harte met ver- 
foeiing verwerp”. 


(c) Dit is wel waar dat wat die 
Dordtse vadere hier verwerp, die ver- 
keerde voorstellinge deur die Armini- 
ane is, van wat die Dordtse vadere 
volgens hulle wel sou leer. Die Ar- 
miniane was hierin verkeerd, want die 
Dordtse vadere het dit nie geleer nie, 
maar sekere ekstreme voorstanders 
van die uitverkiesingsleer het dit wel 
geleer. Dit sal ons te ver voer om hulle 
geskrifte hier te behandel. Wat wel 
baie duidelik is, is dat die Dordtse 
vadere baie beslis sê hulle leer dit 
nie, maar verwerp so 'n voorstelling 
van ganser harte. 


(d) Ons het ook gesê dat Dordt nie 
net sodanige ekstreme voorstellings 
van die verwerping afkeur nie, maar 
ook sodanige ekstreme voorstellings 
van die verkiesing. Dié afkeuring blyk 
o.a. ook in hierdie aangehaalde woorde 
uit die BESLUIT waar hulle sê, dat dit 
o.a. verkeerd is om te dink dat ,,dit 
die uitverkorenes niks kan hinder aan 
hulle saligheid hoe hulle ook lewe, en 
dat hulle daarom onbekommerd aller- 
hande gruwelike skelmstukke mag be- 
drywe” . . . dat dit verkeerd is om 
te dink dat i.v.m. gelowiges se kinder- 
tjies ,nog die bloed van Christus, nog 
die doop, nog die gebed van die kerk 
by hulle doop hulle kan baat”. 


(5) Nog `n laaste saak bly oor, en 
dit is die volgende: Indien die va- 
dere van Dordt wel bogenoemde ek- 
streme formuleringe van die uitver- 
kiesing en verwerping afgekeur het, 
wat leer hulle dan wel in Leerreël 1:7? 
Ons wil dit kortliks soos volg beant- 
woord: 


(a) Dit is duidelik dat hulle in Leer- 
reël 1:7 n'e kon leer wat hulle in die 
BESLUIT verwerp het nie, bv. ,,dat 
God enkel en alleen deur die goed- 
dunke van sy wil, sonder om enigsins 
enige sonde in aanmerking te neem, 
die grootste deel van die wêreld vir 
die ewige verdoemenis voorbeskik en 
geskape het”. Dit kan hulle dus nie 
in 1:7 leer nie. 


(b) In Leerreël 1:7 bring die vadere 
net één klein gedeelte van hulle leer 
oor die verkiesing en verwerping na 
vore, want as dit die enigste was wat 
hulle wou sê, dan sou die res van die 
Leerreëls nie nodig gewees het nie, en 
kon hulle alleen 1:7 neergeskryf het. 
Daarom moet 1:7 in die hele verband 
van die Leerreëls gelees word. 


(c) Wat hierdie hele verband is, het 
ons juis in ons artikel in ,,Die Her- 
vormer” van November 1968 uiteen- 
gesit. Baie kortliks kan ons hier net 
sê dat 1:7 aan ons wil sê dat dit 
,genade is om genade te ontvang”. In 
sy hele verband wil 1:7 aan ons egter 
ook sê dat hierdie ontvangs van ge- 
nade, nie buite Christus om gebeur 
nie en ook nie buite die verkondiging 
van die Woord om en buite die Ge- 
loof en die vrugte van dankbaarheid 
om nie. Dit wil wel sê dat ons heil en 
heilssekerheid ewige grondslae het, nl. 
die ewige trou en genade van die 
ewige, soewereine God. ) 


] Blaai om 

LESERS SKRYF 


[] Vervolg van vorige bladsy 





Geagte Redakteur, 


In u hoofartikel in die Februarie- 
uitgawe (1969) van ,,Die Hervormer” 
handel u o.a. oor die studiekursus van 
voornemende teologiese studente. Ek 
wil graag die volgende gedagtes daar- 
Oor uitspreek. 


Volgens eie ondervinding en volgens 
waarneming is die eerste struikelblok 
van 'n persoon wat direk na matriek 
na die universiteit gaan die aanpassing 
by 'n totaal vreemde omgewing. Indien 
SO `n persoon van die platteland af- 
komstig is, is die stadsomgewing en 
atmosfeer oorweldigend. Dit neem ge- 
woonlik `n maand of meer om die 
vreemdheid, die gevoel van onseker- 
heid af te skud en met `n mate van 
selfvertroue jou weg te vind. 


Terwyl die persoon nog so vreemd 
en onseker voel, woon hy die eerste 
klasse by. Op dieselfde dag maak hy 
kennis met Grieks, Hebreeus en Latyn. 
In die geval van Grieks en Hebreeus 
moet hy van vooraf begin om die alfa- 
bet te leer en te leer hoe om al daar- 
die snaakse letters en krulletiies te 
maak. Maar dieselfde middag moet hy 
na die boekwinkel om al die voorge- 
skrewe en nodige boeke te koop. By 
die koshuis word daar ook nog aller- 
hande dinge van hom verwag. Maar 
intussen word daar van hom verwag 
om te studeer! Dit alles vind met hom 
plaas gedurende die eerste, tweede en 
derde dag. Voordat die versoon dus 
daarin slaag om die nodige aanpassing 
te maak is die akademiese iaar al vier 
weke oud en hy is so ver agter dat 
hy dit in daardie iaar nie meer kan 
inhaal nie! 


'n Oplossing vir hierdie probleem is 
dat die plaaslike predikant van `n 
voornemende teologiese student tog al 
in die persoon se matriekiaar weet van 
Sy voorneme om vir predikant te gaan 
studeer. Daarom kan so `n predikant, 
in samewerking met die voornemende 
student, die nodige handboeke in 
Grieks, Hebreeus en Latyn aanskaf. 
Direk na die matriekeksamen kan so 
'n persoon dan deur die plaaslike pre- 
dikant in die tale onderrig word. Al 
gee die nredikant net een uur per 
week aan die persoon voorligting, kan 
die persoon met vrug self verder werk 
deur die alfabet, woordeskat, verbui- 
gings ens, onder die knie te kry. Dit 
is wel vakansietyd en predikante is 
nie altyd beskikbaar nie, maar met 
wedersydse oorlegpleging kan tog 'n 
oplossing gevind word. 


'n Verdere moontlikheid is dat voor- 


Studiekursusse van Voornemende 


nemende studente reeds drie weke 
voor die akademiese jaar in Pretoria 
(liefs in Voortrekkerhuis) moet byme- 
kaar kom. Dan kan een van die pro- 
fessore in teologie hul daasliks le- 
Sings gee van sê esn uur per taal in 
die voormiddag. Die namiddag en aand 
kan die studente dan in die vakke 
werk. As die professore beurte maak 
sal elkeen van hulle maar een keer 
in ses iaar `n beurt kry! Of dit kan so 
verdeel word dat drie professore elk- 
eep vir `n week lank die klasse waar- 
neem en dan sal hulle elke tweede jaar 
`n beurt krv. Die ekstra onkoste hier- 
aan verbonde moet gladnie eers uit 


die studente se sakke kom nie! Vir die 


Teologiese Studente 


drie weka kan, of hulle plaaslike ge- 
meente, of die Ring waaruit hul kom, 
die onkoste dra. 


Hierdie gedagte het drie groot voor 
dele: 


(1) Die studente wat uit alle oorde 
kom, leer mekaar goed ken en leer ook 
hul nuwe omgewing. Daar is nie al 
die gewoel wat gewoonlik die kenmerk 
is van die eerste twee weke na die 
Universiteitsopening nie. Teen die tyd 
dat die Universiteit begin is hulle al 
op hoogte met alles en het die gevoel 
van onbekendheid en gebrek aan self- 
vertroue al verdwyn. 


[7] Vervolg op bladsy 28 








en gesinsgesondheid te wees nie, 
NAAM 
ADRES 





Die Hervormer, Mei 1969, Bladsy 24 


RAAK ONTSLAE VAN | 
KSELLENDE BORSPYNE | 


met Lennon se Borsdruppels 
— die Hollandse Medisyne waaraan 
die hele land glo! 


Suid-Afrikaners maak al meer as 100 jaar lank staat op 
Lennon se BORSDRUPPELS. Dis `n veilige, voordelige huis- 
middel teen borspyne veroorsaak deur verkoues, brongitis, 
kroep of hoes. Borsdruppels maak die slym los en verlig 
benoude bors—sit hoesbuie en brongitisaanvalle gou-gou stop 
—laat die bors ooptrek sodat u weer normaal asemhaal. Wees 
voorbereid — sorg dat u Lennon se BORSDRUPPELS, 
beroemde Hollandse Medisyne, in die huis het. 


GRATIS — LENNON SE HANDBOEK VAN HOLLANDSE MEDISYNE 


Vul hierdie koepon in vir 'n GRATIS eksemplaar van Lennon se Handboek van Hollandse 
Medisyne. Geen gesin behoort sonder hierdie moderne handleiding tot tuisbehandeling 





POS AAN: LENNON SE HUISMIDDELS, POSBUS 4002, PORT ELIZABETH |Ë 





































'” VZooenes 


GEMEENTELIKE BERIGTE 


ORDENINGSPLEGTIGHEID: PROP. 4. 
G. M. DREYER: NED. HERVORMDE 
GEMEENTE POTCHEFSTROOM-SUID 


Sondag 8 Desember 1968 was 'n 
besonder gedenkwaardige dag in die 
geskiedenis van die Ned. Hervormde 
gemeente van Potchefstroom-Suid, toe 
proponent Johannes Gerhardus Mar- 
thinus Drever tot predikant van die 
kerk geordan is. Dit is ook die eerste 
keer in die geskiedenis van die Ned. 
Hervormde gemeentes in Potchel- 
stroom, dat `n predikant hier georden 
word. 


Sy studies het hy voltooi aan die 
Universiteit van Pretoria, en is die 
derde seun van wyle oudl. Thomas F. 
Dreyer en die alombekende tant Bar- 
bara Drever van Dickensonstraat 11, 
Potchefstroom. 


Genoemde egpaar het vier seuns en 
een dogter te wete: 


Ds. Thomas F. Dreyer van Voor- 
trekkerhoogte, ds. H. M. E. Dreyer 
van Wilkoppies (Klerksdorp), ds. J. G. 
M. Dreyer (Jnr. van Kaapstad) en 
Theunis F. J. Drever, finale iaar B.D. 
student aan Pretoria Universiteit. Die 
enigste doster is mev. D. C. Naude, 
eggenote van ds. J. H. Naude. 


Die ordeningsplegtigheid is waarge- 
neem deur die oudste broer van 
proponent J. G. M. Drever, ds. Thomas 
F. Dreyer op Sondag 8 Desember 1968 
om 3 uur nm. 


Predikante teenwoordig was: 


Ds. J. H. Naudé, nlaaslike leraar, 

ds. J. G. M. Drever, Potchefstroom, 

ds. T. F. J. Dreyer (Senator), 

dr. P. W. Venter, Klerksdorp. 

ds. J. C. du Plessis, Heidelberg, 

ds. Thomas F. Dreyer, Voortrekker- 
hoogte, 

ds. H. M. E. Dreyer, Wilkoppies, 

ouderling T. F. J. Dreyer (Student), 

ds. H. van der Bijl, Geref. Kerk. 


Nadat hy uit II Korinthiërs 4 vanaf 
verse 1 tot 15 gelees het, het ds. 
Thomas Dreyer as tekswoorde geneem 
die sewende vers die woorde: ,,Maar 
ons het hierdie skat in erdekruike, so- 
dat die voortreflikheid van die krag 
van God mag wees en nie uit ons”. 


Sy boeiende nreek het hy afgesluit 
met die woorde ,,dat proponent J. G. 
M. Drever 'n erdekruik met `n kosbare 
inhoud in diens van God mag wees, 
en dat die Naam van God deur hom 
geëer, gevrees, geheilig word”. 


Die bevestigingsformulier is deur ds. 
H. M. E. Dreyer gelees terwyl propo- 
nent J. G. M. Dreyer voor die kansel 
gestaan het, en nadat laasgenoemde 
geantwoord het ,,Ja, van ganser harte”, 
het die handoplegging plaasgevind. 


Daarna het elke leraar hom `n hand- 
druk gegee. Treffend was toe ds. J. 
G. M. Dreyer wat proponent J. G. M. 
Dreyer gedoop het, meegedeel het dat 
hy daardie geleentheid was sy doop- 
teks Lukas 1 vers 66: ,,wat sal tog 
van hierdie kindiie word”, en nou is 
sy vraag beantwoord. 


Na die verrigtinge het die plaaslike 
leraar, ds. J. H. Naudé, almal teen- 
woordig hartlik verwelkom en bedank 
vir hulle teenwoordigheid, en meege- 
deel dat dit groot oomblikke vir die 
huisgesin is. 


Verskoning is gemaak vir dr. P. J. T. 
Koekemoer van Potchefstroom-Noord- 
gemeente wat nie teenwoordig kon 
wees nio. 


Die Sustersvereniging wat almal 
teenwoordig uitgenooi het vir verver- 
sings in die kerksaal, is ook bedank. 


Laastens het ds. J. C. du Plessis, 
die skoonvader van proponent J. G. M. 
Dreyer, ook sy dank en waardering 
betuig namens hom, sy eggenote en 
dogter, waarna almal na die kerksaal 
is vir verversings. 

JAG. van. V/yis 
Oudl ./Skriba.@ 





KAAPSTAD 


Gedurende die naweek van 26 
Januarie is ds. en mev. J. G. M. 
Dreyer Jnr. in Kaaostad ontvang en 
bevestig. Dit was vir die gemeente 'n 
groot dag. Daar is al jare daarna uit- 
gesien om `'n tweede standnlaas in 
hierdie gemeente te skep. Die ideaal is 
byna verwesenlik met die koms van 
dr. Dreyer hierheen, maar toe moes 
ds. Brandt, wat vir meer as twintig 
jaar die gemeente bearbei het, on- 
verwags a.g.v. gesondheid die bedie- 
ning neerlê. 


Maar uiteindelik is hierdie lans ge- 
koesterde ideaal verwesenlik. Op Sater- 
dag 25 Januarie kon die gemeente ds. 
en mev. Dreyer op gesellige wyse 
ontvang in hulle midde en tegelyk 
ook in die midde van die Afrikaanse 
gemeenskap van Kaanstad. Vir ds. en 
mev. Dreyer was dit ook `n voorreg 
om hulle moeders, mev. Dreyer en 
mev. (ds.) du Plessis by hulle te kon 
hê. 


Sondagoggend 26 Januarie is ds. 
Dreyer in `n stamovol kerk deur die 
eerste predikant van hierdie gemeente, 
ds. A. Brandt, bevestig. By geleentheid 
van hierdie bevestiging was daar `n 
hele aantal predikante van ons kerk 
teenwoordig. Namens die Ring van 
Kaapland ds. Botha van Swellendam, 
ds. T. F. Dreyer van Voortrekkerhoog- 
te, broer van ds. Dreyer, ds. T. F. J. 
(tans senator en voorheen van Voor- 
trekkerhoogte en jare lank tot met 
sy emeritaat skriba van ons kerk), 
prof. S. P. J. J. van Rensburg van 
ons Teologiese opleiding in Pretoria, 
ds. P. D. Smit van Umtali wat met 
vakansie in die stad was, ds. Brandt 
wat die bevestiging waargeneem het 
en ook die plaaslike predikant van 
die gemeente, dr. A. J. G. Dreyer. 


Ds. J. G. M. Dreyer (inr.) het Son- 
dagaand sy intreepreek gelewer onder 
blyke van groot belangstelling. Die 
gemeente is dankbaar dat daar uit- 
eindelik `n addisionele werkkrag in 
hierdie groot en uitgestrekte gemeente 
is. Daar kan nou op meer plekke en 
meer gereeld die evangelie bedien 
word aan die lede van ons kerk. Ons 
is die Heer van die kerk dankbaar vir 
sy voorsiening in nood en bid dat Hy 
self die arbeid mag seën. @ 





GEMEENTE RIETSPRUIT 


Die naweek van 10, 11 en 12 Janu- 
arie 1969 was weer eens vir die ge- 
meente Rietspruit `n heuglike tydperk. 
Met hierdie geleentheid is die nuwe 
pastoriepaar in die persone van prop 
en mev. S. J. v.d. Westhuizen hartlik 
ontvang. Wat die geleentheid nog 
feesteliker gemaak het, is die feit dat 
die gemeente net 'n maand vakant was 
weens die vertrek van ds. en mev. F. 
H. van der Merwe na Bloemfontein. 


Met die ontvangs in die Vaalrivier 
Laerskoolsaal is die egpaar deur ver- 
skeie instansies verwelkom. Saterdag- 
aand is prop. van der Westhuizen ge- 
orden deur prof. J. 1. de Wet. By 
die geleentheid was verskeie predi- 
kante teenwoordig. 


Sondagmiddag om 2.30 nm. het ds. 
van der Westhuizen sv intreepreek ge- 
lewer. Die gemeente wil hulle 'n lang 
en aangename verblyf toewens. 

J. J. Swamers, 
Skriba. @ 


] Blaai om 

Vervolg van vorige bladsy 





BAIE DANKIE, BROKEN HILL! 


Die lidmate van die nuwe Gemeente 
Joachim Prinsloo (Northam, Swartklip, 
Chromite en omgewing, ongeveer der- 
tig myl suid van Thabazimbi op die 
pad na Rustenburg) het tydens sy 
eerste Nagmaalviering in Januarie van- 
jaar `n kosbare geskenk van die ont- 
binde gemeente Broken Hill in Zambië 
ontvang. 


Aangesien Broken Hill nie meer as 
'n gemeente bestaan nie, en so baie 
van sy lidmate in ander gemeentes 
opgeneem is, wil die gemeente Joachim 
Prinsloo langs hierdie weg sy opregte 
en hartlike dank uitspreek vir die 
skenking wat `n groot hoeveelheid 
waardevolle spyseneringtoerusting be- 
hels. By die gebruik daarvan sal daar 
altyd terug gedink word aan die lid- 
mate van ons kerk op die voorposte. 


Die breekgoed en ander toerusting 
is verlede jaar deur die lidmate wat 
nog op Broken Hill is (tans onder ʼn 
ander naam bekend) aan ds. J. H. 
Viljoen oorhandig met die versoek om 
dit namens hulle aan `n gemeente in 
die Republiek te skenk. Die afstigting 
van Joachim Prinsloo van Vliegepoort 
het plaasgevind kort na die terugkeer 
van ds. Vilioen uit Zambië na `'n 
besoek aldaar. 


Ds. Vilioen, wat die laaste voltydse 
leraar in Zambië was, het ook 'n Nag- 
maalservies namens die lidmate van 
Broken Hill vir die jong gemeente 
aangebied, maar lidmate van Joachim 
Prinsloo het toe reeds `n nagmaal- 
servies aan die gemeente geskenk. @ 

(Ds) C. S. Steenekamp. 





NED. HERV. GEMEENTE VAN 
BETHLEHEM 


Ingestuur deur diak. Tommy Hawkins 


Dit was vir die kerkraad en gemeen- 
te Bethlehem `n besonder groot voor- 
reg om ds. Daniël F. Erasmus die 
week van 17 tot 22 Februarie in die 
gemeente op huisbesoek te kon ont- 
vang. As in ag geneem word die moei- 
like omstandighede waarin ds. Eras- 
mus dit gedoen het, waardeer die 
kerkraad en gemeente sy opoffering 
nog meer. 


Met die pragtige samewerking van 
die gemeente is ons dankbaar dat dit 
baie goed verloon het, en dat die 
arbeid vrugbaar was. As in ag geneem 
word dat vlekke so ver as Harrismith, 


GEMEENTELIKE BERIGTE 


Kestell, Afrikaskop, Reitz en Vals- 
rivier besoek ontvang het. Ons was 
besonder gelukkig om met die uitson- 
dering van `n paar gesinne die hele 
gemeente te behartig. Ons kon dus 
met dankbaarheid in ons harte die 
vrugbare week eindig en ons voorbe- 
rei vir ons nagmaalsnaweek. Daar ons 
elke vierde Sondag in die maand twee 
dienste het, is ons bevoorreg om ons 
Sondagskool elke Sondag te mag hou, 
en onder leiding van oudl. M. T. Meij 
ons superintendent. Dit verloop baie 
vlot vir so 'n klein gemeente. Die by- 
woning is 98%. 


Sedert November verlede jaar groei 
die gemeente vinnig, want ons het 
feitlik al klaar verdubbel. Daar heers 
ook besonder groot geesdrif onder ge- 
meentelede met die opsporing van lid- 
mate en die samewerking tussen kerk- 
raad en gemeente is baie belowend. 


Ons het begin met die aflewering 
en opsporingsbriswe by huise en woon- 
stelle waar ons verneem van moont- 
like Hervormers wat lidmaat van an- 
der kerke geword het ook by buite- 
kerklikes. Aangesien ons afhanklik 
van ander kerklike instansies is wat 
betref, plek vir kerkdienste en sondag- 
skool, dank ons die Here dat hy tog 
nog in ons behoefte voorsien. 


Ons wil aan ds. Jacobs van Welkom 
ons hartlike dank oordra deur ons in 
kennis te stel van kinders wat hier 
in koshuise opgeneem word en die 
hoop uitspreek dat ander gemeentes 
die mooi voorbeeld sal volg. 


Bethlehem alleen het om en by 94 
lidmate en 43 kinders op Sondag- 
skool. 


Daar ons hoop op God gevestig is 
vertrou ons op sy seën op die arbeid 
in hierdie gemeente. @ 





KIMBERLEY 


Geagte Redakteur, 


Glo my dat die gemeente van Kim- 
berley tesame met die kerkraad al 
gevoel het, hulle sit nou op moedver- 
loor se vlakte. 


Nadat die gemeente 'n eie herder 
en leraar vir twee iaar in hulle midde 
gehad het, wat die gemeentelike be- 
arbeiding so suksesvol bearbei het, 
byname ds. A. Willemse. 


Die lidmategetal het verblydend ge- 

groei sodat die ledetal volgens gemeen- 
telike statistiek staan op: sieletal 560, 
ledetal 295. 


Toe ds. A. Willemse die beroep na 
Florida vroeg in 1968 aanvaar het was 
dit vir ons 'n skok. 


Tydens die afskeid van ds. en mev. 
Willemse, wat gereël was net na sy 
afskeidpreek, het dit geblyk dat die 
gemeente dit diep gevoel het. 


Die kerkraad het so gou moontlik 
daarna begin beroep en herhaaldelik 
beroep, maar geen stem wou antwoord 
op die geroep nie. 


Hoe goed was die Here vir ons om 
deur middel van ds. W. J. Bezuiden- 
hout, wat reeds twee gekombineerde 
gemeentes bedien, nl. Vaalharts-Chris- 
tiana, aan ons pastorale hulp te ver- 
leen en drie dienste ver maand aan 
ons gee. Voorwaar hy besit 'n gees 
van welwillendheid. Ons glo dat ons 
hemelse Vader hom die nodige krag en 
gesondheid sal skenk om die ekstra 
verpligtinge wat hy op hom geneem 
het na te kom. 


Dit dien gemeld te word dat die 
kerkraad dit nie van hom verwag het 
nie, maar dit is deur homself aangebied 
uit eie offervaardigheid. 


Met dankbaarheid kan ons getuig 
dat ons weer vol moed is. 


Ons hartlike dank aan ds. en mev. 
Bezuidenhout wat die ekstra opoffering 
nie te veel geag het nie. 


Ook ons hartlike dank aan die kerk- 
raad en gemeentes van Vaalharts- 
Christiana. 


Oudl. D. E. H. Wolfaardt. 


UIT ANDER BLAAIE 


Die liberaliste neem die standpunt 
in dat die eintlike taak van die kerk 
is om hom te bemoei met sosiale, 
ekonomiese en politieke sake, om deel 
te neem aan protesoptogte, in dade 
van siviele ongehoorsaamheid en in 
die beywering vir wetgewing wat by- 
kans elke goewernements aksie raak, 
van sake rakende arbeidsprobleme tot 
die erkenning van Rooi Siina en die 
voortsetting van die oorlog in Vietnam. 
Hulle trek die integriteit en gesag van 
die Bvbel, die maagdelike geboorte en 
Goddelikheid van Christus en sy op- 
standing in twyfel. — Church Herald. 








NOGEENS 


Toe ek die berig ,Afrikaner skuld 
nog op Gelofte” en u hoofartikel ,,Dis 
dringend”, Hoofstad 17 Februarie, on- 
nder oë gekry het, was ek verbaas en 
in 'n mate geskok dat Hoofstad deur 
die publisering van dié nuusberig en 
hoofartikel hom skuldig maak aan die 
plasing van 'n blaam en klad on die 
nagedagtenis van die Voortrekkers. 

Ek kan dit ook nie begryp nie dat 
ds. Hattingh `n andersins loflike saak 
bederwe deur oniuiste bewerings en 
suggesties. Pleks van simpatie en gees- 
driftige steun. wek die artikels `n ge- 
voel van teleurstelling en verset. 

Vergun my om eers aandag te gee 
aan die berig oor ds. Hattingh se 
geldinsamelingspoging ter aflossing 
van die skuld wat daar nog rus op 
die boukoste van die N.G. kerkgebou, 
die Voortrekker-gedenkkerk op Pieter- 
maritzburk. In die eerste paragraaf 
word verkeerdelik verwys na `n ,Af- 
rikanor-skuld” van R50,000 en byge- 
voeg: ,Dit is geld wat Suid-Afrika nog 
onregstreeks skuld vir die Gelofte wat 
Sarel Celliers meer as 130 iaar gelede 
voor die Slag van Bloedrivier afgelê 
het.” 

Ds. Hattingh praat van Afrikaner- 
skuld en skuld van Suid-Afrika maar 
uit die volgende vier paragrawe blyk 
dit egter baie duidelik dat die bou van 
die Voortrskker-gedenkkerk eerstens 
'n saak van die Sinode van die Natalse 
N.G. Kerk is en dat die betrokke kerk 
in die eerste nlaas verantwoordelik is 
vir die skulddelging en soos dit verder 
blyk, in samewerking met die N.G. 
Kerk in die Republiek en elders. 

Met verwysing na die Voortrekker- 
museum in Pietermartizburs word ver- 
der gesê: ,Die Gedenkkerk is eintlik 
dié kerk waarna in die Gelofte verwys 
word, maar omdat die Voortrekkers 
kort n4 die Slag van Bloedrivier `n 
tydelike kerkgeboutjie gebou het, word 
dit beskou as die Geloftekerk. Die 
geboutjie is in 1912 as museum ver- 
klaar en die Voortrekker-gedenkkerk 
wat daarna gebou is, is die enigste 
gebou wat die gelofte van die Voor- 
trekkers gedenk”. 

Dit is opmerklik dat ds. Hattingh, 
SOOS uit hierdie paragraaf blyk, geen 
kennis dra van die voorlopige rietkerk 
wat in 1839 in Pietermaritzburg vir 
eerw. Erasmus Smit gebou is nie aan- 
gesien hy na die Geloftekerk van 1841 
as ,'n tydelike kerkgeboutjie” verwys. 
Wanneer hy verder praat van die ,,Ge- 
denkkerk” wat die ,,tydelike kerkge- 
boutjie” vervang het en as die eintlike 
Geloftekerk beskou moet word — 


UIT ,HOOFSTAD” 


DIE VOORTREKKER GEDENKKERK 


m.a.w. die huidige kerkgebou wat hier 
in die gedrang is — word die belang- 
rike feit verswyg dat die N.G. Ge- 
meente Pietermaritzburg in die sestiger 
jare van die vorige eeu `'n toringkerk 
gebou het wat tot in die vyftiger 
jare van hierdie eeu as bedehuis ge- 
bruik is. As daar in Pietermaritzburg 
`n kerkgebou was wat daarop aan- 
spraak kon gemaak het dat dit die 
oorspronklike Geloftekerk vervang, en 
dus die verdere vervulling van die 
Gelofte was. dan was dit die toring- 
kerk van die sestiger jare van die 
vorige eeu. 

Maar nou is dit baie opmerklik dat 
die lidmate van daardie iare nooit hul 
nuwe en waardige toringkerk as ge- 
loftekerk beskou het nie. Vir hulle was 
daar nooit twyfel dat die stewige kerk- 
gebou wat vanaf 1841 tot 1861 as 
kerkgebou gebruik is, die Geloftekerk 
was nie. Vir hulle was daar dus ook 
geen sprake dat die Voortrekkers hulle 
durea gelofte nie nagekom het nie. 

Die Afrikaners wat oorwegend `n 
Protestants-Christelike agtergrond het 
en wie se ideale vir die grootste ga- 
deelte die Groot Trek as voedings- 
bodem het, word met reg beskrywe as 
,kinders van die protes” en ,,kinders 
van die Gelofte” en waar die nako- 
ming van een aspek van die gelofte, 
naamlik die viering van 16 Desember 
as 'n dank- en Sabbatdag, so `n be- 
langrike rol in die lewe van die Afri- 
kaner speel, kan ek my voorstel dat 
ds. Hattingh hom voorgestel het dat 
hy baie sukses met sv insamelings- 
poging sal hê as hv die Afrikaners 
van die hele Suid-Afrika kon oortuig 
dat die gelofteskuld van 1838 nog 
nie betaal is nie. Sukses mei sy gelde- 
like insameling sal hy wel hê, maar 
in die proses doen hy 'n onreg aan 
die nagedagtenis van die Voortrek- 
kers. 

Ek kan maar net hoon dat ds. Hat- 
tingh tot op datum werklik geglo het 
dat die huidige Voortrekker-gedenk- 
kerk, waarop die swaar skuldelas lê, die 
Geloftekerk is en dat hy daarom vry- 
moedigheid het om te beweer dat die 
Voortrekkers nie hulle gelofte nagekom 
het nie. As hy egter tot 'n nuwe insig 
kom, moet hy erken dat hv die nage- 
dagtenis van die Voortrekkers 'n onreg 
aangedoen het en dat hy sy propagan- 
da vir `n loflike saak on 'n ander 
wyse moet aanvoer. 

U moet my nie verkwalik nie wanneer 
ek sê dat ek teleurrestel en verbaas 
is in die standnunt wat u in u hoof- 
artikel oor hierdie saak ingeneem het. 


U as 'n verantwoordelike Afrikaner- 
redakteur wat oor die Afrikaner se 
geestasgoedere behoort te waak — en 
op watter skitterende en loflike wyse 
het u dit nie reeds in die afgelope 
aantal maande gedoen nie! — is in 
dié geval op die verkeerde voet be- 
trap. U behoort beter te geweet het en 
ds. Hattingh se voorstelling van ons 
geskiedenis reggestel het. Maar pleks 
van regstelling van oniuiste bewerings 
kry ons nou in die hoofartikel die 
onderskrywing en beklemtoning van 
bewerings. 

U maak byvoorbeeld die bewering: 
, die Gedenkkerk in Pietermaritz- 
burg. gebou as nakoming van wat in 
die Gelofte voor die Slag van Bloed- 
rivier vervat is”, wat egter van alle 
waarheid ontbloot is. U gaan dan ver- 
der en maak 'n beroep op al wat Af- 
rikaner is vir die afbetaling van die 
skuld wat rus on die kerk wat gebou 
is ter nakoming van die Gelofte”. Dan 
volg nog 'n onjuiste stelling: ,Die op- 
rigting van `n plek van aanbidding 
het in werklikheid eintlik agterweë 
gebly”, gevolg deur nog `n vergissing: 
,Dit is egter lank reeds duidelik dat 
die klein museum .. . nie 'n waardige 
gebou is wat vandag as werklike na- 
koming van die Gelofte beskou kan 
word nie”. Dan vraat u ook nog van 
`n onbetaalde skuld”. 

Daar mag nog `n reuse-bedrag skul- 
dig wees on die huidige Voortrekker- 
gedenkkerk, maar dit is skuld waar- 
voor één van die drie sustekerke in 
die eerste nlek verantwoordelik is aan- 
gesien die oprigting van die sierlike 
kerkgebou met die aanliggende kan- 
tore in die eerste plek in diens staan 
van die N.G. Kerk van Natal in die 
algemeen en van die N.G. Gemeente 
Pietermaritzburg in die besonder. 
Myns insiens moet ds. Hattingh hom in 
die eerste plek rig tot lidmate van die 
getalsterke N.G. Kerk oor die hele Re- 
publiek en buite ons landsgrense want 
die skuld raak dié kerk se lidmate in 
die eersteplek. Wanneer hy hom in sy 
oproepe om geldelike steun hou by 
die historiese waarheid het hy, glo 
ek, 'n goeie saak waaroor hy hom in 
alle vrymoedigheid tot alle Afrikaners 
in die hele Republiek en elders kan 
wend en dan twyfel ek nie dat die 
lidmate van ander kerke met graagte 
bydraes sal gee vir hierdie loflike doel. 
Waaroor daar egter geen twyfel be- 
staan, is dat die gelofteskuld deur die 
Voortrekkers betaal en die Gelofte- 
kerk opgerig is. Vir sy tyd was dit 'n 
CO] Vervolg op bladsy 80 

In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 








VILJOEN — Johannes Jacobus. Dit het die Heer van 
lewe en dood behaag om van ons weg te neem op 
30 April 1968 my geliefde eggenote, vader en groot- 
vader in die ouderdom van 62 jaar in Middelburgse 
hospitaal na `n gelukkige egverbintenis van 37 jaar. 
Sy stem is stil en sy plek is leeg. 

Steeds treurende eggenote, kinders en kleinkin- 
ders. 

Nellie Viljoen. 
Driefontein, pk. Witbank. 





BOTHA — Mattheus Johannes. Met die pyn van 
bitter verlange dink ek terug aan die aand van 24 
April 1965 toe ek moes afskeid neem van my be- 
minde eggenoot. Vier iaar is verby, maar die een- 
saamheid en verlange bly dieselfde. Ek dank die 
Vader vir die mooi herinnerings. 
Verlangende eggenote Joey Botha. 
Provinsiale Koshuis, Eendracht. 





BEUKES — Paul Christoffel. Dit was ons Heer se 
wil om van ons weg te neem op 22 Maart 1968 in 
die ouderdom van 74 jaar my dierbare eggenoot, ons 
vader en oupa. Die beker is bitter, die gemis is 
groot, maar ons gun hom die rus by ons liewe Heer. 
Sy siekte het hy met geduld gedra, altyd vol moed. 

Ons dank ons Heer dat Hy hom so lank vir ons 
gespaar het. 

Bedroefde eggenote, kinders en kleinkinders. 








JANSEN VAN VUUREN — Daniël Rudolf. Dit het 
die Heer van lewe en dood behaag om op 16 
September 1968 skielik van ons weg te neem my 
dierbare eggenoot, ons vader en grootvader in die 
ouderdom van 60 jaar. Ons dank die Heer vir sy 
mooi lewe en gun hom die rus, want dit was die 
wil van God. 
Bedroefde eggenote, kinders en kleinkinders. 


LESERS AAN DIE WOORD 








IN 


BREDENHANN — Ewert Philippus. Met liefdevolle 
herinneringe aan my geliefde eggenoot, vader en 
grootvader. Onvergeetlik bly vir ons 6 April 1967 
toe hy van ons weggeneem is na ons hemelse Vader. 
Sy voorbeeldige lewe, geloof en liefde is ons troos 
en hoop op 'n blye weersiens. Ons berus in Gods 
wil. 

Verlangende eggenote Alida, kinders en kleinkin- 
ders. 
Noordrand Gemeente, Muldersdrif. 





KLOPPER — Lukas Cornelius Johannes. Onvergeetlik 
bly vir ons die mêre van 24 April 1965, toe van ons 
weggeneem is na sy hemelse woning, my dierbare 
eggenoot en ons pappie. Eensaam is die dae, stil 
die verlange, maar liefdevol die herinneringe. Ons 
dank die Here vir sy voorbeeldige lewe. 

Bedroefde eggenote en kinders. 

Mev. C. E. Klopper. 
Antoinetta Singel 11, Witfield, Boksburg. 
(Voorheen van Welverdiend). 





FOUCHE — Hennie. Na sestien maande van verlange 
en eensaamheid, dink ons weer terug aan die aand 
van 15 November 1967 toe van ons weggeneem is 
my dierbare eggenote en ons liewe moeder. 

Ons leef in die soete verwagting om weer te sien. 

Ons dank die Here vir die skone en voorbeeldige 
lewe wat sy vir ons nagelaat het. 

Verlangende eggenoot en seuns. 

Flippie Fouche. 
Bus 28, Rysmierbult. 





BOTHA — Johannes Petrus. Na een jaar van stille 
trane en eensame nagte van verlange, dink ek weer 
aan die aand van 21 April 1968 toe plotseling van 
my weggeneem is, sonder `n afskeid of groet, my 
dierbare eggenoot. 

Baie trane vloei in stilte, trane wat net God van 
weet. Ek wat hom so liefgehad het, kan en sal hom 
nooit vergeet. 

Rou in klere gaan verby, maar die rou in my hart 
sal vir altyd bly. 

Sy treurende eggenote Soekie Botha. 
Verwoerdlaan 50, Kookfontein. 

(2) Vir drie weke lank kry hulle die 
geleentheid om hulle besig te hou met 
net Grieks, Hebreeus en Latyn. Daar 
is niks anders op die program nie. In 
die voormiddag ontvang hulle die on- 
derrig; in die namiddas en aand ver- 
werk hulle dit. 


(3) Ook leer hulle in hierdie tyd die 
kerk se nrofessore ken. Dit is hierdie 
professore wat hulle probleme ver- 
staan en hul daarom die beste leiding 
kan gee, Van hierdie professore ont- 


vang hulle 'n simpatieke benadering 
maar tegelykertyd ook `n besieling vir 
die roeping wat hulle gekies het. Ont- 
hou, hierdie manne is professore ook 
vanweë die kerk wat hulle liefhet. Ge- 
woonlik kom studente in die eerste 
drie jaar nie veel in aanraking met 
die teologiese professore nie. In die 
B.A.-studietydperk word hulle suiwer 
wetenskaplik onderrig en is die lektor 
nie altyd on hoogte met die betrokke 
studente se behoeftes nie. `n Voorne- 
mende teologiese student het dikwels 
ook 'n simpatieke benadering nodig. 

Ons kerk se professore is by uitstek 
die mense wat dit kan gee en hulle 
ook die nodige besieling kan gee. 


Dit sover as wat dit die aanpassing 
betref. Wat die kursus self aangaan 
is een van die grootste struikelblokke 
Latyn 1. Ek weet van baie goeie stu- 
dente wat vir jare met Latyn I ge- 
sukkel het. Sommige het selfs ander 
studierigtings ingeslaan en Magister- 
en selfs Doktorsgrade behaal maar kon 
Latyn I nooit slaag nie! Hoekom nie? 


[] Vervolg op volgende bladsy 

@ BEROEPE PREDIKANTE: 
Aangeneem: 


Ds. C. J. van Schalkwyk na Ogies. 
Ds. T. Snyman na Marikana. 


Bedank: 


Ds. S. P. Viljoen na Volksrust. 

Ds. N. C. J. Brayshaw na Evander. 

Ds. G. C. van Staden na Lichtenburg- 
Oos en Vanderbylpark. 

Ds. D. G. S. Steyn na Sundra. 

Ds. A. A. da Silva na Duncanville. 

Ds. T. Snyman na Witbank-Suid. 

Ds. H. G. van der Westhuizen na 
Glencoe/ Vryheid. 

Ds. R. Cronje na Newlands. 

Ds. W. J. Bezuidenhout na Sundra. 


@ RADIODIENSTE MEI/JUNIE 1962: 
Eredienste (Sondae): 


4 Mei 7 nm. Kortgolf en SWA. 
Port Elizabeth. 

11 Mei 10.30 vm. Kortgolf en SWA. 
Heidelberg. 

18 Mei 10.30 vm. Medium en FM 
(Landswyd). Vereeniging. 

25 Mei 7.00 nm. Medium en FM. 
Kaapstad. 

1 Junie 7.00 nm. Kortgolf en SWA. 
Pretoria-Oos. 


Ontwaak my siel, 7.40 vm.: 


25 Mei — Ds. T. F. J. Dreyer (Jnr.). 





LESERS SKRYF 


Vervolg van vorige bladsy 


Omdat Latyn een van die weinige vakke 
is wat gebruik maak van die submini- 
mum-metode. Latyn word verdeel in 
voorgeskrewe werk, grammatika, ge- 
skiedenis en `n onvoorbereide gedeelte. 
In elkeen van hierdie vier onderafde- 
lings moet `n student minstens 40% 
behaal, terwyl die gemiddelde van al 
vier 50% of meer moet wees om te 
kan slaag. As `n student in drie afde- 
lings 50% of meer behaal, maar in 
een afdeling slegs 30%, druip hy of 
kry hy `n hereksamen. Ek weet van ʼn 
geval waar `n student in die voorge- 
skrewe werk 90% behaal het, maar in 
die onvoorbereide gedeelte iets soos 
25% en nogtans die vak gedruip het! 
Indien daar nie 'n subminimum was 
nie, sou die persoon geslaag het. Daar- 
om behoort hierdie subminimum afge- 
skaf te word. Die kerk het al talle 
studente en potensiële predikante a.g.v. 
Latyn 1 verloor. 














Nog iets, waarom word studente 
verplig om 'n beginnerskurus in Latyn 


te volg voordat hulle Latyn I kan 
doen? Hoekom is daar nie ook so 'n 
beginnerskursus in Grieks of Hebreeus 
of Frans nie? Nee, in die geval van 
hierdie tale word direk Grieks 1 of 
Hebreeus I gevolg. Maar in Latyn moet 
`n beginnerskursus gevolg word wat 
egter nie as 'n vak tel nie! Dui dit 
nie reeds daarop dat die standaard in 
Latyn 1 spesiaal en kunsmatig hoog 
gestel is nie? Maar is Latyn pou werk- 
lik onontbeerlik vir die teoloog? Is 
Grieks en Hebreeus nie genoegsaam 
nie? Duits sal die teoloog in sy na- 
slaanwerk baie meer te pas kom as 
Latyn. 


Wat Grieks II en selfs Grieks TN 
betref, lyk dit vir my sinneloos om 
die Ilias van Homerus vir maande lank 
te bestudeer of om te skandeer of om 
ontbrekende woorde in 'n teks aan 
te vul of om Plato en Sokrates te lees. 
In die plek hiervan kan meer gekonsen- 
treer word op die Nuwe Testament 
self. Daardeur kan ook die leerplan 
in Grieks aansienlik vaartbelynd ge- 
maak word. 


Hierdie enkele gedagtes kan, indien 
dit aanklank vind, dalk verder onder- 
soek word. @ 
M. J. van Schalkwyk. 
Randburg. 





Geagte Redakteur, 


In die jongste uitgawe van Die 
Hervormer van Maart 1969, skryf ds. 
Dreyer oor 'n baie ernstige en dringen- 
de saak: ,,Oes en Arbeiders”. 


Oor die oplei van teologiese stu- 
dente het ek al met verskeie predikante 
gepraat; of dit dringend noodsaaklik 
is vir die Teologiese Fakulteit om vas 
te staan by die verskillende tale soos 
Grieks, Hebreeus en Latyn. 


Die antwoord was maar altyd af- 
wykend en teleurstellend, maar nou 
dat ds. Dreyer die saak aanroer glo 
ek dat dit mooi in die regte orde is. 
Ek glo ook as die studente 'n keuse 
kry daar meer manne sal inskryf en 
baie meer die eksamens sal slaag. Een 
van die predikante het vir my gesê 
dat die moeilikste jare is die drie 
eerste jare. So glo ek as daar 'n radi- 
kale verandering kan kom in 'n keuse, 
sal dit baie beter gaan by die eind- 
eksamen en sal volgens ds. Dreyer se 
verduideliking die kerk grootliks die 
seën wegdra met die groter getal stu- 
dente wat sal inskryf en klaarmaak. 

Oudl. W. J. A. Labuschagne. 
Gemeente Morgenzon. 

VOORTREKKER 
GEDENKKERK 

stewige en waardige gebou wat twin- 
tig jaar lank in hul behoeftes voorsien 
het. Die Voortrekkers het hul Ge- 
lofte nagekom en niemand het vandag 
die reg om in hierdie verband 'n 
vinger na hulle te wys nie. 

Vir die inligting van ds. Hattingh 
en uself is dit noodsaaklik dat sekere 
feite in die regte perspektief gestel 
word. 

Nadat daar in die veertiger jare deur 
ds. C. W. Pistorius, destyds predikant 
van die N.G. Gemeente Pietermaritz- 
burg, en ander persone beweer is dat 
die bekende Voortrekkerkerk in 
Pietermaritzburg nooit as die werklike 
Geloftekerk bedoel en beskou is nie, 
het die Sentrale Volksmonumente- 
komitee in Januarie 1947 aan proff. 
H. B. Thom van Stellenbosch en S. 
P. Engelbrecht van Pretoria opdrag 
gegee om op koste van die S.V.K. 
deeglike ondersoek te gaan instel na 
die geskiedkundige juistheid van ds. 
Pistorius en andere se bevindinge en 
daarna skriftelike verslag uit te bring. 

Na aanleiding van bewerings van 
ds. Pistorius is daar destyds `n lewen- 
dige pennestryd oor die saak in feitlik 
elke tydskrif en koerant in Suid- 
Afrika gevoer want destyds, net soos 
nou weer, het die bewerings aangaan- 
de die nie-nakoming van die Gelofte en 
die nie-oprigting van die Geloftekerk, 
skok en verbasing onder die Afrika- 
ners gaande gemaak. 

Die bevindinge van proff. Thom en 
Engelbrecht wat hulle na baie deeglike 
navorsing onafhanklik van mekaar op- 
gestel het, is afsonderlik skriftelik aan 
die S.V.K. aangebied. Die verslag van 
prof. Thom is daarna in 1949 in sy 
boek ,,Die Geloftekerk” gepubliseer en 
dié van prof. Engelbrecht in ,,Her- 
vormde 'Teologiese Studies”, Jrg. V. 
Nr. 1, 1948. 

Oor die bevindinge van proff. Engel- 
brecht en Thom skrywe senator P. 
W. J. Groenewald as volg in sy arti- 
kel: ,Beknopte geskiedenis van die 
Voortrekker-gedenkkerk” wat enkele 
jare gelede deur die N.G. Kerk van 
Natal as deel van `n brosiure: ,Die 
Voortrekker-Gedenkkerk Pietermaritz- 
burg” uitgegee is: ,In 1935 het die 
kerkraad van die Voortrekkergemeente 
onder die indruk verkeer dat 'n Ge- 
loftekerk nog nie gebou is nie, maar 
nadat proff. S. P. Engelbrecht en H. 
B. Thom deurtastende ondersoek inge- 
stel en hul bevindinge bekend gemaak 
het, het die kerkraad afgesien van die 
gedagte dat die Geloftekerk nog gebou 
moes word en besluit om 'n kerk op 
te rig wat sal dien as gedagtenis aan 


Die Hervormer, 


die Voortrekkers deur wie Pieter- 
maritzburg aangelê is. So het die be- 
naming .Gedenkkerk ontstaan”. 

Die skuldinsamelingspoging van ds. 
Hattingh is `n loflike onderneming 
wat selfs buite die geledere van die 
N.G. Kerk steun behoort te kry en 
beslis sal kry, maar dan is dit nood- 
saaklik dat die saak gepropageer moet 
word sonder om `n blaam op die na- 
gedagtenis van ons Voortrekkervadere 
te plaas. Met ander woorde my be- 
swaar is teen `n aspek in die propa- 
ganda wat met die insameling ge- 
paard gaan. Die oprigting van die 
Voortrekkergedenkkerk was `n loflike 
saak en geen beswaar hoegenaamd 
word teen die landswye insameling 
gemaak nie, maar die beswaar is teen 
die bewerings en suggesties in bo- 
staande artikels in Hoofstad dat die 
Voortrekkers nie hul belofte betaal 
het nie en nie die Geloftekerk gebou 
het nie. Die waarheid is dat die hui- 
dige Voortrekkermuseum in Pieter- 
maritzburg wel die Geloftekerk is wat 
die Voortrekkers in 1840-41 opgerig 
het as betaling van die Gelofte van 
1838. Oo ons voorvaders van daardie 
jare rus daar dus geen blaam dat hulle 
die plegtige gelofte, afgelê in die aan- 
gesig van `n doodsworsteling met 'n 
magtige en getalsterkere vyand, nie 


DAMES VOEL 


NET SO 
MOEG AS MANS 


Die meeste dames werk net zo hard as 
mans en gaan boonop gebuk onder `n 
groter las van kommer en sorge oor 
die probleme en spanning van die 
moderne lewe. As u dus oud, moeg en 
afgeleef voel en nie meer die lewe en 
u werk kan geniet soos vroeër nie, is 
daar 'n Amerikaanse formule wat 
baie vir u kan beteken. Die naam 
daarvan is Higalon en dit bevat 
botaniese ekstrakte en ystersulfaat 
in smaaklose tabletvorm om u bloeds- 
omloop te stimuleer en rooi, lewens- 
kragtige bloed te help bou, sodat u 
jonger en sterker begin voel en weer 
1us het vir u werk en sosiale bedrywig- 
hede. U kan u nie voorstel hoe baie 
Higalon u kan help nie—stel dit gerus 
behoorlik op die proef. Kry dusHigalon 
vandag by u apteek en kyk net hoeveel 
beter dit u laat voel. 


SLAAP GOED & BEVEG 


ASMA-S8 
BRONGITIS-AANVALLE 


Bwaer esemhaling, hoesbuie, geroggel en 

gehys weens herhaalde aanvalle van Ee 

gtale afma en PER EA VOERE MED 
eld. Probeer 


MENDACO 
6m verstopping te ver ige al te laat 
geralap en dik, verstikkende slym te he! 
verwyder. Dan kan u lekker asemha 
Es slaap en energle herwin. Ery MEN- 

ACO by apteke. Voel gou beter. 

nagekom het nie. Inteendeel! 

In die lig van bostaande kan die be- 
swerings en suggesties in u uitgawe 
van Maandag, 17 Februarie, dus nie 
sondermeer aanvaar word nie. Ek is 
bevrees dat u en ds. Hattingh `n lof- 
like saak met hierdie bewerings en 
suggesties vertroebel. Laat die saak 
reguit en eerlik gestel word dat die 
groot skuldelas wat daar nog op die 
Voortrekker-gedenkkerk rus in die 
eerste plek `n aangeleentheid is van 
die N.G. Kerk van die Republiek van 
Suid-Afrika en verder noord en dat 
die betrokke kerkgebou in die eerste 
plek vir die spesifieke doeleindes van 
die N.G. Gemeente Pietermaritzburg 
en van die Natalse N.G. Kerk opgerig 
is. As die saak sê gestel word en ʼn 
beroep op alle Afrikaners gemaak 
word, sal die lidmate van die suster- 
kerke die vrymoedigheid hê om ook 
bydraes te gee. 

Ek vertrou dat u en ds. Hattingh 
die foutiewe voorstellings wat onge- 
lukkig in Hoofstad se kolomme inge- 
sluip en u lesers grootliks ontstel het, 
sal regstel. 

H. M. Rex. 

BESTRY RUMATIEK 
ONDERWYL U, SLAAP 


As u aan skerp, 
u gewrigte Og ta, FEES 
moontlik 'n aanduiding wees oe u 


van u niere vergiftig 
sap oe van nierkwaal is die nood- 
eld om snags op te staan, 

in die bene, 











VOET-JEUK 


beëlndlg met V.S.A.-ontdekking 


Velontsierings aan gesig of liggaam, ek- 
seem, puisies, rooi skurwe jeukende vei, 
seer jeukvoete kom gou reg met NIXO- 
DERM. Stopgeljeuk in 'n Kits. Antiseptiese 
aksie genees. Maak vel sag, glad, skoon. 
Vra aptekers om NIXODERM. Verlewen- 
dig u vel. Muwe groctte slegs 20c. 





VERNIEIIG AANBEE 


Nuwe, Amerikaans geformuleerde 

CHINAROID stop die DEER en aie van 
aambeie binne 10 te Die 
spesiale, Dek Deer RAD laat 
geer, geswelde weefsels gou krimp en 
beter voel. Dak Ee u s gemak werk, 


ry. loo sit. Beë: vandag 
Eg. oor hy die apteek. 





sSY LOF MY LIED”, deur Ds. H. C. 
de Wet. Uitgewers: Pro Rege Pers, 
Potchefstroom. 203 bladsye. 

Prys R1.95. 


Hier het ons `n preekbundel uit die 
pen van `n (Gereformeerde broeder. 
Dit handel oor vyf temas uit die 
Psalms. By elkeen van hierdie temas 
of onderwerpe word ses Psalms ge- 
kies. In die eerste plek stel die 
Psalmdigter bv. die vraag: Wat is die 
mens? Hieroor word die vraag beant- 
woord uit ses verskillende Psalms. 
Tweedens volg die tema: Welgeluk- 
salig is die volk; ook uit ses Psalms 
oordink. Die ander onderwerpe wat 
ter sprake kom, is: Hoe lieflik is U 
woninge, Laat die aarde juig, Hoe 
kosbaar is U gedagtes. 


Om uit die boek van die Psalms 
te preek, is nie so maklik nie. Om 
so te preek dat die gemeente van die 
Heer hierdie digwerk van die Psalm- 
digter as werklik en waarlik evange- 
lieklanke sal opvang, verg dat die 
prediker ook met 'n digterssiel sal 
luister na wat daar geskrywe staan. 
Na ons beskeie mening het die 
skrywer wel daarin geslaag. Sy uit- 
leg van die Skrifte spreek van kun- 
digheid; sy meditasie van Bybelse 
nugterheid. Daarom beveel ons hier- 
die werkie aan vir elkeen wat die 
Psalmboek beter wil verstaan. Die 
prekies is almal kort (ongeveer vier 
bladsye). 

P. J. Theo Koekemoer, 


Die Afrikaanse Woordeboek. Vyfde 
Deel. J tot KJ. Onder redaksie van 
dr. F. J. Snyman en agt mede- 
werkers. Uitgegee by die Staats- 
drukker, Pretoria. 


In hierdie praguitgawe van die 
groot Afrikaanse Woordeboek gaan dit 
oor woorde wat met 'n ,,k” begin en 
eindig by ,KJ”. Dit beslaan al te saam 
776 bladsye met drie kolomme per 
bladsy. Om `n idee te gee van die 
uitgebreidheid daarvan wys ons daar- 
op dat die woord kerk nie minder as 
10 bladsye beslaan elk van drie 
kolomme. 


Die opstel van die Woordeboek is 
inderdaad 'n reuse taak waaraan reeds 
jare gewerk word en wat sowel die 
opstellers as ook die uitgewers tot 
groot eer strek. Dit sluit alles in op 
die gebied van woorde en uitdrukkings 
in die Afrikaanse taal. `n Mens kan 
aan geen woord of uitdrukking dink 
wat jy nie daarin kan vind nie en dit 


WAT LEES U !! 


val `n mens dankbaar op dat ons jong 
taal al so ryk is. 


Die bedoeling van die redaksie is 
om die Woordeboek so volledig en be- 
troubaar moontlik te maak en daartoe 
word die hulp ingeroep van elk en `n 
ieder oor die hele land om te help 
in die versameling van materiaal 
d.w.s. van woorde en uitdrukkings wat 
nie in die Woordeboek verskyn nie, en 
om foute wat moontlik ingesluip het 
aan te meld. Bv. op bl. 1 laaste reël 
staan daar ,,ou” i.p.v. ,jou”; bl. 524 
,Herstelde Verband” i.p.v. Hersteld 
Verband; ,,Nederduitse Hervormde 
Kerk” in Nederland i.p.v. Neder- 
duitsche Hervormde Kerk. 


Die voorstelling van die ontstaan 
van die Herv. Kerk is eensydig. Dat 
die Herv. Kerk eers in 1853 gestig 
sou wees, kan historiese feite nie deur- 
staan nie bv. dat die oudste Kerkwet 
in Suid-Afrika in 1824 die kerk noem 
Ned. Hervormd, dat die naam van die 
kerk aan die Kaap die Goeie Hoop eers 
op 5 November 1842 offisieël deur die 
sinode ,,veranderd” is van Ned. Her- 
vormd in Ned. Gereformeerd, dat die 
eerste kollektelys vir die bou van die 
eerste kerk in die Zuid Afrikaanse 
Hervormd was, ens. 

Joh. Dreyer. 


GEMEENTE SWELLENDAM 


Onlangs het ons 'n brosiure ontvang 
van die gemeente Swellendam wat ver- 
skyn het met hulle tienjarige fe€s- 
viering verlede jaar. Dit bevat `n 
woord vooraf en ses rapporta wat ds. 
A. Brandt indertyd na aanleiding van 
die moeilikhede in Swellendam, en die 
ewentuele stigting van die semecnte 
,na al die struweling en onrus” ge- 
skryf het en verder gee ds. Brandt in 
die laaste hoofstuk `n kort oorsig van 
die verdere verloop van die gemeente. 


Die rapporte toon baie duidelik hoe 
omsigtig daar met die hele aange- 
leentheid gehandel is, hoe ds. Brandt 
as ook die Algemene Kommissie met 
oop kaarte gespeel het en hoe dit tog 
later geblyk het dat die Hervormde 
Kerk dit gerade geag het om tet die 
vorming van `n gemeente aldaar oor 
te gaan om te voorkom dat. die on- 
tevredenes daar ,,aanhou om te klop 
(en) ons hulle nie moet verstoot nie”. 


Die gemeente bestaan uit oortuigde 
mense, wat voet by stuk hou en 
lewenskragtig is, wat nie vra na ge- 
talle nie, maar hulle beginsels hoog- 
hou. 


Die brosiure het op die buiteblad `n 
foto van die mooi, eenvoudige kerkie, 
en binne foto's van ds. Brandt, die 
stigter, en `n paar ander portrette. 


Die gemeente word gelukgewens met 
hulle verjaardag en die seëninge van 
die Hoof van die kerk toegebid. ) 

Joh. Dreyer. 


`N KOSBARE BOEK 


Bybelkunde vir st. 9 en 10. (Deel een: 
Inleiding tot en agtergrond van die 
Heilige Skrif). Skrywers: Prof. dr. 
S. C. W. Duvenhage, prof. dr. J. 1. 
de Wet, dr. W. J. Murray Janson. 
Uitgegee in 1969 deur die Interkerk- 
like uitgewerstrust. 359 bls. Prys 
nie aangegee nie. 


Die Bybel het nog altyd in die lewe 
van die Afrikanervolk, `n besondere 
rol gespeel. Hier kan ons maar net 
dink aan die mens wil bykans sê, 
legendariese posisie van die sg. Staaten 
Vertaling, in ons geskiedenis. Ook 
vandag nog sal 'n mens vind dat die 
Bybel in bykans elke huis `n gewaar- 
deerde plek het. Maar nogtans is dit 
waar, dat ons, oor die algemeen ge- 
sproke maar `n baie gebrekkige kennis 
het wat betref die agtergrond en ge- 
skiedenis van die Bybel. En dit is tog 
iets wat vir die goeie begrip van die 
Bybel onmisbaar is. Daarom was dit 
nog altyd `n gemis, dat daar in Afri- 
kaans nie `n goeie werk bestaan het, 
om hierdie kennis aan `'n breë kring 
beskikbaar te stel nie. Genoemde ge- 
mis bestaan sedert die verskyning van 
hierdie boek nie meer nie. 


Ons moet natuurlik in gedagte hou 
dat hierdie werk die lig gesien het as 
'n handboek om gebruik te word by 
die godsdiensonderrig op skool. Maar 
dit beteken nie dat dit nie 'n wye 
kring met vrug en genot gelees kan 
word nie. Dit is geskrywe in so `n 
maklike en duidelike taal, dat enig- 
iemand dit met die minimum inspan- 
ning sal kan lees en verstaan. 


Wat die werkswyse van die skry- 
wers aanbetref, net die volgende: Na- 
dat hulle die begrip ,,kanon” bepaal 
het, en ook die tradisionele driedeling 
van die Ou Testament in Wet, Profete 
en Geskrifte verduidelik het gaan hulle 
oor tot 'n sistematiese behandeling 
van die Ou Testamentiese materiaal. 


Aangesien die gebrek aan ruimte in 
'n publikasie van hierdie aard, die 


[] Blaai om 

C] Vervolg van vorige bladsy 





skrywers verhinder het om `n inlei- 
dingsgedeelte oor elke boek in te sluit, 
gee hulle eers `n algeme inleiding oor 
elkeen van die drie groot afdelings, 
en telkens daarna 'n besondere inlei- 
ding op één boek wat vanuit elke deel 
gekies word. Die drie boeke wat dan 
in besonderhede behandel word is: 
Exodus: |I en II Samuel (as verteen- 
woordigend van die vroeëre profete); 
Jesaja (een van die latere profete) en 
Daniël (as voorbeeld van die Geskrif- 
te). 


Die tweede hoofdeel van die boek 
handel oor die kultuurhistoriese agter- 
grond tot die Nuwe Testament. Hier 
behandel die betrokke skrywer 'n ver- 
basende wye veld baie deeglik 'n 
verantwoord. Dit is genoeg om te sê 
dat geen enkele invloedsveld tot die 
denke en lewensuitkyk van die nuwe 
tetamentiese mens onaangeraak ge- 
laat word nie. Die peil van die behan- 
deling spreek ook deurgaans van deeg- 
like verantwoorde studie. 


In die derde en laaste deel van die 
boek vind ons dan `n inleiding op die 
boeke van die Nuwe Testament. Die 
behandeling hier is van dieselfde hoë 
gehalte as die res van die boek. 


As daar nou met die boek fout ge- 
vind moet word, sal ons moet wys op 
die feit dat daar geen register in 
verskyn, om die naslaan van bepaalde 
feite te vergemaklik nie. Maar dan is 
dit tog weer waar, dat die boek sê 
deurspek is met opskrifte en boonop 
voorsien is van so `n goeie inhouds- 
opgawe, dat ʼn feiteregister veelal nie 
nodig is nie. Dit sou egter die waarde 
van die boek verhoog het, indien dit 
voorsien was van 'n teksregister. 


Die boek is litografies pragtig ver- 
sorg en baie sterk gebind. Die uit- 
gewers en die skrywers het werklik 
eer aan hierdie uitgawe. Dit is 'n boek 
wat 'n aanwins vir enige boekery sal 
wees, en enigeen met 'n liefde vir die 
Bybel, en veral diegene wat hulle ver- 
diep in Bybelstudie of hulle wat iets 
meer aangaande die Bybel wil leer, 
mag net eenvoudig nie daarsonder 
wees nie. 


1) Kaptein Mias. 


2) Kleinjan. 
Albei deur Mikro. Albei uitgegee 
deur Voortrekkerpers, Johannesburg. 
R1.05 elk. 
Hierdie twee mooi seunsboek?2 is 
nommers 13 en 14 van die bekende 

reeks seunsverhale Sias en Mias. 


Die eerste het as hoofpersooi die 
identiese tweeling Sias en Mias en die 
tweede het hulle jongste broertjie 
Kleinjan as hooffiguur. 


Lesers wat in tweelinge belang stel 
sal soos ondergetekende van Kaptein 
Mias geniet en lesers wat in moeilike, 
bietjie verwende jongstes belang stel 
sal Kleinjan nie sommer neersit nie. 

Gesonde lektuur. Sterk aanbeveel. 

Joh. Dreyer. @ 





VOORTREKKER 
GEDENKKERK 


CO] Vervolg van bladsy 30 





In `n voetnoot by die brief, wat op 
Saterdag, 1 Maart, in Hoofstad gepub- 
liseer is, het die redakteur die volgen- 
de geskrywe: Ons aanvaar graag die 
korreksie van ons geagte korrespon- 
dent. Ons moet net op een saak wys, 
naamlik dat die oprigting van die Ge- 
denkkerk nie uitsluitend op kerklike 
inisiatief geskied het nie. In noue 
samewerking met die Natalse Voor- 
trekkermonumentekomitee is die Ge- 
denkkerk ontwerp en beplan om 'n 
volksmonument ter ere van die Voor- 
trekkers te wees—soos die Monument 
by Winburg en die Voortrekkermonu- 
ment by Pretoria — met terselfdertyd 
ongewoon hoë gebruikswaarde as 'n 
plek van aanbidding. Die Natalse 
Voortrekkermonumentekomitee het sy 
geldelike steun hieraan verleen omdat 
hy hierin die gedeeltelike volvoering 
gesien het van `n taak wat aan hom 
opgedra is deur die Sentrale 
Voortrekkermonumentekomitee, naam- 
lik om ook in Natal `n monument ter 
ere van die Voortrekkers te hou. Dit 
bly dus ook nog volksaak. 








AANDAG 
ALLE PROSTAATKLIER LYERS 





Hier is `n nuwe geneesmiddel 
vir die prostaatklier. Onmiddel- 
lik verligting en langdurend vir 
slegs R2.90. 
Regstreeks van 
MEV. R. MULLER, 
Krugerspos, 
Lydenburg. 











VAKANSIEWOONSTELLE 





Nuutgeboude, keurig ingerigte 
vakansieverblyf vlakby die 
Mineralebad. Dubbelwoonstelle : 
4 tot 7 persone. Enkelwoon- 
stelle : 2 tot 4 persone. Beson- 
der lae buiteseisoen-tarief (van- 
af R2.50 per woonstel per dag). 
meubels; eie badkamers met 
warmwater; ingeboude kaste en 
kombuiseenhede; elektriese sto- 
we, -ketels en yskaste; bedde- 
goed volledig; kookgereedskap 
en eetgerei. Brosjure beskik- 
baar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl. — Tel. 299 








MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOË 


Pryse en Katalogus 
op aanvraag! 


J. P. E. ROODE 


POSBUS 163 — FOON 308 
ERMELO 


VERGROTINGS 
in 
LEWENSKLEUR 
van u eie 
KIEKIE OF NEGATIEF 





W. E. CAREY 
APTEKER 
Posbus 177 — Krugersdorp 

















Pyn se Moses ... 


OTTO se 


VYF-AKSIE 
SENUWEE PYNPOEIERS 


PRYS: 174c. en 37%. 





Nie net 'n gewone Hoofpyn 
Poeier nie. 


Seker die enigste pynpoeier met vyf 
Vestanddele en elkeen vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupjig, 
Koorsagtigheid en enige ander pyn. 


OTTO'S verlig pyn binne enige oom- 

blikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam het OTTO se 
vyfaksie senuwee en pynpoeiers te 
gebruik. 











Weier aub. plaasvervangers, 


dy 


Dr. Collin se Pille 


PRYS: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 
Lewer, Gal en Hardlywigheid. 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die vermelde 
moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens. is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
Soggens en saans vir 7 dae. Neem elke 
pil saam met n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 





OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 

hoes en enige bors aandoeninge. Dié 

is seker die enigste Tiemie Stroop so 

bemark vir die gebruik van Babas en 

Tiemie bevat die gesonde ontsmet- 

tingsmiddel naamlik ,,Thymol” wat 
Kindertjies. 


kroepagtige borskwale dadelik verlig 
deur die slyn vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 


Dié middel is uitstekend vir Babas en 
Kinders tot 8-10 jaar en dit is smaakvol. 


Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 


DIE ANTWOORD: 
DIE GEURIGE ROOI STROOP! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, slegte 

eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKINGSMIDDEL 
u enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed". Vanuit die ruggraat sprei 
die hele senuweestel, elk bedoel vir 'n 
sekere deel van die liggaam. Word een 
of ander senuwee gestoor of ooreis, 
dan volg die bovermelde kwale, geken- 
merk deur die kortgebondenheid. 


Die toevlug — Otto se Senuwee er, 
Versterkingsmiddel. 
DIE PRYS: 65 c. 
32 dosis. 








dring aan op die egte met hierdie 
verkrygbaar of direk van Apteker. 


geregistreerde handelsmerk. Oral 


F. FOURIE — POSBUS 762 — PIETERMARITZBURG. 

Spaarkrag maak mag 
by Volkskas 


— die bank wat Suid-Afrika eerste stel. 










EN 
— 


VOLKSKAS BEPERK 


is 


C$ 


3 





(Geregistreerde Handelsbank) 


vir alomvattende bankdienste 


Hoofkantoor: Van der Waltstraat 229, Pretoria. 
Posbus 578 e Telefoon: 29941 - Telegramadres: Bankdiens. 

